Deu 32 | AsmULB | STEP | হে আকাশ-মণ্ডল, মোৰ কথালৈ কাণ পাতা; হে পৃথিবী, মোৰ মুখৰ কথা শুনা।\n1হে আকাশ-মণ্ডল, মোৰ কথালৈ কাণ পাতা;\nহে পৃথিবী, মোৰ মুখৰ কথা শুনা।\n2মোৰ উপদেশ বৰষুণৰ দৰে টোপা-টোপে পৰক,\nমোৰ কথা নিয়ৰৰ দৰে নামি আহক;\nসেয়ে কোমল তৃণৰ ওপৰত লাহে লাহে পৰা বৰষুণৰ নিচিনা,\nগছ-গছনিৰ ওপৰত জাক জাক বৰষুণৰ নিচিনাকৈ পৰক।\n3কিয়নো মই যিহোৱাৰ নাম ঘোষণা কৰিম;\nতোমালোকে আমাৰ যিহোৱাৰ মহিমা প্রশংসা কৰা,\n4তেওঁ আশ্রয় শিলা, তেওঁৰ কার্য নিখুঁত,\nতেওঁৰ সকলো পথ ন্যায়,\nতেওঁ বিশ্বস্ত ঈশ্বৰ, তেওঁ কোনো অন্যায় নকৰে;\nতেওঁ ন্যায়বান আৰু সৎ।\n5তেওঁৰ লোকে তেওঁৰ বিৰুদ্ধে অশিষ্টাচৰণ ব্যৱহাৰ কৰিছে;\nতেওঁলোকৰ পাপৰ কাৰণে\nতেওঁলোক তেওঁৰ সন্তান নহয়,\nতেওঁলোক এক বিপথগামী আৰু কুটিল বংশ।\n6হে অবুজ, বুদ্ধিহীন জাতি,\nএইৰূপেই তোমালোকে যিহোৱাৰ পৰিশোধ কৰানে?\nতেওঁ জানো তোমালোকৰ পিতৃ আৰু স্রজনকর্তা নহয়?\nতেৱেঁই তোমালোকক স্ৰজন কৰি জাতিৰূপে স্থাপন কৰিলে।\n7সেই পুৰণি দিনবোৰৰ কথা সোঁৱৰা,\nঅনেক পুৰুষৰ আগৰ বর্ষবোৰৰ বিষয়ে ভাৱা,\nসেই সকলো দিনৰ কথা তোমালোকৰ পিতৃক সোধা, তেওঁলোকে তোমালোকক জনাব;\nবৃদ্ধসকলক সোধা, তেওঁলোকে তোমালোকক ক’ব।\n8সৰ্ব্বোপৰি জনাই যেতিয়া জাতিবোৰক নিজৰ আধিপত্য ভাগ কৰি দিলে,\nমনুষ্যক বিভিন্ন জাতিত ভাগ কৰিলে,\nতেতিয়া ইস্ৰায়েল জাতিৰ লোকসংখ্যা অনুসাৰে\nতেওঁ জাতিবোৰৰ সীমা স্থিৰ কৰিলে।\n9কিয়নো যিহোৱাৰ অংশই\nহৈছে তেওঁৰ লোকসকল,\nযাকোবৰ বংশই হ’ল তেওঁৰ অধিকাৰৰ অংশ।\n10তেওঁ তেওঁক এক মৰুভূমিত পালে,\nআর্তনাদ ভৰা জয়াল মৰুভুমিত পালে।\nতেওঁ তেওঁক আৱৰি ৰাখিলে, যতন কৰিলে,\nতেওঁ নিজৰ চকুৰ মণিৰ দৰেই তেওঁক পহৰা দি ৰাখিলে,\n11যেনেকৈ ঈগল চৰায়ে নিজৰ বাঁহক পহৰা দিয়ে;\nযেনেকৈ পোৱালীয়ে উৰিবলৈ ঈগলে সঘনে বাঁহ লৰাই দিয়ে\nআৰু তাৰ ওপৰত উৰি ফুৰে,\nযেনেকৈ সিহঁতক ওপৰলৈ তুলি নিবলৈ\nনিজৰ ডেউকা মেলি দিয়ে,\nআৰু নিজৰ ডেউকাৰ ওপৰত সিহঁতক বৈ নিয়ে,\n12তেনেকৈ যিহোৱাই অকলেই যাকোবক চলাই লৈ ফুৰিলে;\nতেওঁৰ লগত আন কোনো বিদেশী দেৱতা নাছিল।\n13পৃথিবীৰ পার্বত্য ঠাইৰ ওপৰত তেওঁ যাকোবক ৰাখিলে,\nখেতিত উৎপন্ন হোৱা শস্য খাবলৈ দিলে;\nশিলনিৰ পৰা মধু আৰু শিলাময় দুৰাৰোহ পাহাৰৰ পৰা তেল দি পৰিপুষ্ট কৰিলে।\n14গৰু গাখীৰৰ পৰা উৎপন্ন হোৱা মাখন আৰু মেষপালৰ পৰা গাখীৰ দিলে।\nচর্বিযুক্ত মেৰপোৱালিৰ আৰু\nবাচান দেশীয় মতা মেৰ, মতা ছাগলী আৰু\nউত্তম ঘেঁহুধানৰ আটা তেওঁক দিলে;\nহে ইস্রায়েল, তোমালোকে আঙুৰৰ পৰা তৈয়াৰী বুৰবুৰণি উঠা উত্তম দ্ৰাক্ষাৰস পান কৰিলা।\n15যাকোবে হৃষ্ট-পুষ্ট হৈ খালে;\nকিন্তু যিচুৰূণৰ ▼\n▼32.15 দ্বি:বিৱৰণ 33:5, 26 পদ, যিচয়া 44:2\nচর্বি বাঢ়িল আৰু লাথ মাৰিলে;\nহে যিচুৰূণ, তুমি মেদযুক্ত, স্থূলকায় আৰু মসৃণ হ’লা;\nতাৰ পাছত তেওঁ নিজৰ সৃষ্টিকৰ্ত্তা ঈশ্বৰক ত্যাগ কৰিলে, আৰু\nনিজৰ পৰিত্ৰাণৰ শিলাক অগ্রাহ্য কৰিলে।\n16তেওঁলোকে অন্য দেৱতালৈ কৰা সেৱা-পূজাই যিহোৱাক ঈর্ষান্বিত কৰিলে;\nঘিণ লগীয়া বিষয়বোৰে তেওঁক ক্রুদ্ধ কৰিলে।\n17ভুতবোৰৰ উদ্দেশ্যে তেওঁলোকে বলি উৎসর্গ কৰিলে, ঈশ্বৰলৈ নহয়;\nযি দেৱতাবোৰক তেওঁলোকে কেতিয়াও নাজানিছিল,\nসেই নতুন দেৱতাবোৰ সম্প্রতি আহি পৰিল ,\nযি দেৱতাবোৰক তোমালোকৰ পূর্ব-পুৰুষসকলেও ভয় নকৰিছিল,\n18যি ঈশ্বৰে তোমালোকক জন্ম দিলে তোমালোকৰ পিতৃ হ’ল, তোমালোকে সেই শিলাক অগ্রাহ্য কৰিলা,\nতোমালোকৰ জন্মদাতা ঈশ্বৰক তোমালোকে পাহৰিলা;\n19যিহোৱাই এই সকলো দেখি ঈর্ষান্বিত হ’ল; তেওঁ নিজৰ পুত্র-কন্যাক অগ্রাহ্য কৰিলে।\n20তেওঁ ক’লে, “মই তেওঁলোকৰ পৰা মোৰ মুখ লুকুৱাম। তেওঁলোকৰ শেষ দশা কি হ’ব, মই তাক চাম;\nকিয়নো তেওঁলোক একেবাৰে বিপথে চলা বংশ, অবিশ্বাসী সন্তান।\n21যি ঈশ্বৰ নহয়, তাৰ সেৱা-পূজাৰ দ্বাৰাই তেওঁলোকে মোক ঈর্ষান্বিত কৰিলে,\nতেওঁলোকৰ অসাৰ মূর্তিবোৰৰ দ্বাৰাই মোৰ ক্রুদ্ধ জন্মালে;\nএই হেতুকে মই তেওঁলোকক এক জাতি নোহোৱা লোকসকলৰ দ্বাৰা ঈর্ষা জন্মাম;\nএক নির্বোধ জাতিৰ দ্বাৰাই মই তেওঁলোকক কুপিত কৰিম।\n22কিয়নো মোৰ ক্ৰোধত এক অগ্নি প্ৰজ্বলিত হৈছে,\n▼32.22 চিয়োল-অর্থ কবৰৰ স্থান\nই পৃথিবী আৰু তাৰ উৎপাদিত বস্তু গ্ৰাস কৰিছে,\nপৰ্ব্বতৰ ভিত্তিমূলবোৰ জ্বলাইছে।\n23মই তেওঁলোকৰ ওপৰত দুর্যোগৰ স্তূপ গঢ়িম;\nতেওঁলোকৰ অহিতে মোৰ কাড়ঁবোৰ এৰিম:\n24দেহ শুকাই যোৱা দুর্ভিক্ষ,\nপ্রচণ্ড বিনাশকাৰী, কষ্টদায়ক মহামাৰী।\nতেওঁলোকৰ অহিতে মই মাটিত বগাই ফুৰা জীৱৰ বিষপূর্ণ হিংস্র পশুবোৰৰ দাঁত পঠাম।\n25বাটত তৰোৱালে মাৰিব,\nভিতৰ-কোঠালিত আতঙ্কত মৰিব।\nযুৱক আৰু কুমাৰীসকলক,\nপিয়াহ খোৱা কেঁচুৱা আৰু পকামুৰীয়া বৃদ্ধক একেভাৱে বিনষ্ট কৰিব।\n26মই ক’লো যে মই তেওঁলোকক সিচঁৰতি কৰিম,\nআৰু মনুষ্যৰ মনৰ পৰা তেওঁলোকৰ স্মৃতি মচি পেলাম।\n27কিন্তু মই তেওঁলোকৰ শত্ৰুবোৰৰ ক্রোধাগ্নিলৈ ভয় কৰিলো,\nকিয়নো তেওঁলোকৰ শত্রুপক্ষই ভুল বুজি কব পাৰে যে, “আমাৰ হাতেৰেই বিজয়ী হ’লো; এই সকলো কৰাজন যিহোৱা নাই।”\n28তেওঁলোক এক বিবেকহীন জাতি;\nতেওঁলোকৰ বিচাৰ-বুদ্ধি বুলি একো নাই।\n29তেওঁলোক জ্ঞানী হোৱা হ’লে, এই কথা বুজিলেহেঁতেন;\nশেষ দশা কি হ’ব তেওঁলোকে বিবেচনা কৰিলেহেঁতেন।\n30এজনে কেনেকৈ এহেজাৰজনক ছত্রভঙ্গ কৰিব পাৰে,\nআৰু দুজনে দশ সহস্রজনক খেদাব পাৰে?\nযদিহে তেওঁলোকৰ শিলাই তেওঁলোকক শত্রুৰ হাতত বেচি নিদিয়ে,\nযদিহে যিহোৱাই তেওঁলোকক শত্রুৰ হাতত তুলি নিদিয়ে।\n31শত্রুৰ শিলা আমাৰ শিলাৰ নিচিনা নহয়;\nআমাৰ শত্ৰুবোৰেও এইদৰে স্বীকাৰ কৰে।\n32সিহঁতৰ দ্ৰাক্ষালতা চদোমৰ দ্রাক্ষাকুণ্ডৰ পৰা, আৰু\nঘমোৰাৰ দ্রাক্ষাবাৰীৰ পৰা অহা;\nসিহঁতৰ আঙুৰবোৰ বিহযুক্ত আঙুৰ; সিহঁতৰ থোকবোৰ তিতা;\n33সিহঁতৰ দ্ৰাক্ষাৰস সাপৰ বিষ,\nফেঁটি সাপৰ ভয়ানক বিষ\n34এই কথা মই জানো সাঁচি ৰখা নাই?\nমোৰ ভঁড়ালত জানো মোহৰ মাৰি থোৱা নাই?\n35সিহঁতৰ ভৰি পিছল খোৱা সময়ত\nপ্ৰতিকাৰ সধা আৰু প্ৰতিফল দিয়া মোৰহে কাৰ্য্য;\nকিয়নো সিহঁতৰ ক্লেশৰ কাল ওচৰ চাপিছে, আৰু\nসিহঁতলৈ ঘটিব লগীয়া সৰ্বনাশ শীঘ্ৰে ঘটিব।\n36যিহোৱাই যেতিয়া দেখিব যে,\nতেওঁৰ লোকসকলৰ শক্তি নোহোৱা হৈছে, বন্দী কি স্বাধীন কাৰো শক্তি নোহোৱা হৈছে,\nতেতিয়া অৱশ্যেই যিহোৱাই তেওঁৰ লোকসকলৰ পক্ষ লব,\nতেওঁৰ দাসসকলক কৃপা কৰিব।\n37তেওঁ তেতিয়া ক’ব,\n“তেওঁলোকৰ দেৱতাবোৰ ক’ত আছে?\nক’ত আছে তেওঁলোকৰ সেই শিল যিহত তেওঁলোকে আশ্রয় লৈছিল?\n38তেওঁলোকৰ বলিবোৰৰ মেদযুক্ত আহাৰ কোনে ভোজন কৰিছিল,\nআৰু পেয় নৈবেদ্যৰ দ্ৰাক্ষাৰস কোনে পান কৰিছিল?\nএতিয়া সেইবোৰেই উঠি তোমালোকক সহায় কৰক;\nসেইবোৰেই তোমালোকৰ আশ্ৰয় হওঁক!\n39এতিয়া তোমালোকে ভাবি চোৱা,\nমই ময়েই, ময়েই তেওঁ;\nমোৰ বাহিৰে আন কোনো দেৱতা নাই;\nময়ে মাৰো, আৰু ময়েই জীয়াওঁ;\nময়ে ঘাঁ লগাওঁ আৰু ময়েই সুস্থ কৰোঁ;\nমোৰ হাতৰ পৰা উদ্ধাৰ কৰোঁতা কোনো নাই।\n40কিয়নো মই আকাশলৈ হাত দাঙি শপত খাই ক’লো,\nমোৰ চিৰস্থায়ী জীৱনৰ শপত,\n41যেতিয়া মোৰ জিলিকি থকা তৰোৱালত ধাৰ দিওঁ,\nন্যায় বিচাৰ কৰিবলৈ মোৰ হাতেৰে তাক ধৰো,\nতেতিয়া মই মোৰ শত্ৰুবোৰৰ প্ৰতিকাৰ সাধিম, আৰু\nমোক ঘিণাওঁতা সকলক প্ৰতিফল দিম।\n42হত হোৱা লোক আৰু বন্দী সকলৰ তেজেৰে সৈতে\nমোৰ কাড়ঁবোৰক মই তেজ পান কৰাই মতলীয়া কৰিম,\nমোৰ তৰোৱালে মঙহ খাব,\nদীঘলচুলি থকা শত্রুৰ মূৰৰ মঙহ খাব।”\n43হে আকাশ মণ্ডল, আনন্দিত হোৱা,\nহে সকলো জাতিৰ লোকসকল,\nতোমালোকে যিহোৱাৰ লোকসকলৰ সৈতে প্রশংসা কৰা, তেওঁৰ আৰাধনা কৰা\nকিয়নো তেওঁ নিজ সন্তানবোৰৰ ৰক্তপাতৰ প্ৰতিকাৰ সাধিব,\nতেওঁৰ শত্ৰুবোৰক প্ৰতিফল দিব;\nতেওঁক ঘিণাওঁতা সকলক প্রতিফল দি নিজৰ লোকসকলৰ অর্থে ভূমি শুচি কৰিব।\n44এইদৰে মোচি আৰু নুনৰ পুত্ৰ যিহোচূৱাই গৈ এই গীতৰ সকলো কথা লোকসকলক শুনালে। 45ইস্রায়েলীয়া লোকসকলৰ আগত মোচিয়ে যেতিয়া এই গীতবোৰ গাই শেষ কৰিলে,\n46তেতিয়া তেওঁ তেওঁলোকক ক’লে, “যি সকলো কথা আপোনালোকৰ বিৰুদ্ধে সাক্ষ্যস্বৰূপে আজি মই আপোনালোকক ক’লো, তাক আপোনালোকে মনত গাঠি ৰাখক যাতে এই নিয়মৰ সকলো কথা যত্নেৰে সৈতে পালন কৰিবৰ কাৰণে আপোনালোকৰ সন্তানসকলক আজ্ঞা দিব পাৰে। 47কিয়নো আপোনালোকৰ কাৰণে ই সাধাৰণ কথা নহয়; বৰঞ্চ জীৱনৰহে কথা; কাৰণ ইয়াতেই আপোনালোকৰ জীৱন আছে, আৰু আপোনালোকে যি দেশ অধিকাৰ কৰিবলৈ যৰ্দন পাৰ হৈ যাব, সেই দেশত ইয়াৰ দ্বাৰাই আপোনালোক দীর্ঘায়ু হ’ব পাৰে।”\nমোচিৰ মৃত্যুৰ বিষয়ে কোৱা\n48সেইদিনাখনেই যিহোৱাই মোচিক ক’লে, 49“তুমি যিৰিহোৰ বিপৰীতে মোৱাব দেশত থকা সেই অবাৰীম পৰ্ব্বতমালাৰ নবো পাহাৰৰ ওপৰলৈ উঠি যোৱা আৰু ইস্রায়েলীয়াসকলক অধিকাৰৰ অৰ্থে মই যি দেশ দিবলৈ গৈ আছো, সেই কনান দেশ চোৱাগৈ।\n50যেনেকৈ তোমাৰ ককায়েৰা হাৰোণৰ মৃত্যু হোৰ পাহাৰত হৈছিল আৰু তেওঁ নিজৰ পূর্বপুৰুষসকলৰ ওচৰলৈ গৈছিল, তেনেকৈ তোমাৰ মৃত্যু সেই পাহাৰৰ ওপৰতে হ’ব আৰু তুমিও পূর্বপুৰুষসকলৰ ওচৰলৈ গুচি যাবা। 51কিয়নো ছীন মৰুভূমিত কাদেচৰ মিৰীবা পানীৰ ওচৰত ইস্ৰায়েলীয়া সন্তানসকলৰ মাজত মোৰ পবিত্রতা মানি নচলি তোমালোকে ইস্ৰায়েলীয়া সন্তানসকলৰ আগত মোৰ প্রতি অবিশ্বাসৰ কার্য কৰিছিলা। তথাপিও, মই ইস্ৰায়েলীয়া সন্তানসকলক যি দেশ দিবলৈ গৈ আছো, তুমি সেই দেশত নোসোমাবা, কিন্তু কেৱল দূৰৰ পৰা তাক চাবলৈ পাবা।”


যিহি6- ইণ্ডিয়ান ৰিভাইচ ভাৰচন (IRV) আচামিচ - 2019\n1যিহোৱাৰ বাক্য মোৰ ওচৰলৈ আহিল, আৰু তেওঁ ক’লে,\n2“হে মনুষ্য সন্তান, ইস্ৰায়েলৰ পৰ্ব্বতবোৰৰ ফাললৈ মুখ কৰি সেইবোৰৰ বিৰুদ্ধে ভাববাণী প্ৰচাৰ কৰা।\n3আৰু কোৱা, ‘হে ইস্ৰায়েলৰ পৰ্বতবোৰ, প্ৰভু যিহোৱাৰ বাক্য শুনা; প্ৰভু যিহোৱাই পৰ্বত, উপপৰ্বত, জুৰি বৈ যোৱা ঠাই আৰু উপত্যকাবোৰক এই কথা কৈছে, চোৱা, মই, ময়েই তোমাৰ অহিতে তৰোৱাল অনাম আৰু তোমালোকৰ ওখ ঠাইবোৰ বিনষ্ট কৰিম।\n4তাতে তোমালোকৰ যজ্ঞবেদীবোৰ ধ্বংস কৰা হ’ব আৰু তোমালোকৰ সূৰ্যমূর্তিবোৰ ভঙা হ’ব আৰু মই তোমালোকৰ হত লোকসকলক তোমালোকৰ মুৰ্ত্তিবোৰৰ আগত পেলাম।\n5আৰু মই ইস্ৰায়েলৰ সন্তান সকলৰ শৱ তেওঁলোকৰ মুৰ্ত্তিবোৰৰ আগত ৰাখিম আৰু তোমালোকৰ যজ্ঞ-বেদিবোৰৰ চাৰিওফালে তোমালোকৰ হাড়বোৰ সিচঁৰিত কৰিম।\n6তোমালোকৰ যজ্ঞবেদীবোৰ উচ্ছন্ন আৰু ধ্বংস হ’বৰ কাৰণে আৰু তোমালোকৰ হাতৰ কাৰ্যবোৰ লোপ পাবৰ কাৰণে তোমালোকৰ আটাই বাসস্থানত, নগৰবোৰ উচ্ছন্ন আৰু ওখ ঠাইবোৰ ধ্বংস কৰা হ’ব।\n7আৰু তোমালোকৰ মাজত লোক হত হৈ পৰিব; আৰু মই যে যিহোৱা, তাক তোমালোকে জানিবা।\n8তথাপি, যেতিয়া দেশবোৰৰ মাজত তোমালোক ছিন্ন-ভিন্ন হ’বা, তেতিয়া তৰোৱালৰ পৰা ৰক্ষা পোৱা তোমালোকৰ কেতবোৰ লোক যেন জাতিবোৰৰ মাজত হ’ব, এই কাৰণে মই এক অৱশিষ্ট ভাগ এৰিম।\n9আৰু মোৰ পৰা আঁতৰ হোৱা তেওঁলোকৰ বেশ্যালী মন আৰু তেওঁলোকৰ মুৰ্ত্তিৰ পাছে পাছে ব্যভিচাৰী হৈ যোৱা তেওঁলোকৰ চকু যেতিয়া মই দমন কৰিম, তেতিয়া তোমালোকৰ ৰক্ষা পোৱা লোকসকলে তেওঁলাকক বন্দী কৰি নিয়া জাতিবোৰৰ মাজত মোক সোঁৱৰণ কৰিব আৰু তেওঁলোকৰ আটাই ঘিণলগীয়া বস্তুৰ সম্পৰ্কে তেওঁলোকে কৰা মন্দ কাৰ্যৰ বাবে নিজৰ দৃষ্টিত নিজক ঘিণ কৰিব।\n10আৰু মই যে যিহোৱা, তাক তেওঁলোকে জানিব। মই যে তেওঁলোকলৈ এই অমঙ্গল কৰিম, ইয়াক মই বৃথা কোৱা নাই।\n11প্ৰভু যিহোৱাই এই কথা কৈছে: তুমি হাত তালি দি আৰু মাটিত ভৰি মাৰি ইস্ৰায়েলৰ-বংশৰ আটাই ঘিণলগীয়া কাৰ্যৰ বাবে “হায় হায়” কৰা! কিয়নো তেওঁলোক তৰোৱাল, আকাল আৰু মহামাৰীত পতিত হ’ব।\n12দূৰৈত থকা লোক মহামাৰীত মৰিব, ওচৰত থকা লোক তৰোৱালত পতিত হ’ব আৰু নগৰত অৱশিষ্ট থাকি অৱৰুদ্ধ হোৱা লোক আকালত মৰিব; এইদৰে মই তেওঁলোকৰ ওপৰত মোৰ ক্ৰোধ সিদ্ধ কৰিম।\n13য’ত তেওঁলোকে নিজ নিজ দেৱতাৰ উদ্দেশ্যে সুগন্ধি দ্ৰব্য উৎসৰ্গ কৰিছিল, সেই ওখ গিৰিত, আটাই পৰ্ব্বতৰ টিঙত, প্ৰত্যেক কেঁচাপতীয়া গছৰ তলত আৰু প্ৰত্যেক জোপোহা এলোন গছৰ তলত, তেওঁলোকৰ যজ্ঞবেদীৰ চাৰিওফালে থকা নিজ মুৰ্তিৰ মাজত যেতিয়া তেওঁলোকৰ হত লোকসকল পৰি থাকিব, তেতিয়া মই যে যিহোৱা, তাক তোমালোকে জানিবা!\n14আৰু মই তেওঁলোকৰ অহিতে মোৰ হাত মেলি, অৰণ্যৰ পৰা দিব্লালৈকে তেওঁলোকৰ দেশৰ আটাই বাসস্থান ধ্বংস আৰু উচ্ছন্ন কৰিম; তেতিয়া মই যে যিহোৱা, তাক তেওঁলোকে জানিব!”\n< যিহি 5\nযিহি7>


কিতাপ ……..(- বিকাশ শইকীয়া ) - সাহিত্য ডট অৰ্গ\nতেতিয়া মই ডিগ্ৰী ফাৰ্ষ্ট ইয়াৰত । কেমেস্ত্ৰী মেজৰ । পানবজাৰলৈ ক’ৰ্ছৰ কিতাপ কেইখনমান কিনিবলৈ গলো । বুক হোমত কিতাপ চাই আছো, এখন কিতাপত চকু পৰিল- Organic Chemistry-Clayden । ৰংচঙীয়া কিতাপখন ভালেই লাগিল । পাছে দামটো দেখি সেপ ঢুকি গলো । ১৬৫০ টকা । ক্লেইডেন বাদ দিলো । আৰু এখন চালো । অৰ্গেনিক কেমেষ্ট্ৰী- ফাইনাৰ । দুটা ভলিউম মিলি ১৫০০ টকা । সেইখনো বাদ দিলো । শেষত বাজেট মিলাই ইন্ডিয়ান ৰাইটাৰৰ সিং-মুখাৰ্জী-কাপুৰ কিনি লৈ আহিলো ।\nএইটো নহয় যে লাইব্ৰেৰী নাই । আছে, কিন্ত লাইব্ৰেৰীৰ কিতাপবোৰ বেছিদিন ৰাখিবলৈ নিদিয়ে । প্ৰায়ভাগেই অল্ড এডিচন । নিজৰ অনিচ্ছাই হওক বা সহজতে নম্বৰ পোৱাৰ মানসিকতাই হওক, চিনিয়ৰৰ নোটছ, ক্লাছ নোটছ পঢ়ি ডিগ্ৰী কমপ্লিট কৰিলো । ইউনিভাৰচিটীত নৱম ৰেংক সহ ফাৰ্ষ্ট ক্লাছ পালো ঠিকেই কিন্ত IISc entrance, JAM আদিকে ধৰি যিমান কম্পিটিটিভ এক্জাম দিলো, সৱ অৰ্গেনিকৰ প্ৰশ্ন দেখি মুৰ ঘুৰাই গল ।\nJAM নাপালো । গতিকে গুৱাহাটী ইউনিভাৰচিটীত এডমিচন ললো । ছেকেন্ড ছেমিষ্টাৰৰ কথা । সপ্তাহটোৰ বুধবাৰে ডিপাৰ্টমেন্টৰ লাইব্ৰেৰী খোলে । লাইব্ৰেৰীৰ ইনচাৰ্জ প্ৰফেছাৰ দিলীপ কাকতি । তেনেকুৱা বুধবাৰ এটাত ডিপাৰ্টমেন্টৰ লাইব্ৰেৰীটোত পিলিং-পালাং কৰি আছো ।\n– “কোন চেমিষ্টাৰৰ”……….. কাকতি ছাৰে সুধিলে।\n– “ছেকেন্ড চেম”….. মই কলো ।\n– “স্পেচিয়েলাইজেচন কি লম বুলি ভাবিছা?”\n(আচলতে সেই সময়ত মই একো ভৱা নাছিলো; কিন্ত ছাৰ অৰ্গেনিকৰ মানুহ বাবে অৰ্গেনিক বুলি কৈছিলো!)\nকাকতি ছাৰে Organic Chemistry-Clayden আৰু Organic Synthesis-Carruthers নামৰ কিতাপ দুখন মোক জোৰ-জৱৰদস্তি ইছ্যু কৰাই দিলে ।\nএসপ্তাহ ৰুমত কিতাপ দুখন ওপৰে ওপৰে চালো । পাছৰ বুধবাৰটোত কিতাপ দুখন ওভোতাবলৈ গ’লো ।\n– “কিতাপকেইখন পঢ়িলানে নাই?”……….. কাকতি ছাৰে শুধিলে।\n– “ওপৰে ওপৰে চালোঁ আৰু…”……… মই কলো।\n– “ওপৰে ওপৰে চালে হৈ যাবনেকি?”\n– “ছাৰ এসপ্তাহতনো কত থ’ৰ’লি পঢ়া হব!”\n– “দিজ আৰ ইমপৰটেন্ট বুকচ ফৰ বিলডিং কনচেপ্টছ্, ৰীড দেম থ’ৰ’লি আৰু যেতিয়ালৈ কমপ্লিট নহয় ঘুৰাই দিব নালাগে ।”\nকিতাপকেইখন ৰাখিলো । বহুত দিন ৰাখিলো । প্ৰায় এবছৰ । ৰখাৰ লগতে অলপ-অচৰপ পঢ়িলোঁও ।\nথাৰ্ড চেমত যেতিয়া NET পৰীক্ষা দিবলৈ যাওঁ………. কচম চে, এটাও অৰ্গেনিকৰ প্ৰশ্ন এৰি থৈ আহিবলগীয়া নহ’ল । এম.এছ.ছি. কমপ্লিট নৌহওঁতেই থাৰ্ড ছেমত NET(JRF) পাই গলো ।\nতাৰ পাছত বহুত ঘটনা-পৰিঘটনাৰে পাঁচটা বছৰ পাৰ হৈ গ’ল । চাকৰিত জইন কৰাৰ পাছত কেমেষ্ট্ৰীৰ কিতাপবোৰ আলমাৰীৰ চুকত ঠাহ খালেগৈ । মায়ে কেতিয়াবা জাৰি-জোকৰি চাফা কৰি থয় । কেইখনমান কিতাপ সম্পৰ্কীয় চিনাকি লৰা এজনক দিলো । এদিন আৱিষ্কাৰ কৰিলো যে কেইখনমান কিতাপ পোকে খাইছে । কিতাপবোৰ আলমাৰীৰপৰা ওলাই তলাবন্ধ বাকচত সোমাল ।\nএদিন মোৰ কলেজৰ ছাৰ এগৰাকীয়ে ফোন কৰিলে………\n– “আচ্ছা, বিকাচ নহয়নে?”\n– “হয় ছাৰ, কওক ।”\n– “আমি মানে আমাৰ ডিপাৰ্টমেন্টৰ লাইব্ৰেৰীটো অলপ ষ্ট্ৰং কৰিব খুজিছিলো। কিতাপৰ সংখ্যা অলপ বঢ়াওঁ, যাতে আমাৰ ষ্টুডেন্টখিনিয়ে ভাল ভাল কিতাপৰ ক্ৰাইছিছত ভুগিবলগীয়া নহয় ।’’\n– “হব ছাৰ, মই সকলো প্ৰকাৰে সহায় কৰিম । মোৰ ঘৰত বহুতকেইখন কিতাপ আছে যিবোৰ এতিয়া মোক নালাগে । সেইবোৰৰ সৈতে আৰু কেইখনমান ভাল কামত অহা কিতাপৰ নিউ এডিচন লাইব্ৰেৰীলৈ দি দিম” ……… মই কলো।\nছাৰৰ মুখৰ কিতাপৰ “ক্ৰাইছিছ” শব্দটো কাণত পৰাৰ লগে লগে মোৰ ক্লেইডেনখনলৈ মনত পৰিছিল । ইউনিভাৰচিটীত যিবছৰ মই আজিৰ তাৰিখত ২০২৫ টকা মুল্যৰ ক্লেইডেনখন ব্যক্তিগত সম্পত্তিৰ দৰে ৰাখিছিলো, সেইকালছোৱাত কিজানি কিমানজন সহপাঠী ক্লেইডেনৰ কিতাপখন লাইব্ৰেৰীত নেদেখি বিমুখ হৈ গৈছিল !\n(বি.দ্ৰ.- ৰসায়ন বিজ্ঞান বিভাগ, কটন কলেজৰ ডিপাৰ্টমেন্টৰ লাইব্ৰেৰীটোত ভাল কিতাপৰ সংখ্যা বঢ়াই অলপ শক্তিশালী কৰাৰ প্ৰচেষ্টা চলি আছে । কোনোবা প্ৰাক্তন ছাত্ৰ বা ডিপাৰ্টমেন্টৰ শুভাকাংক্ষীয়ে যদি এই প্ৰচেষ্টাত সহযোগ কৰিব খোজে , বিভাগৰ লগত বা বিভাগীয় পুথিভঁড়ালৰ তত্বাৱধায়ক ঋতুৰাজ কলিতা ছাৰৰ সৈতে যোগাযোগ কৰিব পাৰে।)


যেরেমিয়া 17 - पवित्र बाइबिल [ইণ্ডিয়ান ৰিভাইচ ভাৰচন] - (যেরে 17)\nযিহূদাৰ পাপ লোহাৰ লিখনী আৰু হীৰাৰ কাঁইটেৰে লিখা হৈছে। তাক তেওঁলোকৰ হৃদয়ৰূপ ফলিত আৰু তোমালোকৰ যজ্ঞ-বেদিৰ শিঙাত কটা হৈছে।\nসেই সময়ত যিহূদাৰ সন্তান সকলে কেঁচাপতীয়া গছবোৰৰ গুৰিত তেওঁলোকৰ নিজ নিজ যজ্ঞ-বেদি, আৰু নিজ নিজ আচেৰা মূৰ্ত্তিক ওখ পৰ্ব্বতবোৰৰ ওপৰত সোঁৱৰণ কৰে।\nদেশৰ মাজত থকা তেওঁলোকৰ লোকসকলে ওখ পৰ্ব্বতবোৰৰ ওপৰত তেওঁলোকৰ যজ্ঞ-বেদিবোৰ সোঁৱৰণ কৰে। মই তোমাৰ সম্পত্তি আৰু সকলো বহুমুল্য বস্তু লুটদ্ৰব্যস্বৰূপে আনক দিম। মোৰ পাপৰ কাৰণে তোমাৰ সীমাৰ সকলো ফালে, তোমাৰ ওখ ঠাইবোৰকো লুটদ্ৰব্য কৰিম।\nআৰু তুমি নিজেই মই তোমাক দিয়া আধিপত্য হেৰুৱাবা। আৰু মই তোমাক, তুমি নজনা দেশত তোমাৰ শত্ৰূবোৰৰ বন্দীকাম কৰোৱাম, কাৰণ তুমি মোৰ ক্ৰোধাগ্নি জ্বলালা, সেয়ে চিৰকাল জ্বলি থাকিব।\nযিহোৱাই এইদৰে কৈছে: “যি মানুহে মানুহত ভাৰসা ৰাখে, তেওঁ শাপগ্ৰস্ত; তেওঁ মৰ্ত্ত্যক নিজৰ বাহু জ্ঞান কৰে, আৰু তেওঁৰ মন যিহোৱাৰ পৰা আঁতৰ হয়।\nকিয়নো তেওঁ অৰণ্যত থকা ঝাও গছৰ দৰে হ’ব, আৰু মঙ্গল আহিলে তেওঁ গম নাপাব। কিন্তু তেওঁ মৰুভূমিৰ খৰাং ঠাইত নিবাসী-শূন্য লোণা দেশত থাকিব।\nযি পুৰুষে যিহোৱাত নির্ভৰ কৰে, আৰু যি জনাৰ বিশ্বাস-ভুমি যিহোৱা, সেই পুৰুষ ধন্য।\nকিয়নো তেওঁ জলৰ দাঁতিত ৰোৱা, আৰু নদীৰ পাৰত বহু শিপা মেলা গছৰ নিচিনা হ’ব। খৰ মাৰিলে সি ভয় নকৰিব, কিন্তু তাৰ পাত কেঁচাই থাকিব। আৰু তেতিয়া অনা বৃষ্টিৰ বছৰতো তাৰ চিন্তা নহ’ব, আৰু গুটি নলগাকৈ নাথাকিব।\nমন সকলোতকৈ কপটময়। তাৰ ৰোগ সুস্থ কৰিব নোৱাৰি; কোনে তাক বুজিব পাৰে?\nন্যায়ৰূপে ধন নোগোটোৱা মানুহ, নিজে নজগোৱা আন পোৱালি গোটোৱা কইৰা চৰাইৰ নিচিনা; তাৰ আধা বয়সতে সেয়ে তাক এৰি যাব, আৰু শেষ কালত সি মূৰ্খ হৈ পৰিব।\nআদিৰে পৰা উচ্চস্থানত স্থাপিত গৌৰৱাম্বিত সিংহাসন আমাৰ ধৰ্মধাম।\nযিহোৱাই ইস্ৰায়েলৰ আশা-ভুমি। যিসকলে তোমাক ত্যাগ কৰে, তেওঁলোক সকলোৱেই লজ্জিত হব; যিসকলে সেই ঠাইত তোমাৰ পৰা আঁতৰি যায় তেওঁলোক বঞ্চিত হ’ব। কিয়নো তেওঁলোকে জীৱিত জলৰ ভুমুকস্বৰূপ যিহোৱাক ত্যাগ কৰিলে।\nহে যিহোৱা, মোক সুস্থ কৰা, তাতে মই সুস্থ হম! মোক ৰক্ষা কৰা, তেতিয়া মই পৰিত্ৰাণ পাম। কিয়নো তুমি মোৰ প্ৰশংসাৰ স্থল।\nচোৱা, তেওঁলোকে মোক কৈছে, “যিহোৱাৰ বাক্য ক’ত? সেয়ে এতিয়া ঘটক।”\nমই হ’লে তোমাৰ পাছে পাছে মেৰ-ছাগ ৰখীয়া হ’বলৈ সততে বিমুখ হোৱা নাই, নাইবা দুখপূৰ্ণ দিনলৈ মই ইচ্ছা কৰা নাই। তাক তুমি জানি আছা; মোৰ ওঁঠৰ পৰা যি ওলাইছিল, সেয়ে তোমাৰ আগত আছিল।\nমোলৈ ত্ৰাসস্বৰূপ নহ’বা। বিপদৰ দিনত তুমিয়েই মোৰ আশ্ৰয়।\nমোৰ তাড়নাকাৰীসকলে লাজ পাওঁক, কিন্তু মোক হ’লে লাজ পাবলৈ নিদিবা। তেওঁলোক হ’লে ব্যাকুল হওঁক, কিন্তু মোক হ’লে ব্যাকুল হবলৈ নিদিবা। তেওঁলোকৰেই ওপৰত বিপদৰ দিন ঘটোৱা, আৰু দুগুণ সংহাৰেৰে তেওঁলোকক সংহাৰ কৰা।”\nযিহোৱাই মোক এই কথা ক’লে: “যিহূদাৰ ৰজাসকল যি দুৱাৰেদি সোমায় আৰু ওলায়, তুমি গৈ সৰ্ব্বসাধাৰণ লোকসকলৰ সেই দুৱাৰত, আৰু যিৰূচালেমৰ সকলো দুৱাৰত থিয় হোৱা।\nআৰু তেওঁলোকক কোৱা, ‘সেই দুৱাৰবোৰেদি সোমোৱা হে যিহূদাৰ ৰজাসকল, সমুদায় যিহূদা, আৰু যিৰূচালেম-নিবাসী সকলো লোকসকল, তোমালোকে যিহোৱাৰ বাক্য শুনা।\nযিহোৱাই এইদৰে কৈছে: “তোমালোক সাৱধান হোৱা, বিশ্ৰাম-বাৰে কোনো বোজা বৈ নানিবা, বা যিৰূচালেমৰ দুৱাৰেদি তাক ভিতৰলৈ নানিবা।\nআৰু বিশ্ৰাম-বাৰে নিজ নিজ ঘৰৰ পৰা কোনো বোজা বাহিৰ নকৰিবা, আৰু কোনো কাম নকৰিবা; কিন্তু মই তোমালোকৰ পূৰ্বপুৰুষসকলক আজ্ঞা দিয়াৰ দৰে বিশ্ৰাম-বাৰ পবিত্ৰ কৰা।\nতেওঁলোকে সেই আজ্ঞা শুনিবলৈ খোজ নাছিল, আৰু তালৈ কাণ দিয়া নাছিল, কিন্তু নুশুনিবলৈ আৰু শিক্ষা গ্ৰহণ নকৰিবলৈ নিজ নিজ ডিঙি ঠৰ কৰিছিল।\nআৰু যিহোৱাই কৈছে, এইদৰে নিশ্চয় ঘটিব, যদিহে তোমালোকে যত্নেৰে মোৰ বাক্যত যদি মন দিয়া। তোমালোকে বিশ্ৰাম-বাৰে এই নগৰৰ দুৱাৰেদি কোনো বোজা ভিতৰলৈ নানিবা, আৰু সেইদিনা কোনো কাম নকৰিবা বৰং বিশ্ৰাম-দিন পবিত্ৰ কৰা।\nতেন্তে দায়ুদৰ সিংহাসনৰ ওপৰত বহোঁতা ৰজাসকল, আৰু প্ৰধান লোকসকল ৰথত আৰু ঘোঁৰাত উঠি এই নগৰৰ দুৱাৰেদি সোমাব, তেওঁলোকৰ প্ৰধান লোকসকল, যিহূদাৰ লোক আৰু যিৰূচালেম-নিবাসীসকল সোমাব; আৰু এই নগৰ চিৰকাললৈকে থাকিব।\nআৰু তেওঁলোকে যিহূদাৰ নগৰবোৰৰ পৰা, যিৰূচালেমৰ চাৰিওফালৰ অঞ্চল, বিন্যামীন প্ৰদেশ, নিম্ন-ভুমি, পৰ্ব্বতীয়া অঞ্চল আৰু দক্ষিণ অঞ্চলৰ পৰা হোম আদি বলি, নৈবেদ্য আৰু ধূপ লৈ আহিব আৰু তেওঁলোকে যিহোৱাৰ গৃহলৈ ধন্যবাদাৰ্থক বলি আনিব।\nকিন্তু যদি তোমালোকে বিশ্ৰাম-দিন পবিত্ৰ কৰিবলৈ আৰু বিশ্ৰাম-বাৰে বোজা বৈ যিৰূচালেমৰ দুৱাৰেদি লোকসকলক সোমাবলৈ দিয়া আৰু মোৰ আজ্ঞালৈ কাণ নিদিয়া, তেন্তে মই তাৰ দুৱাৰবোৰত অগ্নিৰে প্রজ্বলিত কৰিম, সেয়ে যিৰূচালেমৰ অট্ৰালিকাবোৰ গ্ৰাস কৰিব, সেইবোৰ নুনুমাব’।”


real-life-village-rockstars-in-nalbari-tv-tridip-skd– News18 assam\nৰিয়েল লাইফ Village Rockstars! ছচিয়েল মিডিয়াত ভাইৰেল তিনি শিশুৰ চমকপ্ৰদ প্ৰতিভা!\nসংগীতৰ বাবে একো বাদ্যযন্ত্ৰ নোহোৱাৰ বাবে ঘৰতেই সাজি উলিয়াইছে ড্ৰামছেট৷\nLast Updated : October 23, 2020, 21:51 IST\nনলবাৰীৰ তিনি শিশুৰ চমকপ্ৰদ প্ৰতিভা সমাদৃত ছচিয়েল মিডিয়াত৷ অভাৱে পিষ্ট কৰিলেও লুকাই নাথাকে প্ৰতিভা। এই কথাষাৰকে প্ৰমাণ কৰি দেখুৱালে নলবাৰী জিলাৰ কৈঠালকুছিৰ ষাঠিকুছিৰ এই তিনি প্ৰতিভাৱান শিশুৱে৷\nনাই কোনো সংগীত কিম্বা বাদ্যযন্ত্ৰৰ আনুষ্ঠানিক শিক্ষা৷ আৰ্থিক অনাটন বা উপযুক্ত সা–সুবিধাৰ অভাৱত আগুৱাই যাব পৰা নাই, তথাপিও বুকুত থকা অদম্য হেঁপাহৰ বাবে নৱদ্বীপ, হিমাংশু, ৰাখীস্মিতাহঁতৰ প্ৰতিভা আজি পোহৰলৈ আহিছে৷ আধুনিক গীতৰ পৰা আৰম্ভ কৰি বিহুগীত, জিকিৰলৈ সকলো গান গাব পাৰে৷ আধুনিক বাদ্যযন্ত্ৰৰ সলনি গীতৰ তালে তালে বাজে টেমা, কাহী আদিৰে সাজি লোৱা বাদ্যযন্ত্ৰ৷\nসংগীতৰ বাবে একো বাদ্যযন্ত্ৰ নোহোৱাৰ বাবে ঘৰতেই সাজি উলিয়াইছে ড্ৰামছেট৷ সাজি উলিয়াইছে দোতাৰা৷ দেউতাক ভৱেশ বৈশ্য আৰু মাক জোনালী বৈশ্যৰ বহু আশা ল’ৰা–ছোৱালী কেইটাক লৈ। হয়তো কিছু সা–সুবিধা পালে আৰু আগুৱাই যাব পাৰিব৷\nইতিমধ্যে এই তিনি শিশুৰ চমকপ্ৰদ প্ৰতিভা ভাইৰেল হৈছে ছচিয়েল মিডিয়াত৷ সমাদৰো লাভ কৰিছে বহুজনৰ৷ নৱদ্বীপ, হিমাংশু, ৰাখীস্মিতা আৰু বহুদূৰ আগুৱাই যাওক, আমাৰ ফালৰ পৰাও থাকিল শুভকামনা৷\nFirst published: October 23, 2020, 14:53 IST


ৰাভুৰি ভৰদ্বাজ - অসমীয়া ৱিকিপিডিয়া\n৫ জুলাই, ১৯২৭\nমগলুৰু, কৃষ্ণা জিলা\n১৮ অক্টোবৰ, ২০১৩ (৮৬ বছৰ)\n৫ (৪ পুত্ৰ, ১ কন্যা)\nৰাভুৰি ভৰদ্বাজ (তেলেগু: రావూరి భరద్వాజ) এগৰাকী প্ৰথিতযশা তেলুগু ঔপন্যাসিক, চুটিগল্প লেখক, কবি আৰু সমালোচক। তেলুগু সাহিত্য জগতলৈ আগবঢ়োৱা তেওঁৰ অনবদ্য অৱদানৰ স্বীকৃতি স্বৰূপে তেওঁক ২০১২ বৰ্ষৰ দেশৰ সৰ্বোচ্চ সাহিত্য সন্মান জ্ঞানপীঠ বঁটা প্ৰদান কৰা হয়।\n1 জন্ম আৰু শিক্ষা-দীক্ষা\n3 লাভ কৰা বঁটা-বাহন:\nজন্ম আৰু শিক্ষা-দীক্ষা[সম্পাদনা কৰক]\nৰাভুৰি ভৰদ্বাজৰ জন্ম হয় ১৯২৭ চনৰ ৫ জুলাই তাৰিখে হায়দৰাবাদৰ মগলুৰুত। সাহিত্য চৰ্চাৰ বাবে যে কোনো উচ্চ শিক্ষাগত অৰ্হতাৰ প্ৰয়োজন নাই, ৰাভুৰি ভৰদ্বাজ এই কথাষাৰৰ প্ৰমাণ। তেওঁ মাত্ৰ অষ্টম শ্ৰেণীলৈকেহে আনুষ্ঠানিক শিক্ষা গ্ৰহণ কৰিছে। কিন্ত্ত তেওঁৰ সাহিত্য কৰ্ম অন্ধ্ৰপ্ৰদেশৰ স্নাতক তথা স্নাতকোত্তৰ পৰ্যায়ৰ পাঠ্যক্ৰমত অন্তৰ্ভুক্ত কৰা হৈছে। ৰাভুৰি ভৰদ্বাজক বৰ্তমানলৈকে অন্ধ্ৰ বিশ্ববিদ্যালয়, জৱাহৰলাল নেহৰু টেকন’লজিকেল ইউনিভাৰ্চিটি আৰু নাগাৰ্জুনা বিশ্ববিদ্যালয়ৰ পৰা সন্মানীয় ডক্টৰেট ডিগ্ৰী প্ৰদান কৰা হৈছে।\nৰাভুৰি ভৰদ্বাজ তেলুগু সাহিত্যৰ ৩৭খন চুটি গল্পৰ পুথি, ১৭খন উপন্যাসকে ধৰি বহু অনবদ্য সাহিত্য কৰ্মৰ স্ৰষ্টা। ১৯৪৬ চনত মাত্ৰ সোতৰ বছৰ বয়সত তেলুগু আলোচনী ‘জমিন ৰায়টু’ৰ জৰিয়তে সাহিত্য চৰ্চা আৰম্ভ কৰে। ১৯৫৯ চনত তেওঁ ‘অল ইণ্ডিয়া ৰেডিঅ’ৰ চিত্ৰ্নাট্যকাৰ হিচাপে যোগদান কৰে। তাৰ পূৰ্বে তেওঁ দ্বিতীয় বিশ্বযুদ্ধৰ সময়ত এগৰাকী টেকনিচিয়ান হিচাপেও কাম কৰিছিল। ১৯৪৮ চনত তেওঁ দীনবন্ধু নামৰ অলোচনীখনৰ লগত জড়িত হয়। পৰৱৰ্তী কালত ‘জ্যোতি’,সমীক্ষা,অভিসাৰিকা, চিত্ৰসীমা আৰু যুৱ আলোচনীৰ সম্পাদনাৰ সৈতেও তেওঁ জড়িত হৈ পৰে। ৰাভুৰি ভৰদ্বাজৰ উল্লেখনীয় সৃষ্টিৰাজি হ’ল-\nলাভ কৰা বঁটা-বাহন:[সম্পাদনা কৰক]\nতেলুগু সাহিত্যলৈ ৰাভুৰি ভৰদ্বাজে আগবঢ়োৱা অনবদ্য অৱদানৰ বাবে তেওঁক এতিয়ালৈ বহুটো সন্মানেৰে বিভূষিত কৰা হৈছে। সেই সমূহ হ’ল-\nৰাজ্যিক সাহিত্য অকাডেমি পুৰস্কাৰ (১৯৬৮ আৰু ১৯৮৩ বৰ্ষৰ বাবে দুবাৰ)\nসাহিত্য অকাডেমি বঁটা (১৯৮৩ বৰ্ষৰ)\nগোপীচান্দ সাহিত্য বঁটা (১৯৬৮)\nৰাজলক্ষ্মী বঁটা (১৯৮৭)\nজ্ঞানপীঠ বঁটা (৪৮ সংখ্যক, ২০১২)\nছোভিয়েট লেণ্ড নেহৰু বঁটা\nতেলুগু অকাডেমি বঁটা\nবাল সাহিত্য বঁটা\n২০১৩ চনৰ ১৮ অক্টোবৰ তাৰিখে ৮৬ বছৰ বয়সত সাহিত্যিকজনৰ হায়দৰাবাদত পৰলোক প্ৰাপ্তি ঘটে। \n↑ 1.0 1.1 Special Correspondent. "Jnanpith winner Ravuri no more". The Hindu. http://www.thehindu.com/todays-paper/jnanpith-winner-ravuri-no-more/article5250163.ece। আহৰণ কৰা হৈছে: 2013-10-19.\n↑ 2.0 2.1 "Ravuri gets Jnanpith Award". The Hindu. April 17, 2013. http://www.thehindu.com/news/national/andhra-pradesh/ravuri-gets-jnanpith-award/article4627060.ece। আহৰণ কৰা হৈছে: 26 April 2013.\n↑ জ্ঞানপীঠ বঁটাপ্ৰাপক ৰাভুৰি ভৰদ্বাজ, দীপাংকৰ কৌশিক, পূৰ্বাচল, আমাৰ অসম, ২৮ এপ্ৰিল,২০১৩\n↑ Special Correspondent (2013-04-17). "Ravuri gets Jnanpith Award". The Hindu. http://www.thehindu.com/news/national/andhra-pradesh/ravuri-gets-jnanpith-award/article4627060.ece। আহৰণ কৰা হৈছে: 2013-10-19.\nশংখ ঘোষ (২০১৬)\nকৃষ্ণা সোব্‌তি (২০১৭)\n"https://as.wikipedia.org/w/index.php?title=ৰাভুৰি_ভৰদ্বাজ&oldid=304688"ৰ পৰা অনা হৈছে\nতেলুগু ভাষাৰ সাহিত্য অকাডেমি বঁটা বিজয়ী\nএই পৃষ্ঠাখন ২৩ অক্টোবৰ, ২০২১ তাৰিখে ২০:৩৭ বজাত অন্তিম সংশোধন কৰা হৈছিল।


-মুছলিমৰ দাড়িৰ মূল সমস্যা-sgis- – sogoodislam\nজানাযার বিধিবিধান জানাযার বিধিবিধান সংক্রান্ত ৭০টি প্রশ্ন শাইখ মুহাম্মাদ ইবন সালেআল-উসাইমীন রহ.\n-মুছলিমৰ দাড়িৰ মূল সমস্যা-sgis-\n-মুছলিমৰ দাড়িৰ মূল সমস্যা-\n(কোৰআন আৰু শ্বহী হাদিসৰ দ্বাৰা সমাধান)\n১]-দাড়ি খুৰাই দিয়া অর্থাৎ দাড়ি নৰখা,\n২]-দাড়ি ৰাখি তাক এমুঠিৰ বেছিখিনি কাটি দিয়া,\n৩]-দাড়ি পকী বগা হলে কলা ৰঙৰ কলপ কৰা\n৪]-বগা দাড়িক তেনেকৈয়ে ৰাখি কোনো ধৰণৰ কলপ নকৰা আৰু\n৫]-দাড়ি ৰখা সুন্নতনে ফৰজ/ওয়াজিব।\n২]-দাড়ি ৰাখি তাক এমুঠিৰ বেছিখিনি কাটি দিয়া:-\n-মহানাবী (ﷺ)ৰ বাণীত কোঁৱা হৈছে-দাড়ি দীঘল কৰা আৰু গোঁফ ছুটি কৰা।।\nThe Apostle of Allah (ﷺ) ordered us to trim the moustache closely and spare the beard.(sahih muslim- http://sunnah.com/muslim/2/68-70 )\n-কিছু লোকৰ মতে এমুঠি দাড়ি ৰাখি বাকি অংশ কাটি পেলোৱা জায়েয আছে। তেওঁলোকে ইবনে উমাৰৰ (ৰাঃ) এই হাদীসৰ দ্বাৰা দলীল পেশ কৰি থাকে।\nইবনে উমাৰে (ৰাঃ) যেতিয়া হাজ্জ ও উমৰা কৰিছিল তেতিয়া নিজৰ দাড়ি ধৰি অতিৰিক্ত অংশ কাটি পেলাইছিল।\nতেওঁলোকে কয়ঃ ”উমাৰ(ৰাঃ) দাড়ি লম্বাৰ নির্দেশ দিয়াৰ হাদিসৰ ৰাবী”।\n-এই আসাৰত(hadith part) তেওঁলোকৰ কোনো দলিল নাই।\n(১)ইবনে উমাৰে (ৰাঃ) এইটো হাজ্জ ও উমৰা সময়ত হালাল হোৱাৰ পিছত কৰিছিল ( নিজৰ দাড়ি ধৰি অতিৰিক্ত অংশ কাটি পেলাইছিল)।\nকিন্তু সেইটোকে তেওঁলোকে সর্বাবস্থাৰ বাবে বৈধ বুলি ধৰিললে।\n(২) ইবনে উমাৰে (ৰাঃ) এই কামটো আল্লাহ্ৰ বাণী- مُحَلِّقِينَ رُءُوسَكُمْ وَمُقَصِّرِينَ অর্থাৎ: তোমালোকৰ মূৰ খূৰুৱা আৰু চুলি (ie.beard)কমোৱা (নির্ভয়ে মাসজিদুল হাৰামত অবশ্যই প্রবেশ কৰিবা) [(সূরা : ফাতাহ ২৭)https://quran.com/48/27]।এই আয়াতটোৰ ওপৰত তা‘বীল কৰি কৰিছিল। অর্থাৎ: হাজ্জৰ সময়ত মূৰ খূৰাব লাগিব, আৰু দাড়ি কমাব লাগিব।।\n(৩) সাহাবাসকলে(ৰাঃ) যেতিয়া তেওঁলোকৰ বর্ণনাৰ বিপৰীত কিবা কয় বা কৰে, তেতিয়া যি বর্ণনা কৰিছে তাক গ্রহণ কৰিব লাগিব। তেওঁলোকৰ বোধগম্যতা ও কর্ম ধৰিবলগীয়া নহয়। বৰং মহানাবীৰ (ﷺ) পিনে সম্পৃক্ত বিষয়টোহে ধৰিবলগীয়া।\n-উপৰোক্ত আলোচনাৰ পৰা এইটোৱেই প্রমাণিত হয়যে, বিশুদ্ধ মতামত হ’ল, দাড়ি এৰি দিয়া ওয়াজিব।ইয়াক কাটিব নোৱাৰিব।\n-হাদীসত বিভিন্ন শব্দৰে এই নির্দেশবোৰ বর্ণিত হৈছে। যেনেঃ أعفوا তথা লম্বা হবলৈ দিয়া, أرخوا তথা এৰি দিয়া, أرجوا তথা অবকাশ দিয়া, وفروا তথা পূর্ণ বা বেছি হবলৈ দিয়া, أوفوا সম্পূর্ণ কৰা ইত্যাদি।আল্লাহু আলম।।\nফলাফলঃ- দাড়ি এৰি দিয়া ওয়াজিব।ইয়াক কাটিব নোৱাৰিব।\n সহীহ; মুসলিম (২৫৯)।\nসহীহ; বুখাৰী(৫৮৯২), মুসলিম (২৫৯)।\nইহা শাইখ আল-হাবীহ ওয়াহিদ আঃ সালাম তেওঁৰ আল ইকলিল (১/৯৬) গ্রন্থত বর্ণনা কৰিছে।\nশাৰহুল কিৰমানী আলাল বুখাৰী (২১/১১১)।\n-ক্রমশঃ ইন শ্বা আল্লাহ।–sgis-০১.১১.২০১৬\nমুছলিমৰ দাড়িৰ মূল সমস্যা-sgis- Previous\nজানাযার বিধিবিধান জানাযার বিধিবিধান সংক্রান্ত ৭০টি প্রশ্ন শাইখ মুহাম্মাদ ইবন সালেআল-উসাইমীন রহ. Next


বিশ্লেষণঃ ৰাজনীতিৰ এই ধুমুহাজাক! :: অজয় লাল দত্ত - অসমীয়াৰ সুখ-দুখ\nHome AJOY LAL DUTTA ANALYSIS ARTICLE RECENT অজয় লাল দত্ত প্ৰৱন্ধ বিশ্লেষণঃ ৰাজনীতিৰ এই ধুমুহাজাক! :: অজয় লাল দত্ত\nxukhdukh.com April 10, 2019 AJOY LAL DUTTA, ANALYSIS, ARTICLE, RECENT, অজয় লাল দত্ত, প্ৰৱন্ধ,\nসাধাৰণ নিৰ্বাচনৰ ৰূপত বিশ্বৰ বৃহততম গণতন্ত্ৰত এতিয়া ৰাজনীতিৰ পচোৱা। এই সময়ৰ ৰাজনীতিত আকৌ ভিন্ন ধৰণৰ ৰাজনীতিৰ ধূলি বতাহৰ ভিৰ চৰিছে। যাৰ ফলত দেশৰ জনসাধাৰণে ভোটৰ দিনৰ সিদ্ধান্তক লৈ চিন্তিত হব লগা হৈছে। কাক দিব ভোট, কিয় দিব ভোট আৰু কাৰ ভোট হব নিৰ্ণায়ক, এই কথাবোৰৰ গুৰুত্ব বাঢ়িবলৈ ধৰিছে।\nসাম্প্ৰতিক সময়ত দেখিবলৈ পোৱা এক নৱ-ৰাজনৈতিক ধাৰা হৈছে বিভ্ৰান্তিৰ ৰাজনীতি। ইয়াক সুচিন্তিত ভাৱে কূট-কৌশল হিচাবে ব্যৱহাৰ কৰা হৈছে। এইবাৰৰ নিৰ্বাচন হেনো মুদ্দাহীন নিৰ্বাচন! এই নিৰ্বাচনত বিগত পাঁচ বছৰত শাসনত থকা সকলে কি কি কামৰ কৃৰ্তিত্ব লভিলে সেই প্ৰশ্ন উত্থাপিত তথা আলোচনা কৰিবলৈ দিব বিচৰা হোৱা নাই। তাতেই চলিছে মানুহৰ মন মগজুক এই ক্ষণবোৰত অপ্ৰয়োজনীয়, আবেগিক কৰি ৰাখিব পৰাকৈ উত্ৰাৱল কৰি তোলাৰ সুচিন্তিত ৰণনীতি। সংবাদ মাধ্যমে সাক্ষাত গ্ৰহণৰ সময়ত পূৰ্বতে অনুমোদিত প্ৰশ্নহে কৰাৰ ধাৰা চলি থকাৰ অভিযোগ মুকলি হৈছে। ৰাজনীতিবিদক সিটো দলত দুৰ্নীতিৰ কু-কীৰ্তি কৰাজনে দল বাগৰি আহিলে এতিয়া তেওঁ নিকা হৈ গ’ল নেকি বোলা প্ৰশ্নৰ উত্তৰ পোৱা গৈছে, এনে প্ৰশ্ন উত্থাপন কৰা উচিত নহয় বুলি। কঠিন প্ৰশ্নৰে বাস্তৱৰ তিতাক শাসকৰ সমুখলৈ আঙুলিয়াই দিবলৈ থকা চতুৰ্থ স্তম্ভৰ সৱলতাক দুৰ্বল কৰি পেলোৱা এক ৰাজনীতিৰ বলি হৈছে নেকি দেশখনত সেয়া এক প্ৰশ্নবোধক হৈ উঠিছে। বাতৰি কাকত, টিভি চেনেল আদিত মালিকানা, সাংবাদিকৰ দলপ্ৰীতি-নেতাপ্ৰীতি আদিয়েও প্ৰভাৱ পেলাইছে নেকি? কিবোৰ অজান কাৰকে দেশৰ এই বিশালতম নিৰ্বাচনক ইচ্যুহীন, প্ৰশ্নহীন কৰি তুলিছে, এয়া হৈছে এক জটিল প্ৰশ্ন। যি সময়ত বিমুদ্ৰাকৰণৰ বাবে সৰু-বৰ উদ্যোগ সমূহ স্থবিৰ হৈছে, যিটো সময়ত ৪৫বছৰৰ শীৰ্ষত উপনীত হৈছে নিবনুৱা সমস্যা, যিটো সময়ত এটা এটাকৈ ৰাজহুৱা খণ্ডৰ উদ্যোগক এক দীৰ্ঘ চক্ৰান্তৰে কোঙা কৰি অনা হৈছে, যিটো সময়ত কৰ্পৰেট দুৰ্নীতিৰ সম্ৰাট সকলৰ বেংক-লোণ মাফ কৰি দিয়াৰ ব্যৱস্থা হৈছে, যিটো সময়ত দেশৰ শাসনত থকা দলক জৱাবদিহি কৰাৰ নাগৰিকৰ সাধাৰণ দায়িত্বলৈ প্ৰশ্ন তোলা সকলক ৰাষ্ট্ৰ-বিৰোধী বুলি লেবেল লগোৱা হৈছে, অথচ নিৰ্বাচন হেনো ইচ্যুহীন! কেৱল যেন ৰাজপথত উদ্দাম সংগীতৰ তালে তালে নাচ-বাগৰ ‘ভাইৰেল ভিডিঅ’ত ভোল গৈ এতিয়া ৰাইজে ভোট দিব লাগিব, তেনে এক পৰিবেশৰ ৰচনা কৰা হৈছে। কিন্তু ৰাইজে গুৰুত্বপূৰ্ণ সমাজ জীৱনৰ উন্নতিৰ ইচ্যু, দেশৰ সমস্যা কমোৱা নীতি আৰু ভাৰতীয় গণতন্ত্ৰৰ ভেটি সংবিধানৰ সুৰক্ষা, ধৰ্ম-নিৰপেক্ষ দেশ এখনৰ বৈচিত্ৰ্যৰ মাজত সমন্বয়ৰ ঐক্য আদিৰ কথা কোনো ক্ষণতেই এই বিভ্ৰান্তিৰ মাজত পাহৰি যাব নালাগিব। এয়া হৈছে সময়ৰ আহ্বান।\nৰাইজে দেখিছে, নিৰ্বাচনৰ সময়ত ঠায়ে ঠায়ে ধৰা পৰিছে কোটি, লাখৰ ঘৰত ৰাজনীতিবিদৰ গাড়ীৰ পৰা নগদ ধন। অথচ ধৰা পৰা ধন ৰাজকোষত জমা দিয়াৰ বাহিৰে কোনো কাৰ্যকৰী শাস্তিমূলক ব্যৱস্থা দৃষ্টান্তমূলক ভাৱে দেখিবলৈ পোৱা নাই। ই দৰ্শাইছে যে এই নিৰ্বাচন কিদৰে ধনৱলৰ অনৈতিক প্ৰভাৱৰ দাৰা জিনিবলৈ জোৰদাৰ প্ৰয়াস চলিছে। বজাৰত নেতা কিনা বেচা চলিছে, জাতীয়তাবাদী গৈ ৰাষ্ট্ৰীয়তাবাদীৰ বসন পিন্ধিছে, এদিনীয়া বাতৰিৰ শিৰোনামা হৈ জাহ দিছে নীতি-আদৰ্শ আদি শব্দবোৰ। দৰ্শাইছে, কিদৰে নিলজ্জতাৰ চৰম সীমালৈ গমন কৰিছে এই ৰাজনীতি। নিবনুৱা ছাত্ৰ নেতাৰ পৰা প্ৰাৰ্থী হোৱাবোৰেও কোটি কোটি টকাৰ মালিক হোৱাৰ শপতনামা দিছে, কামৰ হিচাবৰ সলনি কোনোবাই কাৰোবাৰ বয়স গণিছে, কাৰোবাৰ নামত থকা আখৰ সংখ্যাক লৈ বিদ্ৰুপ কৰিছে, কোনোবাই বিয়া কৰোৱা গৰাকীক লৈ, বিয়া কৰাব বিচৰা কইনাৰ জাতিক জাতত তোলাৰ প্ৰতিশ্ৰুতি দিছে! দেশৰ ভৱিষ্যতৰ বাবে গুৰুত্বপূৰ্ণ হোৱাকৈ নীতি-নিৰ্ধাৰণৰ বাবে যাব লগা সাংসদ প্ৰাৰ্থী সকলৰ মন-মগজু তথা চিন্তাৰ স্তৰকে ই প্ৰতীয়মান কৰা নাইনে! আনুষ্ঠানিক শিক্ষাৰ স্তৰ, অপৰাধমূলক কেচৰ তালিকা আদিৰ কথা নকলোৱেই যেনিবা! এনেকুৱা এক পৰিৱেশ সৃষ্টি কৰা হৈছে যেন স্থানীয় প্ৰাৰ্থীৰ দোষ-গুণ-গৰিমা-কৰ্মজীৱনৰ আলোচনাই নহওক, কেৱল কেন্দ্ৰীয় নেতাৰ ছবি চাই ভোটদান কৰাহে উচিত! অসমৰ বাবে স্পৰ্শকাতৰ নাগৰিকত্ব সংশোধনী বিধেয়কৰ বিষয়ে স্থিতি, অসমৰ ৰাজহুৱা খণ্ডৰ পয়ালগা উদ্যোগৰ পুনৰীজ্বীৱিকৰণৰ কাৰণে লোৱা পদক্ষেপ, ব্ৰহ্মপুত্ৰৰ দুয়োপাৰে এক্সপ্ৰেছ হাইৱে-দলং আদি কিমান কাম হৈছে, লুইতৰ বুকু খননৰ ষ্টেটাছ, গেৰুকামুখৰ নদীবান্ধৰ বিভীষিকাৰ শংকা, অসমৰ বান সমস্যাৰ ৰাষ্ট্ৰীয়কৰণ, মাথাউৰিত জীৱন কটোৱা সকলৰ বাবে নিশ্চিত পুনৰ সংস্থান আদিৰ প্ৰশ্নবোৰ ৰাইজে নকৰিবই নেকি? কিন্তু গীতে-মাতে উত্ৰাৱলৰ এই পৰিৱেশ ৰচনা কৰা হৈছে এই কথাবোৰক জনমানসৰ পৰা উটুৱাই নিবলৈহে। কোন প্ৰকৃততে অসমৰ বাবে দেশৰ বাবে বেছি কল্যাণকামী, তাৰ বিচাৰ কৰিবলৈ প্ৰশ্নৰ অৱতাৰণা কৰিবলৈ দিব বিচৰা হোৱা নাই। এয়া হৈছে সুপৰিকল্পিত নিৰ্বাচনী ব্যৱস্থাপনাৰ কৌশল, যাক ৰাইজে বুজি উঠা উচিত।\nবিগত বৰ্ষকেইটাত অসমত দেখিবলৈ পোৱা গৈছে, সৰু-বৰ প্ৰায়বোৰ গোষ্ঠী-জনজাতীয় ছাত্ৰ-যুৱ-মহিলা সংগঠন আদিৰ অধিবেশনৰ বিশালকাৰ আয়োজনবোৰ। ৰাজনৈতিক শক্তিৰ পৃষ্ঠপোষকতাৰে পুষ্ট হৈ নিজকে ধন্য মনা এই তথাকথিত জাতীয় সংগঠনবোৰে অৱধাৰিত ভাৱেই আজি কিন্তু ছয়-জনগোষ্ঠীৰ জনজাতিকৰণৰ প্ৰলোভনৰ প্ৰতাৰণাক এই নিৰ্বাচনত ইচ্যু হবলৈ দিয়া নাই, দেশৰ ধৰ্ম-নিৰপেক্ষতাক আঘাত কৰাৰ সামাজিক সম্পৰীক্ষণস্বৰূপ কেৱ আনিলে হব লগা জাতীয় অস্তিত্বৰ সংকটৰ কথাও পাহৰি গৈছে। এতিয়া সকলো জঁপিয়াই পৰিছে, জাতি-গোষ্ঠীৰ নামত ভোটৰ দালালিত। কোনোবাই বড়ো-অবড়ো খেলিছে, কোনোবাই মিচিং-অনামিচিং, কোনোবাই বাগিচা-অবাগিচা, কোনোৱে আহোম-নন আহোম, কোনোবাই গেৰুৱা-সেউজীয়া, কোনোবাই সংখ্যলঘু-সংখ্যগুৰু, কোনোৱে থলুৱা-চালানী! ৰাজনৈতিক সমীক্ষাবোৰতো প্ৰাৰ্থীৰ জাত-পাত-ধৰ্ম চাই পাব লগা কাংখিত ভোটৰ হিচাব হৈছে, যিটো এক লাজলগা তিতা বাস্তৱ! মানুহে পাহৰি গৈছে, দেশৰ সৰ্বজন ভুক্তভোগী হোৱা সমস্যাবোৰ, তাৰ সমাধানৰ বাবে গ্ৰহণ কৰা বা নকৰা নীতিবোৰৰ সুফল-কুফলবোৰ! এই ক্ষণিকৰ উত্তেজনাৰ খেলবোৰত মত্ত হৈ মানুহে যেন হেৰুৱাই পেলোৱাৰ উপক্ৰম হৈছে দীৰ্ঘম্যাদি প্ৰভাৱৰ কথা, ভৱিষ্যতৰ আচল শংকাবোৰ কি সেই কথাবোৰৰ কথা।\nযুৱ-প্ৰজন্মৰ উদ্দাত্ত কণ্ঠ গুজৰাটী বিধায়ক জিগনেচ মেৱানীয়ে সিদিনা গুৱাহাটীত মানুহক সঁকিয়াই থৈ গৈছে, কিদৰে দেশ আগবাঢ়িছে স্বেচ্ছাচ্চাৰী শাসনৰ ফালে। ফেঁচিবাদী শক্তিবোৰে কিদৰে দেশৰ দীৰ্ঘম্যাদি প্ৰশ্নবোৰৰ আলোচনা কৰি ৰাজনৈতিক শিক্ষাৰে সৰ্বসাধাৰণক ৰাজনৈতিকভাৱে শিক্ষিত কৰাৰ বাবে প্ৰচেষ্টা চলোৱা চিন্তাবিদ সকলৰ ওপৰত ৰাষ্ট্ৰ-সন্ত্ৰাস চলাইছে। চৰকাৰৰ কামৰ ধৰণক, বিফলতাক প্ৰশ্ন তোলাটো জনতাৰ অধিকাৰ আৰু সেয়া ৰাষ্ট্ৰদ্ৰোহ কেতিয়াও নহয়। ৰাজনৈতিকভাৱে জনতাক শিক্ষিত কৰাটো গণতন্ত্ৰক সৱল কৰাৰ প্ৰক্ৰিয়াহে, সেয়া কেতিয়াও ৰাষ্ট্ৰবিৰোধী নহয়! কিন্তু বিচাৰধাৰাৰ বিপৰীত্যই তেনে গণতান্ত্ৰিক কণ্ঠবোৰকো ৰাষ্ট্ৰদ্ৰোহী বুলি আইনৰ ধাৰা জাপি দিয়াৰ ঘটনা বৃদ্ধি পাইছে। এতিয়াও অস্পৃশ্যতা নামৰ সামাজিক ব্যাধিক এই ব্ৰাহ্মণ্যবাদী-জাতিবাদী চিন্তাৰ লোক সকলে বৰ্তাই ৰাখিছে। দলিত-মুছলিম আদিৰ ওপৰত দেশজুৰি পূৰ্ববৰ্তী মানসিক ধাৰণাৰ ভিত্তিতে আক্ৰমণৰ ঘটনা বৃদ্ধি পাইছে, অথচ এইবোৰ অপৰাধীয়ে শাস্তিৰ সলনি পিন্ধিবলৈ পাইছে কেন্দ্ৰীয় মন্ত্ৰীৰ হাতৰ পৰা ফুলৰ মালা! দেশৰ সংখ্যালঘু মুছলিম, খ্ৰীষ্টান, দলিত আদি লোকসকলে এক প্ৰচণ্ড সামাজিক চেঁপাৰ মাজত দিন কটাবলগীয়া হৈছে। যিবোৰ কথা আজিৰ মেডিয়াই আলোচনা কৰিব নোখোজে, বা আলোচনা কৰাৰ অধিকাৰেই যেন এই পৰিবেশত হেৰুৱাই পেলাইছে। মেৱানীৰ মতে, মোৰ দেশ, মোৰ মুদ্দাৰ ভিত্তিতহে এইবাৰ দেশত হব লাগে ভোটদান। চৰকাৰী শিক্ষা ব্যৱস্থাৰ সৱলীকৰণ, নিৱনুৱা সমস্যা আৰু আৰ্থ-সামাজিক বৈষ্যম্যতা দূৰীকৰণৰ লগতে ধৰ্ম-নিৰপেক্ষ সত্তাৰ সংবিধানৰ সুৰক্ষাৰ বাবে ৰাইজে এইবাৰ সচেতন হৈ ভোট দিয়া উচিত। এনেবোৰ বিষয় অসমৰ চুকে কোনে যে মাইকৰ-চিঞৰত মন্ত্ৰীৰ মাজবাটৰ উত্তাল নৃত্যৰ উত্তেজনাই যে তল পেলাইছে, এয়াও এক ৰাজনীতিয়েই!\nএই বৰ্ষত জেএনইউৰ পৰা ডক্টৰেট হৈ পোনে পোনে বিহাৰৰ বেগুচৰাইত সাংসদ প্ৰাৰ্থী হোৱা কানহাইয়া কুমাৰে দৃষ্টি আকৰ্ষণ কৰিবলৈ সক্ষম হৈছে। তেওঁ অনলাইন ক্ৰাউডফাণ্ডিং যোগেই ৭০লাখ টকাৰ নিৰ্বাচনী ব্যয়ৰ ধন ৰাইজৰ দানৰ পৰা সংগ্ৰহ কৰি এক অভিলেখ গঢ়িছে। হাজাৰ কোটিৰ মালিক এগৰাকী কেন্দ্ৰীয় মন্ত্ৰীৰ বিপক্ষে ৰাইজৰ চান্দাৰে এগৰাকী শিক্ষিত যুৱকৰ এই যুঁজে নৱ-প্ৰজন্মৰ সাধাৰণ ঘৰৰ যুৱকৰ ৰাজনৈতিক স্বপ্নৰ এক নতুন বাট মুকলি কৰিব বুলিও ৰাষ্ট্ৰীয় বিশ্লেষক সকলে মত প্ৰকাশ কৰিছে।\nনিৰ্বাচন এতিয়া হাজাৰ কোটিৰ এক বিশাল ব্যৱসায়। ইয়াৰ ব্যৱস্থাপনাও মেনেজমেণ্ট কোম্পানীৰ প্ৰফেচনেল হাতত। প্ৰতিটো বাতৰি, প্ৰতিটো হোৱাটচএপ মেচেজ, প্ৰতিটো বিজ্ঞাপনত এতিয়া মন-ভুলোৱা প্ৰপাগাণ্ডা। এই ভিৰত যাতে দেশৰ সচেতন ৰাইজে দেশৰ ইচ্যুবোৰক ধৰি ৰাখিব লাগিব, কি কাম কৰিম বুলি কোনে কৈছিল, কিমান কৰিলে তাৰ হিচাব লব লাগিব। যিখন সংবিধানৰ শপত খাই দেশৰ শোষিত-নিষ্পেষিত-দলিত জনৰ ন্যায় নিশ্চিত কৰাৰ প্ৰতিশ্ৰুতিৰে চকী লয়, সেই সংবিধানৰ মূল স্তম্ভবোৰক কোন শক্তিয়ে দুৰ্বল কৰিব, সৱল কৰিব তাৰো বিবেচনা কৰিব লাগিব। বৈচিত্ৰ্যৰ মাজত ঐক্যৰ দেশ ভাৰতবৰ্ষক এখন সমৃদ্ধিশালী দেশ কৰি তোলাৰ বাবে মিশ্ৰিত অৰ্থনীতি অৰ্থাত ব্যক্তিগত খণ্ডৰ সমানে ৰাজহুৱা উদ্যমৰো শক্তিশালী কৰাৰ বাবে কোনে নীতি লৈছে বা লব তাৰো বিচাৰ কৰিব লাগিব। সৃষ্ট ধুমুহাৰ প্ৰলোভন, প্ৰপাগাণ্ডা আৰু ভাইৰেল ভিডিঅৰ ধূলিৰ মাজতো বিবেচনাৰ খুটি লৰিবলৈ দিব নালাগিব। কোনো নেতাই অত্যাৱশ্যকীয় নহয়, নেতা আহিব যাব, কিন্তু থাকি যাব নীতি, এই কথা মনত ৰাখিব লাগিব। সেয়ে সকলোৱেই ভোটদান কৰিব লাগিব নিৰ্ণায়ক হোৱাকৈ আৰু এই ভোটদান হব লাগিব স্থানীয় বিষয়ত স্থিতিৰ ভিত্তিত, সংবিধান প্ৰদত্ত অধিকাৰ ৰক্ষাৰ পক্ষত আৰু ভাৰতীয় গণতন্ত্ৰক সৱল কৰাৰ বিশাল ইচ্যুত, এই কথাও কিন্তু নিশ্চিত।\nTags # AJOY LAL DUTTA # ANALYSIS # ARTICLE # RECENT # অজয় লাল দত্ত # প্ৰৱন্ধ\nBy xukhdukh.com on April 10, 2019\nLabels: AJOY LAL DUTTA, ANALYSIS, ARTICLE, RECENT, অজয় লাল দত্ত, প্ৰৱন্ধ\nAbhijit Barua April 17, 2019 at 3:03 AM\nnice article. http://cssghy.in\nAssam Govt sakari May 6, 2019 at 2:32 AM\nVery nice article . Keep it up https://www.assamgovtsakari.com/\nAnonymous June 18, 2019 at 7:36 AM\nnece post - www.niyogbarta.in\nDhrubajyoti Haloi August 19, 2019 at 12:39 AM\nVery Useful Article.. Keep up again.. https://alljobassam.com/\nNorth East Job August 19, 2019 at 8:33 PM\nTripuraCareer.In : Tripura Jobs, Latest Agartala Employment News\nNortheastjob.In - Jobs In North East Assam\nDhrubajyoti Haloi August 21, 2019 at 1:37 AM\nSur August 28, 2019 at 8:35 AM\nNice article thanks for sharing JobAssam\nsuman September 7, 2019 at 1:02 PM\nVery Useful Article.. Keep up again.. AssamJobsPortal.com\nANKITA SHERTA September 7, 2019 at 1:07 PM\nwow awesome information thanx\nsuman September 13, 2019 at 5:33 PM\nTech September 16, 2019 at 8:44 AM\nStartup Jobs Portal October 16, 2019 at 3:00 PM\nJob News Assam October 26, 2019 at 9:23 PM\nJob In Assam October 29, 2019 at 8:29 PM\n24techsoft November 5, 2019 at 1:29 PM\nThank you posting this type of information.\nJobs In Guwahati December 4, 2019 at 11:34 PM\nRehan Chowdhurry March 9, 2020 at 7:18 PM\nAssam career |\nAssam career | Jobs in Assam | Govt job assam | Jobs in North east |\nRehan Chowdhurry March 9, 2020 at 7:21 PM\nmanuj saikia March 30, 2020 at 7:06 PM\nAnonymous March 30, 2020 at 7:21 PM\nHarshit July 7, 2020 at 1:47 AM\nHarshit July 7, 2020 at 1:49 AM


উচ্চ শিক্ষা গ্ৰহণৰ পৰা বঞ্চিত হ'ব আপোনাৰ সন্তানঃ চাকৰিমুখী শিক্ষাব্যৱস্থাৰ পৰা কেতিয়া পাব পৰিত্ৰাণ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nনাকত তেল দি শুই থাকক আজমল!- গৰুখুঁটি ঘটনাৰ প্ৰতিবাদত কোন ৰাজনৈতিক নেতাই এৰিলে দল... • ঘিলামৰাৰ ছাত্ৰনেতাক সাংবাদিকৰ হত্যাৰ ভাবুকি গোচৰ নিষ্পত্তি... • গৰুখুঁটি কাণ্ডঃ দৰং জিলা উপায়ুক্ত কাৰ্যালয়ত কংগ্ৰেছৰ প্ৰতিবাদ... • গৰুখুটিৰ উচ্ছেদ বেআইনী আৰু অমানৱীয়ঃ মুখ্যমন্ত্ৰী ভাতৃ হোৱাৰ বাবেই আৰক্ষী অধীক্ষকৰ দাদাগিৰি... • হেমন্ত দত্তক মনত আছেনে? আজি তেওঁৰ ওপজা দিন... • দুৰ্দশাগ্ৰস্ত কোৱাইকটা সত্ৰৰ অস্তিত্ব ৰক্ষাৰ বাবে নামঘৰত একেলগে বহিল হিন্দু মুছলমান ভকত... • ঢকুৱাখনা মহাবিদ্যালয় এন এছ এছ গোটৰ "ক্লিন ঢকুৱাখনা" কাৰ্যসূচী • তিনি আৰক্ষী, ৮ উচ্ছেদিত জি এম চি এইছত চিকিৎসাধীনঃ কিশোৰসহ আছে গুলীবিদ্ধ... • খৰ্গ দাহন পৰ্ব • গৰুখুটিত এতিয়াও সন্ধানহীন কিশোৰীসহ ৪ জনঃ উচ্ছেদিত লোকৰ সা-সামগ্ৰী আৰক্ষীয়ে জুইত জাপি দিয়াৰ অভিযোগ..\nউচ্চ শিক্ষা গ্ৰহণৰ পৰা বঞ্চিত হ’ব আপোনাৰ সন্তানঃ চাকৰিমুখী শিক্ষাব্যৱস্থাৰ পৰা কেতিয়া পাব পৰিত্ৰাণ…\nঅসমীয়া প্ৰতিদিন ৰ দ্বাৰা Aug 1, 2021 ত শেষ সম্পাদনা কৰা হৈছে\n৩০ আৰু ৩১ জুলাইত ঘোষণা কৰিলে মেট্ৰিক আৰু হায়াৰ ছেকেণ্ডেৰীৰ ফলাফল। পৰীক্ষাবিহীন বিকল্প মাধ্যমেৰে ঘোষণা কৰা এই ফলাফলে অভিলেখ সৃষ্টি কৰিছে। কিন্তু এই সময়চোৱাত শিক্ষাৰ্থীসকলৰ পৰৱৰ্তী শিক্ষাকলৈ প্ৰশ্ন উত্থাপন হৈছে। কাৰণ শিক্ষাৰ্থীৰ অনুপাতে নাই আসন। প্ৰচলিত চাকৰিমুখী শিক্ষাৰ পৰিৱৰ্তে এতিয়াও গঢ়লৈ উঠা নাই বৃত্তিমুখী শিক্ষা ব্যৱস্থা। ৰাজ্যত নাই বৃত্তিমুখী বা কাৰিকৰী শিক্ষাৰ পৰ্যাপ্ত শিক্ষানুষ্ঠান। এনে সময়ত ৰাজ্যৰ লাখ লাখ শিক্ষাৰ্থীৰ ভৱিষ্যত কি হ’ব? কিদৰে আগবাঢ়িব ৰাজ্যৰ শিক্ষা বিভাগ? শিক্ষাৰ্থীসকল পৰৱৰ্তী শিক্ষাকলৈ সৃষ্টি হৈছে নেকি অনিশ্চয়তা? এই সকলো বিষয় সামৰি অসমীয়া প্ৰতিদিন ডিজিটেস ডেস্কৰ তুষাৰ প্ৰতিমৰ এক বিশেষ প্ৰতিবেদন।\nযোৱা ৩০ আৰু ৩১ জুলাইত ছেবা আৰু অসম উচ্চতৰ মাধ্যমিক শিক্ষা সংসদে বিকল্প পদ্ধতিৰে ঘোষণা কৰিলে পৰীক্ষাবিহীন ফলাফল। কোৰোনা কেন্দ্ৰীক পৰিস্থিতিত শিক্ষা বিভাগৰ লগতে শিক্ষামন্ত্ৰী ৰণুজ পেগুৱে শিক্ষাৰ্থীসকলক পৰীক্ষা অনুষ্ঠিত কৰা-নকৰাৰ দুমোজাত ৰাখি অৱশেষত পৰীক্ষা অনুষ্ঠিত নকৰাৰ সিদ্ধান্তই গ্ৰহণ কৰিলে। পৰীক্ষা অবিহনেই বিকল্প মাধ্যমেৰে ৰাজ্যৰ প্ৰায় ৭ লাখ শিক্ষাৰ্থীক প্ৰদান কৰিলে ফলাফল। এই ফলাফলক লৈ ৰাজ্যজুৰি সৃষ্টি হৈছে প্ৰতিক্ৰিয়া।\nবিকল্প মাধ্যমেৰে ফলাফল ঘোষণা কৰাৰ পাছতে ৰাজ্যত হাইস্কুল শিক্ষান্ত পৰীক্ষা আৰু উচ্চতৰ মাধ্যমিক পৰীক্ষাত উত্তীৰ্ণৰ হাৰে অভিলেখ সৃষ্টি কৰিছে। হাইস্কুল শিক্ষান্ত পৰীক্ষাত এই বাৰ উত্তীৰ্ণ হৈছে ৯৩. ১০ শতাংশ শিক্ষাৰ্থী। আনহাতে উচ্চতৰ মাধ্যমিকত উত্তীৰ্ণ হৈছে ৯৮.৯৮ শতাংশ শিক্ষাৰ্থী। এইদৰে ৯০ শতাংশৰো অধিক শিক্ষাৰ্থী উত্তীৰ্ণ হোৱাৰ ঘটনা ৰাজ্যত এয়াই প্ৰথম। অৱশ্যে পৰম্পৰাগত পৰীক্ষা পদ্ধতিত হাইস্কুল শিক্ষান্ত পৰীক্ষা আৰু উচ্চতৰ মাধ্যমিক পৰীক্ষা অনুষ্ঠিত কৰা হ’লে উত্তীৰ্ণৰ হাৰে যে ৯০ শতাংশৰ অতিক্ৰম কৰিলে হয় সেই বিষয়ত সন্দেহ নিশ্চয় থাকিব।\n২০১২ চনৰ পৰা ২০২০ চনলৈ হাই স্কুল শিক্ষান্ত পৰীক্ষাত উত্তীৰ্ণৰ হাৰ আছিল ক্ৰমে ৬৯.৬৩, ৭০.৭১, ৬১.৪২, ৬২.২০, ৬২.৭৯, ৪৭.৯৪, ৫৬.০৪, ৬০.২৩ আৰু ৬৪.৮০ শতাংশ। ২০২১ বৰ্ষত উত্তীৰ্ণৰ হাৰে অভিলেখ সৃষ্টি কৰি হয়গৈ ৯৩.১০ শতাংশ। পূৰ্বে উত্তীৰ্ণৰ হাৰ ৭০ শতাংশও স্পৰ্শ নকৰা হাইস্কুল শিক্ষান্ত পৰীক্ষাত বিকল্প পদ্ধতিৰে ঘোষণা কৰা ফলাফলে ২০২১ চনত ৯৩ শতাংশৰো অধিক শিক্ষাৰ্থীক উত্তীৰ্ণ কৰালে।\nএকেদৰে উচ্চতৰ মাধ্যমিকত উত্তীৰ্ণৰ হাৰ এইবাৰ ৯৮.৯৮ শতাংশ হ’লগৈ। কলাশাখাত এইবাৰ ৯৮.৯৩, বাণিজ্য শাখাত ৯৯.৫৭ শতাংশ আৰু বিজ্ঞান শাখাত ৯৯.০৬ শতাংশ ছাত্ৰ-ছাত্ৰী উত্তীৰ্ণ হৈছে। বিগত ১০ বছৰত কলা শাখাৰ উত্তীৰ্ণৰ হাৰে ৮০ শতাংশৰ ঘৰ স্পৰ্শ কৰিবলৈ সক্ষম হোৱা নাছিল। একেদৰে বাণিজ্য শাখাত বিগত ১০ বছৰৰ ভিতৰত সৰ্বাধিক উত্তীৰ্ণৰ হাৰ আছিল ২০২০ বৰ্ষত। সেইবাৰ বাণিজ্য বিভাগত সৰ্বাধিক ৮৮.১৮ শতাংশ শিক্ষাৰ্থী উত্তীৰ্ণ হৈছিল।\nআনহাতে বিজ্ঞান শাখাত এইবাৰ উত্তীৰ্ণ হোৱা শিক্ষাৰ্থীৰ হাৰ ৯৯.০৬ শতাংশ বিগত ১০ বছৰত এই বিভাগত সৰ্বাধিক উত্তীৰ্ণ হৈছিল ২০১৬ বৰ্ষত। সেইবাৰ উচ্চতৰ মাধ্যমিকৰ চূড়ান্ত পৰীক্ষাত উত্তীৰ্ণ হৈছিল ৯০.৯৬ শতাংশ শিক্ষাৰ্থী। ইয়াৰ পৰিৱৰ্তে বাকী ৯ টা বছৰৰ কোনো এটা বছৰতেই উত্তীৰ্ণৰ হাৰ ৯০ শতাংশ নাছিল।\nকোৰোনাৰ মাজতে পৰীক্ষা বিহীনভাৱে বিকল্প পদ্ধতিৰে ঘোষণা কৰা এই ফলাফলে এতিয়া ৰাজ্যত এক জটিল সমস্যাৰ সৃষ্টি কৰাৰ সম্ভাৱনাই দেখা দিছে। উত্তীৰ্ণৰ হাৰ অনুসৰি ৰাজ্যত এতিয়া নাই শিক্ষাৰ্থীৰ বাবে উচ্চ শিক্ষাৰ আসন। সমান্তৰালভাৱে বহিঃৰাজ্যত অধ্যয়নৰ বাবে প্ৰতিবছৰে যোৱা এক বৃহৎ সংখ্যক ছাত্ৰ-ছাত্ৰীও কোৰোনা কেন্দ্ৰীক পৰিস্থিতিৰ বাবে এইবাৰ বহিঃৰাজ্যত অধ্যয়নৰ বাবে যোৱাৰ সম্ভাৱনা ক্ষীণ।\nতথ্য অনুসৰি ৰাজ্যত বিভিন্ন মহাবিদ্যালয় আৰু বিশ্ব বিদ্যালয়ত উচ্চতৰ মাধ্যমিক উত্তীৰ্ণৰ পাছত শিক্ষাৰ্থীৰ অধ্যয়নৰ বাবে আসন আছে ১.৭৩ লাখ। কিন্তু এইবাৰ উচ্চতৰ মাধ্যমিকৰ ২,৪৯,৮০৯ গৰাকী শিক্ষাৰ্থীৰ ভিতৰত ২,৪৭,২৭৮ গৰাকী শিক্ষাৰ্থীয়েই উত্তীৰ্ণ হৈছে। ইফালে ৩০ জুলাইতে ঘোষণা কৰা হৈছে চি বি এছ ইৰ দ্বাদশ শ্ৰেণীৰ ফলাফল। সেই ফলাফল অনুসৰি অসমৰ ২৪ হাজাৰ শিক্ষাৰ্থী উত্তীৰ্ণ হৈছে। অসম উচ্চতৰ মাধ্যমিক শিক্ষা সংসদৰ উত্তীৰ্ণ হোৱা শিক্ষাৰ্থীসকলৰ লগত চি বি এছ ইৰ উত্তীৰ্ণ হোৱা শিক্ষাৰ্থীসকলৰ সংখ্যা যোগ দিলে হয়গৈ ২২৩২৭৮ গৰাকী শিক্ষাৰ্থী।\nপ্ৰায় ২২৩০০০ গৰাকী উত্তীৰ্ণ শিক্ষাৰ্থীৰ বিপৰীতে অসমত আছে ১.৭৩ লাখ আসন। সেই অনুসৰি এইবাৰ উচ্চ শিক্ষাৰ বাবে আসন সংখ্যা নাটনি হ’ব প্ৰায় ৯৮ হাজাৰ। ইমান বৃহৎ সংখ্যক আসনৰ নাটনিৰ ফলত যে অসমত উচ্চ শিক্ষা গ্ৰহণৰ বাবে আগ্ৰহী শিক্ষাৰ্থীসকল বিপদত পৰিব সেয়া নিশ্চিত।\nআনহাতে এইবাৰ হাইস্কুল শিক্ষান্ত পৰীক্ষাত উত্তীৰ্ণ হৈছে মুঠ ৪২৬৫৫৩ গৰাকী শিক্ষাৰ্থী। এই শিক্ষাৰ্থীসকলৰ বিপৰীতে প্ৰায় ৬২ হাজাৰ আসনৰ নাটনি হ’ব। ইফালে এতিয়াও চি বি এছ ইয়ে দশম শ্ৰেণীৰ ফলাফল ঘোষণা কৰিবলৈ বাকী আছে। চি বি এছ ইয়ে এই ফলাফল ঘোষণা কৰাৰ পাছত উচ্চতৰ মাধ্যমিকত অধ্যয়ন কৰিবলগীয়া শিক্ষাৰ্থীৰ সংখ্যা আৰু অধিক বৃদ্ধি পাব। গতিকে এনে এক পৰিস্থিতিত শিক্ষা বিভাগে কিদৰে মোকাবিলা কৰিব শিক্ষাৰ্থীসকলক উচ্চ শিক্ষা গ্ৰহণৰ বাবে কেনে পদক্ষেপ গ্ৰহণ কৰিব সেয়া লক্ষণীয় হ’ব।\nইফালে ৰাজ্যৰ বিভিন্ন প্ৰান্ত কাঠফুলাৰ দৰে গঢ়ি উঠিছে বহু ব্যক্তিগত মাধ্যমৰ শিক্ষানুষ্ঠান।চৰকাৰী খণ্ডৰ শিক্ষানুষ্ঠানত আসনৰ নাটনিৰ পৰিপ্ৰেক্ষিতত এই ব্যক্তিগত খণ্ডৰ শিক্ষানুষ্ঠানসমূহলৈ ঢাপলি মেলিব লাগিব শিক্ষাৰ্থীসকলে। কিন্তু শিক্ষাৰ্থীসকলৰ অভিভাৱকে এই শিক্ষানুষ্ঠানসমূহত অতি উচ্চহাৰৰ নামভৰ্তিৰ মাচুল, প্ৰতি মাহৰ মাচুল আদি কিদৰে পৰিশোধ কৰিব সেয়াও চিন্তাৰ বিষয়।\nঅতি পৰিতাপৰ বিষয়, ৰাজ্যত এতিয়াও গঢ়লৈ উঠা নাই পৰ্যাপ্ত কাৰিকৰী শিক্ষানুষ্ঠান। বৃত্তিমুখী শিক্ষাৰ ব্যৱস্থা এতিয়াও গঢ়লৈ উঠা নাই ৰাজ্যত। যাৰ বাবে শিক্ষাৰ্থীসকলে কেৱল চৰকাৰী চাকৰিৰ আশাতে শিক্ষা গ্ৰহণ কৰিবলগীয়া হৈছে আৰু পৰৱৰ্তী সময়ত চাকৰিৰ অভাৱত নিবনুৱা হৈ থাকিবলগীয়া হৈছে। এইদৰেই বছৰে বাছৰে বঢ়ি গৈছে নিবনুৱাৰ সংখ্যা। প্ৰতি বছৰে লাখ লাখ শিক্ষাৰ্থীয়ে উচ্চ শিক্ষা সমাপ্ত কৰিছে যদিও চৰকাৰে সেই অনুপাতে পদ সৃষ্টি কৰিব পৰা নাই। আৰু তেনেদৰে পদ তৈয়াৰ কৰাটোও সম্ভৱ নহয়।\nইফালে বৃত্তিমুখী শিক্ষাৰ বাবে শিক্ষাৰ্থীসকল আগ্ৰহী হ’লেও ৰাজ্যত নাই পৰ্যাপ্ত পৰিমাণে বৃ্ত্তিমুখী শিক্ষাৰ প্ৰতিষ্ঠান। পৰ্যাপ্ত পৰিমাণে এনেধৰণৰ শিক্ষানুষ্ঠান গঢ়লৈ উঠা হ’লে উচ্চ শিক্ষাৰ বাবে এইদৰে আসনৰ নাটনি কিছু পৰিমাণে হ্ৰাস হ’ল হয়। আৰু চাকৰি চাকৰি বুলি অপেক্ষা কৰি থকাৰ পৰিৱৰ্তে নিজেই সংস্থাপনৰ বাট মুকলি কৰিবলৈ সক্ষম হ’ল হয়। প্ৰচলিত শিক্ষা ব্যৱস্থাৰ বাবে পৰ্যাপ্ত শিক্ষানুষ্ঠানৰ অভাৱৰ লগতে কাৰিকৰী আৰু বৃত্তিমুখী শিক্ষানুষ্ঠানৰ অভাৱে এই সময়চোৱাত শিক্ষাৰ্থীৰ পৰৱৰ্তী শিক্ষা গ্ৰহণৰ ক্ষেত্ৰত শিক্ষা আহৰণৰ বাট কিদৰে মুকলি কৰিব সেয়াও হ’ব লক্ষ্যণীয়। ৰাজ্যৰ শিক্ষা বিভাগ আৰু শিক্ষা মন্ত্ৰীয়ে এই ক্ষেত্ৰত কি পদক্ষেপ গ্ৰহণ কৰে তাৰ ওপৰতো দৃষ্টি নিক্ষেপ কৰিব ৰাজ্যৰ সচেতন মহলে।\nপুনৰ আটক ড্ৰাগছ ব্যৱসায়ী..\nমিজোৰাম আৰক্ষীয়ে গোচৰ ৰুজু কৰাক লৈ সুখী হিমন্ত বিশ্ব শৰ্মা, পদব্ৰজে যাব মিজোৰামলৈঃ আলোচনাৰ মাধ্যমেৰে সীমা বিবাদ দূৰ কৰিবলৈ প্ৰস্তুত জোৰমথাংগা\nবকোত ৰাভা হাছং সংগ্ৰাহলয়ক কেন্দ্ৰ কৰি হোৱা সংঘাতত চেপা…\nআগৰ পিছৰ 1 of 13,612


সামগ্ৰী আৰু সেৱাৰ যোগানৰ স্থান — Vikaspedia\nজি এছ টিৰ অধীনত পণ্য সামগ্ৰী আৰু সেৱাৰ যোগানৰ আৱশ্যকতা কি?\nপণ্য-সামগ্ৰী আৰু সেৱাৰ ক্ষেত্ৰত যোগানৰ স্থানৰ ব্যৱস্থাৱলী কিয় বেলেগ বেলেগ ?\nযোগানৰ স্থান নির্ণয় কৰিবৰ বাবে কি ধৰণৰ ধাৰণা ব্যৱহাৰ কৰিব পাৰি ?\nপণ্য-সামগ্ৰী স্থানান্তৰিত হ’লে যোগানৰ স্থান কি হ’ব ?\nউত্তৰ: জি এছ টিৰ প্ৰাথমিক নীতিয়েই হৈছে একোটা যোগান সম্পন্ন হোৱা ঠাইৰ উপভোগৰ ওপৰত বা উপভোগ সম্পন্ন হোৱা ঠাইত উদ্ভৱ হোৱা কৰ আৰোপ কৰা। সেয়ে আইনৰ ব্যৱস্থাৱলীৰ জৰিয়তে যোগানৰ স্থান নির্ণয় কৰা হয়। অর্থাৎ কৰি গৈপাবলগীয়া ন্যায়িক স্থান নিৰূপণ কৰা হয়। একোটা লেনদেন ৰাজ্যৰ ভিতৰুৱা নে আন্তঃৰাজ্যিক সেই কথা যোগানৰ স্থানে নির্ণয় কৰে। আন কথাত ক’বলৈ গ’লে, পণ্য সামগ্ৰীৰ যোগানৰ স্থান এইবাবেই আৱশ্যকীয়া হয়, ইয়াৰ জৰিয়তে একোটা যোগান এছ জি এছ টি যোগ চি জি এছ টিৰ আঁওতাত পৰিব নে ই এটা আন্তঃৰাজ্যিক যোগান আৰু সেয়ে আই জি এছ টি আকর্ষণ কৰিব, সেই কথা নিৰূপণ কৰা হয়।\nউত্তৰ: স্পর্শযোগ্য পণ্য-সামগ্ৰীৰ ক্ষেত্ৰত সিবিলাকৰ উপভোগৰ স্থান নির্ণয় কৰাত কোনো লেখত ল’বলগীয়া সমস্যাৰ সৃষ্টি নহয়। স্পৰ্শৰ অযোগ্য পণ্য-সামগ্ৰীৰ ক্ষেত্ৰত তলত দিয়া কাৰকবিলাকৰ বাবে যোগানৰ স্থান নির্ণয় কৰাটো সমস্যাজনক হৈ পৰে:\n(১) সেৱাৰ প্ৰদানৰ ধৰণ সহজে সলনি কৰিব পাৰি। উদাহৰণ স্বৰূপে টেলিকম সেৱাক ‘পোষ্ট-পেইড’ৰ পৰা ‘প্রি-পেইড’লৈ সলনি কৰিব পাৰি, বিলৰ ঠিকনা সলনি কৰিব পাৰি, ‘বিলাৰ' (biller)ৰ ঠিকনা সলনি কৰিব পাৰি, ছফটৱেৰৰ মেৰামতি বা চোৱা-চিতা ‘অনছাইটৰ পৰা ‘অনলাইন’লৈ সলনি কৰিব পাৰি, আগতে বেংক সেৱাৰ বাবে গ্রাহক বেংকলৈ যাবলগীয়া হৈছিল। কিন্তু বর্তমান গ্রাহকে যিকোনো\nঠাইৰ পৰা বেংকৰ সেৱা লাভ কৰিব পাৰে।\n(২) যিহেতু কোনো ধৰণৰ স্পর্শযোগ্য গতিবিধি নাথাকে আৰু কাচিৎ একোটা আদান-প্ৰদানৰ পথ (trail) থাকে বাবে সেৱা প্রদানকাৰী, সেৱা গ্রহণকাৰী আৰু প্রদান কৰা সেৱা নির্দিষ্ট কৰিব নোৱাৰি বা এইবিলাক সহজে লুকাই থাকিব পাৰে।\n(৩) একোটা সেৱাৰ যোগান ধৰিবৰ বাবে সেৱা প্রদানকাৰীৰ এটা নির্দিষ্ট স্থান থকাটো আৱশ্যকীয় নহয় আৰু সেৱা গ্রহণ কৰোতায়ো আনকি চলাচলৰ অৱস্থাতে সেৱা গ্রহণ কৰিব পাৰে। ‘বিলিং’ৰ স্থান ৰাতাৰাতি সলনি কৰিব পাৰি।\n(৪) কেতিয়াবা একেটা উপাদানে একাধিক স্থানলৈ গতি কৰিব পাৰে, উদাহৰণস্বৰূপে, ৰেলপথ নির্মাণৰ ক্ষেত্ৰত নির্মাণ বা অন্যান্য সেৱা, একোটা ৰাষ্ট্রীয় ঘাইপথ বা নদীৰ ওপৰত থকা একোখন দলং এখন ৰাজ্যত আৰম্ভ হৈ অন্য এখন ৰাজ্যত শেষ হ’ব পাৰে। একেদৰে চলচ্চিত্র বিতৰণ আৰু প্ৰদৰ্শনৰ বাবে হোৱা একোটা ‘কপি ৰাইট’ একে সময়তে একাধিক ৰাজ্যত প্রযোজ্য হ’ব পাৰে বা সমগ্ৰ দেশতে সম্প্রচাৰিত একোটা কার্যক্রম বা একোটা বিজ্ঞাপনৰ লেনদেনৰ ক্ষেত্ৰত এনে হ’ব পাৰে। একোটা বিমান সংস্থাই বতৰীয়া টিকট জাৰি কৰিব পাৰে, ধৰা হ’ল দহটা পাত থকা, এনে টিকট দেশৰ যিকোনো দুখন স্থানৰ মাজত ব্যৱহৃত হ’ব পাৰে। দিল্লী মেট্ৰ’ই দিয়া কার্ড একোজন লোকে নয়দা, দিল্লী বা ফৰিদাবাদত থাকিও ব্যৱহাৰ কৰিব পাৰে আৰু এনে ক্ষেত্ৰত ধনাদায় গ্রহণ কৰাৰ সময়ত স্থান বা ভ্ৰমণ নির্দিষ্ট কৰিব পৰা নাযায়।\n(৫) সেৱাসমূহ ধাৰাবাহিকভাৱে সম্পন্ন হৈ থাকে আৰু এনেদৰে নতুন নতুন প্রত্যাহ্বানৰ সৃষ্টি হৈ থাকিব। উদাহৰণস্বৰূপে ১৫-২০ বছৰৰ আগতে কোনেও ডি টি এইচ, অনলাইন তথ্য-পাতি, অনলাইন বেকিং, টিকটৰ অনলাইন বুকিং, ইণ্টাৰনেট, মোবাইল দূৰ সংযোগ ইত্যাদিৰ বিষয়ে কোনেও ভবা নাছিল।\nউত্তৰ: যোগানৰ স্থান নির্ণয় কৰিবৰ বাবে সেৱাৰ লেনদেনত জড়িত হৈ থকা বিভিন্ন উপাদান ব্যৱহাৰ কৰিব পাৰি। যোগানৰ স্থান নির্ণয় কৰাৰ ক্ষেত্ৰত অন্য সকলোতকৈ যি ধাৰণাই অধিক সঠিক ফল দিয়ে, তেনে ধাৰণা যোগানৰ স্থান নির্ণয়ৰ বাবে ব্যৱহাৰ কৰিব পাৰি। এইবিলাক এনে ধৰণৰ:\n(ক) সেৱা প্রদানকাৰীৰ স্থান;\n(খ) সেৱা গ্রহণ কৰোতাৰ স্থান;\n(গ) কার্য সম্পন্ন হোৱা স্থান;\n(ঘ) ইয়াক উপভোগ কৰাৰ স্থান; আৰু\n(ঙ) প্রকৃত মুনাফা যি স্থান / লোকলৈ যায়।\nB2B (পঞ্জীভুক্ত লোকলৈ কৰা যোগান) আৰু B2C (পঞ্জীভুক্ত নোহোৱা লোকলৈ কৰা যোগান) লেনদেনৰ ক্ষেত্ৰত যোগানৰ স্থান নিৰূপণৰ বাবে পৃথক নিয়মাৱলী থকাৰ প্ৰয়োজন কি?\nউত্তৰ: B2B লেনদেনৰ ক্ষেত্ৰত, পৰিশোধ কৰা কৰ গ্ৰহণ কৰোতাৰ দ্বাৰা ‘ক্রেডিট’ হিচাপে লোৱা হয় আৰু সেয়ে এনে ধৰণৰ লেনদেনবিলাক ইজনৰ পৰা সিজনলৈ অতিক্ৰম হৈ যায়। B2B যোগানৰ ওপৰত সংগৃহীত জি এছ টিয়ে চৰকাৰৰ বাবে ফলদায়কভাৱে এক দায়বদ্ধতা সৃষ্টি কৰে আৰু গ্রহণ কৰোতাৰ বাবে ই এক সম্পত্তি হৈ পৰে। যিহেতু গ্রহণ কৰোতাই যিমানেই বেছি ইনপুট টেক্স ক্রেডিট’ লাভ কৰিব ভৱিষ্যতৰ কৰ পৰিশোধৰ বাবে সিমানে তেওঁ সক্ষম হ’ব। B2B লেনদেনৰ ক্ষেত্ৰত গ্রহণ কৰোতাৰ স্থান সন্দৰ্ভত সকলো ক্ষেত্ৰতে সতর্কতা অৱলম্বন কৰা হয় যিহেতু গ্রহণ কৰোতাই পৰৱতী পর্যায়ত ‘ক্রেডিট’ আহৰণ কৰিব। সাধাৰণতে গ্রহণ কৰোতাই\nঅন্য এজন উপভোক্তাক পৰৱর্তী সময়ত যোগান ধৰে। পিছত একোটা B2B লেনদেন B2C লেনদেনলৈ পৰিৱর্তিত হোৱাৰ পিছতহে যোগান উপভোগ কৰা হয়। B2C লেনদেনৰ ক্ষেত্ৰত যোগানৰ অৱশেষত উপভোগ সম্পন্ন হয় আৰু পৰিশোধ কৰা কৰ প্ৰকৃতাৰ্থত চৰকাৰৰ ঘৰলৈ যায়।\nউত্তৰ: গ্রহণ কৰোতাক প্রদান কৰোতে যি স্থানত পণ্য-সামগ্ৰীৰ চলাচল সমাপ্ত হয়, সেই স্থানেই হ’ব পণ্য-সামগ্ৰীৰ যোগানৰ স্থান। (আই জি এছ টি আইনৰ অনুচ্ছেদ ৫(২)\nএজন তৃতীয় ব্যক্তিৰ নির্দেশনা অনুসৰি যোগনীয়াৰে অন্য এজন লোকক পণ্য-সামগ্ৰী প্ৰদান কৰিলে যোগানৰ স্থান কি হ’ব ?\nউত্তৰ: তেতিয়া তৃতীয় ব্যক্তিজনে উক্ত পণ্য-সামগ্ৰী গ্রহণ কৰা বুজাব আৰু এনে পণ্য-সামগ্ৰীৰ যোগানৰ স্থান হ’ব এনে লোকৰ ব্যৱসায়ৰ প্ৰধান ঠাইখিনি। (আই জি এছ টি আইনৰ অনুচ্ছেদ ৫(২এ)\nযদি কোনো বাহনত যেনে নাও, বিমান, ট্রেইন বা মটৰ গাড়ীত পণ্য সামগ্ৰী অথবা সেৱাৰ যোগান সম্পন্ন হ’লে যোগানৰ স্থান কি হ’ব ?\nউত্তৰ: এনে পণ্য সামগ্ৰীৰ ক্ষেত্ৰত যোগানৰ স্থান হ’ব যি স্থানত পণ্য-সামগ্ৰী বাহনত উঠোৱা হয়। (আই জি এছ টি আইনৰ অনুচ্ছেদ ৫(৫)\nঅৱশ্যে, সেৱাৰ ক্ষেত্ৰত, যোগানৰ স্থান হ’ব উক্ত বাহনৰ প্ৰস্থানৰ প্ৰথম নির্ধাৰিত সময়। (আই জি এছ টি আইনৰ অনুচ্ছেদ ৬(১১)\nসেৱাৰ বি টু বি যোগানৰ ক্ষেত্ৰত স্থানৰ ধাৰণা কি হ’ব ?\nউত্তৰ : আই জি এছ টি আইনত উল্লেখ কৰা অনুসৰি পঞ্জীভুক্ত কৰদাতা আৰু অ\nপঞ্জীভুক্ত কৰদাতাৰ ক্ষেত্ৰত এই শব্দ ব্যৱহাৰ কৰা হৈছে। পঞ্জীভুক্ত লোকক কৰা যোগানৰ ক্ষেত্ৰত যোগানৰ স্থান হ’ব এনে লোকৰ স্থান। যদিহে গ্ৰহণ কৰোতাজন পঞ্জীভুক্ত হয়, তেনে ক্ষেত্ৰত গ্রহণ কৰোতাৰ ঠিকনা সদায় তাত থাকিব আৰু তাক যোগানৰ স্থান হিচাপে ধৰি ল’ব পাৰিব।\nঅ-পঞ্জীভুক্ত গ্রহণকাৰীৰ ক্ষেত্ৰত যোগানৰ স্থানৰ ধাৰণা কি হ’ব ?\nউত্তৰঃ অ-পঞ্জীভুক্ত গ্রহণকাৰীৰ ক্ষেত্ৰত সাধাৰণতে যোগানৰ স্থান হ’ব গ্রহণকাৰীৰ স্থান। অৱশ্যে বহু ক্ষেত্ৰত গ্রহণকাৰীৰ ঠিকনা পর্যাপ্ত নহয়, এনে ক্ষেত্ৰত সেৱাৰ যোগনীয়াৰৰ স্থানক যোগানৰ স্থান হিচাপে ধৰি লোৱা হ’ব।\nস্থাৱৰ সম্পত্তিৰ ক্ষেত্ৰত যোগানৰ স্থান স্থাৱৰ সম্পত্তি থকা ঠাইখন। ধৰা হ’ল এটা পথ দিল্লীৰ পৰা মুম্বাইলৈ কেইবাখনো ৰাজ্যক সামৰি নিৰ্মাণ কৰা হ’ল। ইয়াৰ যোগানৰ স্থান কি হ’ব ?\nউত্তৰ: যদি অস্থাৱৰ সম্পত্তি একাধিক ৰাজ্যত থাকে, তেতিয়া সেৱাৰ যোগানৰ স্থান হিচাপে প্ৰতিখন ৰাজ্যকে আংশিকভাৱে গণ্য কৰা হ’ব, এই অংশ এই ক্ষেত্ৰত সম্পাদিত হোৱা চুক্তি অনুসৰি পৃথকভাৱে সংগৃহীত বা নিৰ্ণীত সেৱাৰ মূল্য অনুসৰি হ’ব বা,এনে ব্যৱস্থাপনাৰ চুক্তি নাথাকিলে এই ক্ষেত্ৰত নির্ধাৰণ কৰিব পৰা অন্য যুক্তিসংগতে কাৰণৰ ওপৰত ভিত্তি কৰি হ’ব। (আই জি এছ টি আইনৰ অনুচ্ছেদ ৬ (৫)ৰ ব্যাখ্যা অনুসৰি)\nকেইবাখনো ৰাজ্যত হৈ থকা একোটা কার্যক্রম, ধৰা হওক আই পি এল ক্রিকেট, ইয়াৰ ক্ষেত্ৰত যোগানৰ স্থান কি হ’ব ?\nউত্তৰ: এনে ধৰণৰ কার্যক্ৰমৰ ক্ষেত্ৰত, যদি গ্রহণ কৰোতাজন পঞ্জীভুক্ত হয়, এনে কার্যক্রম অনুষ্ঠিত কৰাৰ বাবে সেৱাৰ যোগানৰ স্থান হ’ব এনে লোকৰ থকা ঠাইখিনি।অৱশ্যে, যদি গ্রহণ কৰোতাজন পঞ্জীভুক্ত নহয়, যোগানৰ স্থান হিচাপে সেই স্থানকে গণ্য কৰা হ’ব য’ত উক্ত কার্যক্রম অনুষ্ঠিত হয়। যদিহে উক্ত কার্যক্রম একাধিক ৰাজ্যত অনুষ্ঠিত হয় আৰু এক সর্বমুঠ পৰিমাণৰ মাচুল এনে সেৱাৰ বাবে আৰোপিত হয়, তেতিয়া যোগানৰ স্থান হ’ব প্ৰতিখন ৰাজ্যত প্রদান কৰা সেৱাৰ মূল্যৰ অংশ অনুসৰি। (আই জি এছ টি আইনৰ অনুচ্ছেদ ৬ (৮)ৰ ব্যাখ্যা অনুসৰি)\nকুৰিয়াৰৰ জৰিয়তে পণ্য সামগ্ৰী পৰিৱহণৰ ক্ষেত্ৰত যোগানৰ স্থান কি হ’ব?\nউত্তৰ: গ্রহণ কৰোতাজন পঞ্জীভুক্ত হ’লে এনে লোকৰ থকা ঠাইখিনিয়েই হ’ব যোগানৰ স্থান।অৱশ্যে, গ্রহণ কৰোতাজন যদি পঞ্জীভুক্ত নহয়, তেতিয়া যোগানৰ স্থান হিচাপে য’ত পণ্য সামগ্ৰীখিনি পৰিবহণৰ বাবে হস্তান্তৰ কৰা হয়, সেই স্থানকে ধৰি লোৱা হ’ব।\nযদি এজন লোক মুম্বাইৰ পৰা দিল্লীলৈ যায় আৰু মুম্বাইলৈ উভতি যায় তেতিয়া যোগানৰ স্থান কি হ’ব ?\nউত্তৰঃ যদি লোকজন পঞ্জীভুক্ত হয়, তেতিয়া যোগানৰ স্থান হ’ব গ্রহণ কৰোতাজনৰ থকা ঠাইখিনি।\nযদি লোকজন পঞ্জীভুক্ত নহয়, তেতিয়া মুম্বাইৰ পৰা দিল্লীলৈ কৰা আগৰটো ভ্ৰমণত য’ত গৈ তেওঁ নামে, অর্থাৎ মুম্বাই হ’ব যোগানৰ স্থান।অৱশ্যে, ওভতনি যাত্ৰাৰ বাবে যোগানৰ স্থান হ’ব দিল্লী, যিহেতু ওভতনি যাত্রাক এটা পৃথক যাত্রা হিচাপে গণ্য কৰা হ’ব। (আই জি এছ টি আইনৰ অনুচ্ছেদ ৬ (১১)ৰ ব্যাখ্যা অনুসৰি)\nধৰা হ’ল ভাৰতৰ যিকোনো ঠাইত ভ্ৰমণ কৰিবৰ বাবে মেছাৰ্ছ এয়াৰইণ্ডিয়াই এজন লোকক টিকট/পাছ দিলে। যোগানৰ স্থান কি হ’ব ?\nউত্তৰঃ ওপৰৰ ঘটনাটোত, যিহেতু বিভিন্ন স্থানলৈ যোৱাৰ অধিকাৰ ভৱিষ্যতে সম্পন্ন কৰা হ’ব, সেয়ে চালান জাৰি কৰাৰ সময়ত গন্তব্য স্থানৰ কথা উল্লেখ নাথাকে। সেয়ে তেনে ক্ষেত্ৰত গন্তব্য স্থান যোগানৰ স্থান হ’ব নোৱাৰে। এনেকুৱা ঘটনাত এক তৰফা (default) নিয়ম প্রযোজ্য হ’ব। (আই জি এছ টি আইনৰ অনুচ্ছেদ ৬ (১০) (বি)ৰ ব্যৱস্থা অনুসৰি)\nমোবাইল সংযোগৰ বাবে যোগানৰ স্থান কি হ’ব? ই যোগনীয়াৰৰ থকা ঠাইখন হ’ব পাৰেনে?\nউত্তৰ: মোবাইল সেৱাৰ যোগনীয়াৰৰ থকা ঠাই যোগানৰ স্থান হ’ব নোৱাৰে, যিহেতু মোবাইল কোম্পানীবিলাকে একাধিক ৰাজ্যত সেৱা প্ৰদান কৰি আছে আৰু এইবিলাক সেৱাৰ বহুতেই আন্তঃৰাজ্যিক। যদি যোগনীয়াৰৰ থকা ঠাইকে যোগানৰ স্থান হিচাপে ধৰা হয়। তেন্তে উপভোগৰ নীতি (consumption principle) ভংগ কৰা হ’ব আৰু যোগনীয়াৰসকল থকা কেইখনমান ৰাজ্যলৈ সকলো ৰাজহ যাব পাৰে।মোবাইল সংযোগৰ বাবে যোগানৰ স্থান নিৰ্ভৰ কৰিব এই সংযোগ ‘পোষ্টপেইড’ নে ‘প্রি-পেইড’ তাৰ ওপৰত। ‘পোষ্টপেইড’ সংযোগৰ ক্ষেত্ৰত যোগানৰ স্থান হ’ব সেৱা গ্রহণ কৰোতাৰ ‘বিলিং এড্রেছ’‘প্রি-পেইড’ সংযোগৰ ক্ষেত্ৰত যোগানৰ স্থান হ’ব সেই ঠাই, য’ত এনে সংযোগৰ বাবে কৰা পৰিশোধ গ্রহণ কৰা হয় বা য’ত এনে ‘প্রি-পেইড ভাউচাৰ’ বিক্ৰী কৰা হয়। অৱশ্যে, যদি ইণ্টাৰনেট/ই-পেমেণ্টৰ জৰিয়তে ‘ৰিচাৰ্জ’ কৰা হয় তেতিয়া তথ্য বা নথিত থকা সেৱা গ্রহণ কৰোতাৰ স্থানেই হ’ব সেৱাৰ স্থান।\nগোৱাত থকা এজন লোকে দিল্লীত থকা এজন ফালেংগী/দালাল (broker)ৰ পৰা এন এছ ইত (মুম্বাইত) অংশ ক্রয় কৰিলে। যোগানৰ স্থান কি হ’ব\nউত্তৰ: যোগানৰ স্থান হ’ব সেৱাৰ যোগনীয়াৰৰ নথি বা তথ্যত থকা গ্রহণকাৰীৰ থকা ঠাইখন। সেয়ে, গোৱা হ’ব যোগানৰ স্থান।\nএজন লোক মুম্বাইৰ পৰা কুল্লু-মানালিলৈ গ’ল আৰু মানালিত আই চি আই চি আই বেংকৰ পৰা কিছু সেৱা গ্ৰহণ কৰিলে। যোগানৰ স্থান কি হ’ব ?\nউত্তৰ: যদি এই সেৱা লোকজনৰ হিচাপ-নিকাচ বা ‘একাউণ্ট’ত সম্পূক্ত নহয়, তেতিয়া যোগানৰ স্থান হ’ব কুল্লু অর্থাৎ উক্ত সেৱাৰ যোগনীয়াৰৰ স্থান। অৱশ্যে, যদি উক্ত সেৱা লোকজনৰ 'একাউণ্টে'ৰে সম্পূক্ত হয়, তেতিয়া যোগানৰ স্থান হ’ব মুম্বাই, যোগনীয়াৰৰ তথ্য বা নথিত থকা গ্রহণ কৰোতাৰ ঠাইখন।\nগুৰগাঁৱৰ পৰা এজন লোকে এয়াৰ ইণ্ডিয়াৰ বিমানেৰে মুম্বাইৰ পৰা দিল্লীলৈ যায় আৰু মুম্বাইত সম্পন্ন কৰা তেওঁৰ ভ্ৰমণ বীমা লাভ কৰে। যোগানৰ স্থান কি হ’ব ?\nউত্তৰঃ বীমা সেৱাৰ যোগনীয়াৰৰ তথ্য-নথিত থকা সেৱা গ্রহণ কৰোতাৰ থকা ঠাইখন হ’ব যোগানৰ স্থান। সেয়ে এই ক্ষেত্ৰত গুৰগাঁও হ’ব যোগানৰ স্থান। (আই জি এছ টি আইনৰ অনুচ্ছেদ ৬(১৪)ৰ ব্যৱস্থা অনুসৰি)


-চৈয়দ চ’গুদ ইছলাম-[১৪.০৮.২০১৬]-\nকবুল হজ্জৰ নিদর্শন (علامات الحج المبرور) :-\n‘হাজ্জে মাবৰুৰ’ বা কবুল হজ্জ বুলিলে সেই হজ্জকে বুজায়,\n(ক) যি হজ্জত কোনো গুনাহ কৰা নহয় আৰু যি হজ্জৰ আৰকান-আহকাম সকলো (সহীহ সুন্নাহৰ ধৰণেৰে) পৰিপূর্ণভাবে আদায় কৰা হৈছে।\n(খ) হজ্জৰ পৰা ঘূৰি অহাৰ পিছত পূর্বতকৈ উত্তম হোৱা আৰু পূর্বৰ গুনাহত পুনৰায় লিপ্ত নোহোৱা।\nআল্লাহৰ ৰাসূলে (ছাল্লাল্লা-হু আলাইহে ওয়া সাল্লাম) বিদায় হজ্জৰ ভাষণত কৈছিল, …سَتَلْقَوْنَ رَبَّكُمْ ، فَسَيَسْأَلُكُمْ عَنْ أَعْمَالِكُمْ ، أَلاَ فَلاَ تَرْجِعُوا بَعْدِى ضُلاَّلاً، Ô †হে লোকসকল! অতি সোনকালে তোমালোকে তোমালোকৰ প্রভুৰ লগত মিলিত হবা। এতেকে তেওঁ তোমালোকক তোমালোকৰ আমল সম্পর্কে জিজ্ঞাস কৰিব। গতিকে সাবধান! তোমালোকে আজিৰ দিনবোৰৰ পিছত যেন পুনৰায় পথভ্রষ্ট নোহোৱা।\n৩.ৰাসূলুল্লাহে (ছাল্লাল্লা-হু আলাইহে ওয়া সাল্লাম) কৈছিল, ‘ইছলাম, হিজৰত আৰু হজ্জে মুমিনৰ বিগত দিনৰ সকলো গুনাহ ধ্বংস কৰী দিয়ে’।\n৪.তেওঁ(ছাল্লাল্লা-হু আলাইহে ওয়া সাল্লাম) আৰু কৈছিল, ‘তোমালোকে হজ্জ ও ওমৰাহৰ মাজত পৰস্পৰা বজায় ৰাখিবা (অর্থাৎ লগে লগে কৰা)। কিয়নো এই দুটাই মুমিনৰ দৰিদ্রতা ও গুনাহ সমূহ দূৰ কৰি দিয়ে, যেনেকৈ সোণাৰিৰ জুইয়ে লোহা, স্বর্ণ ও ৰূপৰ ময়লা ছাফা কৰি দিয়ে…’।\nতেওঁ(ছাল্লাল্লা-হু আলাইহে ওয়া সাল্লাম) আৰু কৈছিল, ওমৰাহ সদায় হজ্জৰ মাজত প্রবেশ কৰিব ক্বিয়ামত পর্য্যন্ত’।\nসম্ভবত: সেই কাৰণেই ৰাসূলুল্লাহে (ছাল্লাল্লা-হু আলাইহে ওয়া সাল্লাম) স্বীয় ছাহাবীসকলক(ৰাযিয়াল্লা-হু ‘আনহু) প্রথমে ওমৰাহ কৰি পিছত হজ্জ কৰাৰ অর্থাৎ ‘তামাত্তু হজ্জ’ কৰাত জোৰ দিছিল আৰু নকৰিলে খং প্রকাশ কৰিছিল।\n৫.হজৰত আব্দুল্লাহ ইবনু আববাসৰ (ৰাযিয়াল্লা-হু ‘আনহু) পৰা বর্ণিত তেওঁ কৈছিল, ৰাসূলুল্লাহে (ছাল্লাল্লা-হু আলাইহে ওয়া সাল্লাম) এৰশাদ কৰিছিল, إِنَّ عُمْرَة فِىْ رَمَضَانَ تَعْدِلُ حَجَّةً، ‘নিশ্চয় ৰমাজান মাহৰ ওমৰাহ এটি হজ্জেৰ সমান।\nঅন্য বর্ণনাত আহিছে, إنَّ عُمْرَةً فِىْ رَمَضَانَ تَقْضِىْ حَجَّةً مَّعِىْ ‘ৰমাজান মাহত ওমৰা কৰা মোৰ(ছাল্লাল্লা-হু আলাইহে ওয়া সাল্লাম) লগত হজ্জ কৰাৰ নিচিনা’।\n৬.হজৰত আয়েশাই(ৰাযিয়াল্লা-হু ‘আনহা) এদিন ৰাসূলুল্লাহ (ছাল্লাল্লা-হু আলাইহে ওয়া সাল্লাম) -ক সুধিছিল, হে আল্লাহৰ ৰাসূল(ছাল্লাল্লা-হু আলাইহে ওয়া সাল্লাম)! মহিলাসকলৰ ওপৰত ‘জিহাদ’ আছে নেকি? ৰাসূলুল্লাহে (ছাল্লাল্লা-হু আলাইহে ওয়া সাল্লাম) কৈছিল, হয় আছে। কিন্তু তাত যুদ্ধ নাই। সেইটো হ’ল হজ্জ ও ওমৰাহ’।\nতেওঁ (ছাল্লাল্লা-হু আলাইহে ওয়া সাল্লাম) কৈছিল, ‘ডাঙৰ, সৰু, দুর্বল ও মহিলা সকলৰ বাবে জিহাদ হ’ল: হজ্জ ও ওমৰাহ’।\nতেওঁ(ছাল্লাল্লা-হু আলাইহে ওয়া সাল্লাম) কৈছিল, ‘শ্রেষ্ঠ আমল হ’ল আল্লাহ ও তেওঁ ৰাসূলৰ(ছাল্লাল্লা-হু আলাইহে ওয়া সাল্লাম) ওপৰত ঈমান অনা। তাৰপিছত শ্রেষ্ঠ হ’ল আল্লাহৰ ৰাস্তাত জিহাদ কৰা। তাৰপিছত শ্রেষ্ঠ হ’ল কবুল হজ্জ’।\n৭. তেওঁ(ছাল্লাল্লা-হু আলাইহে ওয়া সাল্লাম) কৈছিল, وَفْدُ اللهِ ثَلاَثَةٌ: الغَازِى وَالْحَاجُّ وَالْمُعْتَمِرُ ‘আল্লাহৰ মেহমান হ’ল তিনটি দল: আল্লাহৰ ৰাস্তাত যুদ্ধকাৰী, হজ্জকাৰী ও ওমৰাহকাৰী’।\n৮.ৰাসূলুল্লাহে (ছাল্লাল্লা-হু আলাইহে ওয়া সাল্লাম) কৈছিল, خَيْرُ الدُّعَاءِ دُعَاءُ يَوْمِ عَرَفَةَ ‘শ্রেষ্ঠ দো‘আ হ’ল আৰাফা দিবসৰ দো‘আ…’।\nতেওঁ(ছাল্লাল্লা-হু আলাইহে ওয়া সাল্লাম) কৈছিল, ‘আৰাফাৰ দিনৰ বাহিৰে অন্য কোনো দিন আল্লাহৰ ইমান অধিক পৰিমাণৰ লোকক জাহান্নামৰ পৰা মুক্ত নকৰে। এইদিনত আল্লাহ নিকটবর্তী হয়। ইয়াৰ পিছত আৰাফাহ ময়দানৰ হাজীসকলকলৈ ফিৰিশতাসকলৰ ওচৰত গর্ব কৰে আৰু কয়, চোৱা এই মানুহবোৰে কি বিছাৰে’?\nঅন্য বর্ণনাত আহিছে, ‘সেইসকল আল্লাহৰ মেহমান। আল্লাহে তেওঁলোকক মাতিছে সেয়েহে তেওঁলোক আহিছে। এতিয়া তেওঁলোকে যি বিছাৰিব, আৰু আল্লাহে তাকেই দি দিব’।\n৯. আবু হুৰায়ৰাৰ (ৰাযিয়াল্লা-হু ‘আনহু) পৰা বর্ণিত তেওঁ(ছাল্লাল্লা-হু আলাইহে ওয়া সাল্লাম) কৈছিল, ৰাসূলুল্লাহে (ছাল্লাল্লা-হু আলাইহে ওয়া সাল্লাম) এৰশাদ কৰিছে, যি ব্যক্তি হজ্জ, ওমৰাহ অথবা জিহাদৰ উদ্দেশ্যে ওলাল আৰু ৰাস্তাত মৃত্যুবৰণ কৰিল, আল্লাহে তেওঁৰ বাবে পূর্ণ নেকী লিখি দিব’।\nNote-8 to 23:-\n. ফৎহুল বাৰী ৩/৪৪৬; হা/১৫১৯-ৰ ব্যাখ্যা।\n.তিৰমিযী, নাসাঈ, মিশকাত হা/২৫২৪।\n. বুখাৰী হা/১৮৬৩; মুসলিম হা/৩০৩৯।\n. তিৰমিযী, মিশকাত হা/২৫৯৮; ছাহীহাহ হা/১৫০৩।\nবিঃদ্রঃ-প্রতিদিনে এটাকৈ কবুল হজ্জ ও এটা কবুল ওমৰাৰ সমপৰিমাণ নেকি পাব পাৰে খুব সহজেতেই, কিভাবে জানিবলৈ হলে শুনকঃ[ভিডিঅ’-মুফতি আব্দুৰ ৰিজ্জাক বিন ইউসুফ ]\n-ক্রমশঃ- next on Sunday- in-sha-Allah [sgis-ghy]\nনিশ্চয় আল্লাহ ও তাঁর ফিরিশতাগণ নবীর প্রতি সালাত-দরুদ পেশ করেন:দুরুদ পড়ার ফযীলত Previous\nফরয ছালাত বাদে সম্মিলিত দো‘আ,bidath Next


অম্বুবাচী কি | কিয় পালন কৰা হয় আপুনি জানেনে\nHomeজ্ঞানৰ সফুঁৰাঅম্বুবাচী কি | কিয় পালন কৰা হয় আপুনি জানেনে\nজোনাক অসম - June 26, 2019\nঅম্বুবাচী কি? Ambubasi story in Assamese\nঅম্বুবাচী হিন্দুধৰ্মৰ উৎসব। অম্বুবাচী বিভিন্ন আঞ্চলিক ভাষাত আমতি কোৱা হয় । হিন্দু শাস্ত্রত পৃথিবীক মা আখ্যা দিয়া হৈছে। বেদতো একে ৰকমেই মা ৰূপত বর্ণনা কৰা হৈছে, পৌৰানিক যুগতো পৃথিবীক ধৰিত্ৰী বুলি সম্বোধন কৰা হৈছে। আহাৰ মাহত মৃগ শিৰা নক্ষত্রৰ তিনিটি পদ শেষ হলে পৃথিবী বা ধৰিত্রী মা ঋতুময়ী হয়। সেই সময়ত অম্বুবাচী পালন কৰা হয়।\nকিয় পালন কৰা হয় অম্বুবাচী?\nপৃথিবীতেই তো মানুহৰ জন্ম ,একমাত্ৰ মানুহ বুলি নহয় ফুল, পখী ,প্রকৃতি এক কথাত সকলো তো পৃথিবীৰ সন্তান। মহাজাগতিক ধাৰাত পৃথিবী যেতিয়া সূৰ্য্যৰ মিথুন ৰাশিৰ আদ্রা নক্ষত্রত অবস্থান কৰে সেইদিন পৰা বর্ষাকাল আৰম্ভ হয়। একেদৰে আমি জানো ছোৱালীৰ যেতিয়া ঋতুকাল বা ৰজঃস্বলা হয় এজনী নাৰী তেতিয়াৰ পৰাই সন্তান ধাৰণৰ সক্ষম হয় । ঠিক তেনেকৈ প্রতিবছৰ অম্বুবাচীর এই তিনদিনক পৃথিবীৰ ঋতুকাল হিচাপে ধৰা হয়। এই তিন দিন কামৰূপৰ কামাখ্যাত পূজা হয়। সমস্ত দেবী মন্দিৰ বন্ধ থাকে।\nএ সময়ত যিয়ে ব্রহ্মচর্য পালন কৰে যেনে: ব্রহ্মচাৰী , সাধু , সন্ন্যাসী , যোগীপুৰুষ , বিধবা মহিলা কোনেও আমিষ খাদ্য গ্রহণ নকৰি নিৰামিষ খায় ৷ যিহেতু ইয়াৰ বহুতে অশুচি পৃথিবীৰ ওপৰত জুই জ্বলাই ৰন্ধা একো নাখায়। বিধবা মহিলাই তিন দিন ধৰি ব্রত ৰাখে । অম্বুবাচীৰ আগৰ দিন ৰন্ধা খাদ্য তিনিদিন খায়। সেই তিনি দিন সিহতে কোনো গৰম খাদ্য নখায় ।\nবিভিন্নজনে ফলমূল খায়েই এই তিন দিন কটায় । এই কাৰণে এতিয়াও পৰিয়ালৰ বয়স্ক বিধবা মহিলাই তিনিদিন ধৰি অম্বুবাচী উপলক্ষ্যে ব্রত পালন কৰা দেখা যায়৷ যি হওক এয়া ধর্মৰ এটা লৌকিক আচাৰ। প্রতি বছৰে আহাৰৰ ৭ তাৰিখে এয়া আৰম্ভ হয় আৰু ১০ তাৰিখে শেষ হয়। এই উপলক্ষ্যে বিভিন্ন ঠাইত অাম্বুবাচী মেলা হৈ থাকে।\nUnknown June 26, 2019 at 9:03 AM\nUnknown June 26, 2019 at 9:04 AM\nজোনাক অসম June 26, 2019 at 6:35 PM


প্রশ্ন কৰিব, উত্তৰ নাপায়, কিন্তু মজা পাব… – sogoodislam\nsend by हिन्द का दाबिक\nপ্রশ্ন কৰিব, উত্তৰ নাপায়, কিন্তু মজা পাব…\nতৌহিদ আৰু চুন্নাহ\nপ্রশ্ন কৰিব, উত্তৰ নাপায়, কিন্তু মজা পাব…….\n১। প্রশ্নঃ হুজুৰ শাফেঈসকলে যে চালাতত বুকু্ত হাত বান্ধে, ৰাফউল ইয়াদাইন কৰে, ডাঙৰকৈ কৈ আমীন কয়, ১২ তাকবীৰত ২ ঈদৰ চালাত আদায় কৰে …..তেওঁলোকৰ চালাত হবনে?\nউত্তৰ আহিব ‘অ’ হব’।\nআৰু এজন হানাফীয়ে যদি তেনেকৈ পঢ়ে?\nউত্তৰ আহিব, “তাৰ নামাজ নহব। কাৰণ হানাফী মাযহাবত থাকি শাফেঈসকলৰ আমল কৰা নচলিব।\nপ্রশ্নঃ কিয়? উভয়েইতো মুছলিম। আপুনিয়েইতো ক’লে যে ৪ মাযহাবেই হক্কৰ ওপৰত আছে?” আকৌ হানাফী মাযহাবৰ ফিকাহ্ত আছে যে গাঁৱৰ মছজিদত জুম্মাৰ চালাত নহব, চহৰৰ মছজিদতহে পঢ়িব লাগিব,,,, আৰু অন্য ৩ মাযহাবত কৈছে সকলো ঠাইতেই জুম্মাৰ চালাত বৈধ,,, তেনেহ’লে আপোনালোকে কিয় হানাফী মাযহাবৰ পৰা অন্য মাযহাবৰ মত অনুসৰণ কৰি গাঁৱত জুম্মা পঢ়ে..??\nএই প্রশ্নৰ উত্তৰ নাপায়, কিন্তু মজা পাব।\n২। প্রশ্নঃ হুজুৰ; আৰবসকলে দেখোন কাছ, কুঁচিয়াসহ বহু ধৰণৰ জলচৰ আৰু স্থলচৰ প্রাণী খায় যিবোৰ আমি নাখাওঁ। এনেকুৱা কিয়?\nউত্তৰ আহিব, কাৰণ তেওঁলোকৰ মাযহাবত সেইবোৰ হালাল।\nপ্রশ্নঃ হানাফীসকলেও যদি ইচ্ছা কৰে সেইবোৰ খাব পাৰিবনে?\nহুজুৰৰ উত্তৰ আহিব, “কেতিয়াওঁ নহয়। কাৰণ সেইবোৰ হানাফীসকলৰ বাবে মাকৰূহ।”\nপ্রশ্নঃ একে বস্তু কিছুমান মুছলিমৰ বাবে হালাল আকৌ কিছুমান মুছলিমৰ বাবে মাকৰূহ, সেয়া কেনেকৈ সম্ভৱ হয়? কাহিনী কব। উদ্ভট যুক্তি দিব। উত্তৰ নাপায়, কিন্তু মজা পাব।\n৩। প্রশ্নঃ হুজুৰ; ছৌদি আৰবত দেখিলো এটা পৰিয়ালৰ বাবে এটা মাত্র ছাগলী, ভেৰা, বা দুম্বা দি কোৰবানী কৰে। তেওঁলোকে কয় এইটোৱেই ছূন্নত। তেওঁলোকৰ কোৰবানী হবনে?\nউত্তৰ আহিব, হব।\nপ্রশ্নঃ হানাফীসকলেও যদি তেওঁলোকৰ দৰে কৰে কোৰবানী বৈধ হবনে?\nউঃ নাই, নহব। কাৰণ এইটো তেওঁলোকৰ বাবে যায়েজ, হানাফীসকলৰ বাবে জায়েয নহয়।\nপ্রশ্নঃ উভয়ে দেখোন একে নবীৰ উম্মত কিন্তু বেলেগ ধৰণৰ নিয়ম কিয়?\nউত্তৰ নাপায়, কিন্তু মজা পাব।\n৪। প্রশ্নঃ মৌলভী চাহাবক সুধিব, বাৰু হুজুৰ, যিসকলে কোনো নির্দিষ্ট মাযহাব নামানে ক্কুৰআন আৰু ছহীহ হাদীছৰ লগত যি মাজহাবৰেই আমল মিলে তাকে মানে, মৃত্যুৰ পিছত কবৰত যদি ফিৰিস্তাসকলে তেওঁক প্ৰশ্ন কৰে “তোমাৰ মাযহাব কি?” তেতিয়া তেওঁ কি উত্তৰ দিব?\nহুজুৰ চাহাবে তেতিয়া যি উত্তৰ দিব সেয়া হ’ল, এই ধৰণৰ প্রশ্ন ফিৰিস্তাৰ লিষ্টত আছে বুলি মই নাজানোঁ।\n৫। প্রশ্নঃ শেষ বিচাৰৰ দিনা আল্লাহ তা‘আলাই জানো আমাক সুধিব যে তুমি “হানাফী নে শাফেঈ নে মালিকী নে হাম্বলী ইত্যাদি?\nহুজুৰে কব “নিশ্চয় নকৰে”।\nপ্রঃ তেনেহ’লে সেইবোৰ মাযহাব মনাৰনো কি দৰকাৰ?\nহুজুৰৰ দীর্ঘ উত্তৰৰ সাৰাংশ হ’ল – মাযহাব নমনাকৈ ৰাছূলক (চাল্লাল্লাহু আলাইহি ৱাছাল্লাম) মানা সম্ভৱেই নহয়। প্ৰতিজন ইমামে ৰাছূলুল্লাহ (চাল্লাল্লাহু আলাইহি ৱাছাল্লাম)ৰ ৰিছালতৰ সকলো কর্মকাণ্ড নিজৰ মাজত আত্মস্থ কৰিছে। তেওঁলোকৰ আগত বা পিছত কোনো আল্লাহৰ বান্দাই এই কাম কৰিবলৈ সক্ষম হোৱা নাই, আৰু নহয়ো। মাযহাব ৪ টা টানেলৰ দৰে। এই ৪ টাৰ যিকোনো এটাৰে গ’লেই আপুনি ৰাছূলুল্লাহ (চাল্লাল্লাহু আলাইহি ৱাছাল্লাম)ৰ সন্ধান পাব, নহ’লে নাপায়। (আউজুবিল্লাহি মিনাশ্ব শ্বাইত্বনিৰ ৰাজীম)।\n৬। প্রশ্নঃ প্রশ্ন কৰক এই টানেল জাতীয় হাদীছটো কত পালে?\nএনেদৰে অজু, ইকামত, চালাত (নামাজ), ছিয়াম (ৰোজা), হজ্ব, বিবাহ, তালাক্ক¸ ঈদ, আক্কীকাহ, দাফন, কবৰ জিয়াৰত, জাকাত, ফিৎৰাসহ প্রায় প্রতিটো ক্ষেত্রতে মাযহাবভেদে ক্কুৰআন আৰু ছহীহ হাদীছৰ লগত ভিন্নতা দেখা পাব আৰু প্রশ্ন কৰিলে আজগুবি ধৰণৰ গোলমলীয়া আৰু স্ববিৰোধী উত্তৰ পাব। আৰু চুড়ান্ত প্রশ্নৰ কোনো উত্তৰেই নাপায়।\nএটা বস্তু নিশ্চিতকৈ পাব। সেয়া হল গালি।\nআপোনাক লা-মাযহাবী, ইয়াহুদী- নাছাৰাৰ দালাল, ইছলামৰ শত্রু, ৰাফেজী-খাৰেজী, শিয়া, কাদিয়ানি, গেইৰ মুকাল্লীদ, ওৱাহাবী, নাজদী আনকি কাফিৰ বুলি কবলৈও দ্বিধাবোধ নকৰে। গতিকে, আপোনাৰ গাৰ ছাল যদি গড়ৰ ছালৰ দৰে বা তেনেকুৱা ওচৰা-ওচৰি হয় তেতিয়াহে এনেধৰণৰ Risk লব পাৰে, নহ’লে নোৱাৰিব। আল্লাহু ছূবহানাহু তা‘আলাই আমাক সঠিক জ্ঞান দান কৰক। (আমীন)\nsend by हिन्द का दाबिक Previous\nসালাতে (নামাজে) পায়ের সাথে পা মিলিয়ে দাড়াবে Next


এবছৰ আগতেই হিমন্তৰ অনুমোদনঃ আজিও সম্পূৰ্ণ নহ’ল মঙলদৈ অসামৰিক চিকিৎসালয়ৰ আই চি ইউ কোঠা... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nহৃদ ৰোগত আক্ৰান্ত হৈ কংগ্ৰেছ নেতৃৰ বিয়োগ…\nওৰাঙত এছ এছ বিৰ প্ৰশংসনীয় পদক্ষেপ ! কৈলাশ দেৱালয়ত ১১০ টা গছ পুলি ৰোপন.... • হৃদ ৰোগত আক্ৰান্ত হৈ কংগ্ৰেছ নেতৃৰ বিয়োগ... • চিচিবৰগাঁৱৰ ১৫ নং ৰাষ্ট্ৰীয় ঘাইপথত ভয়ংকৰ পথ দুৰ্ঘটনা, থিতাতে দুজন নিহত... • কোভিডৰ সংক্ৰমণৰ বাবে সুক্ষ্ম নিয়ন্ত্ৰণ কেন্দ্ৰ ঘোষণা কৰা অঞ্চলত খাদ্য সামগ্ৰী বিতৰণ... • এচিয়াৰ দ্বিতীয় বৃহত্তম হাতীমূৰাস্থিত কলং উত্তোলিত জলসিঞ্চন আঁচনি এতিয়া ধোঁৱাচাঙত... • মাইক্ৰ'ফাইনেন্সৰ ঋণ মাফ সৰ্ম্পকত সদৌ অসম গ্ৰামীণ শ্ৰমিক সন্থাৰ তীব্ৰ প্ৰতিবাদ • অসমত পুনৰ ৩৪৬৩জন কোভিড পজিটিভ, ৪২জনে হেৰুৱাইছে প্ৰাণ... • মাধ্যমিক শিক্ষাৰ ঠিকাভিত্তিক শিক্ষকে লাভ কৰিব তিনি মাহৰ দৰমহা... • মোৰাঝাৰত বিধ্বংসী অগ্নিকাণ্ড! দহ লক্ষাধিক টকাৰ ক্ষয়-ক্ষতি • সান্ধ্য আইনত সান্ধ্য ভ্ৰমণ সুখৰ নহ’ল! গীতামন্দিৰলৈ হঠাৎ আহিল আৰক্ষী...\nএবছৰ আগতেই হিমন্তৰ অনুমোদনঃ আজিও সম্পূৰ্ণ নহ’ল মঙলদৈ অসামৰিক চিকিৎসালয়ৰ আই চি ইউ কোঠা…\nঅসমীয়া প্ৰতিদিন ৰ দ্বাৰা Apr 22, 2021 ত শেষ সম্পাদনা কৰা হৈছে\nডিজিটেল সংবাদ, মঙলদৈঃ ৰাজ্যত মহামাৰী কোৰোনাৰ দ্বিতীয় লহৰে এতিয়া ভয়ানক ৰূপ ধাৰণ কৰিছে। সমান্তৰালভাৱে দৰঙটো ভয়াবহ ৰূপ ধাৰণ কৰিছে কোৰোনাই। বুধবাৰে দিনৰ ভাগত জিলাখনত ৩৫ জন লোক কোৰোনাত আক্ৰান্ত চিনাক্ত হৈছে । এই সকলকে ধৰি চলিত বৰ্ষৰ জানুৱাৰীৰ পৰা দৰঙত কোৰোনাত আক্ৰান্ত হোৱা লোকৰ সংখ্যা ২০৩ জনলৈ বৃদ্ধি পালে।\nএইসকলৰ ভিতৰত সম্প্ৰতি ১৪৮ জন লোক চিকিৎসাধীন হৈ আছে। দৰঙত কোভিড আই চি ইউৰ বাবে সমস্যাৰ সন্মুখীন হ’ব লগা হৈছে এই সকল কোভিড ৰোগীয়ে। এবছৰ আগতেই কোভিড ৰোগীৰ কাৰণে স্বাস্থ্যমন্ত্ৰী হিমন্ত বিশ্ব শৰ্মাই আই চি ইউ নিৰ্মাণৰ অনুমোদন দিছিল যদিও আজিও সম্পূৰ্ণ হৈ নুঠিল।\nবহুবাৰ মঙলদৈ স্বাস্থ্য বিভাগে আই চি ইউ সম্পূৰ্ণ কৰাৰ বাবে বিভাগীয় কৰ্তৃপক্ষক আহ্বান জনাই আহিছে যদিও আজিলৈকে কোনো গুৰুত্ব প্ৰদান নকৰাৰ অভিযোগ উত্থাপন কৰিছে মঙলদৈ অসামৰিক চিকিৎসালয়ৰ অধীক্ষক গোপীনাথ বৰাই।যাৰ ফলত আই চি ইউৰ অভাৱত গুৱাহাটী লৈ স্থানান্তৰ কৰিব লগীয়া হৈছে কোভিড আক্ৰান্ত সকলক। শীঘ্ৰে আই চি ইউ কাম সম্পূৰ্ণ কৰাৰ দাবী জনায় মঙলদৈৰ বিভিন্ন দল সংগঠনে।\nকাজিৰঙাত সুৰক্ষাৰ ফোপোলা স্বৰূপ : ৩-৪ দিন পুৰ্বে চোৰাং চিকাৰীয়ে গুলীয়াই হত্যা কৰিছিল গঁড়…\nনৱগ্ৰহ শ্মশানত শেষকৃত্য সম্পন্ন হ’ব জনপ্ৰিয় কণ্ঠশিল্পী ভিটালী দাসৰ…


মাতৃদুগ্ধ পান কৰি শিশু শুই পৰে কিয়? – প্ৰথম খবৰ\nHome/ মহিলা/মাতৃদুগ্ধ পান কৰি শিশু শুই পৰে কিয়?\nমাতৃদুগ্ধ পান কৰি শিশু শুই পৰে কিয়?\nকিদৰে জানিব আপোনাৰ শিশুটিৰ ক্ষুধাৰ কথা?\nস্তন পান কৰাৰ সময়ত আপোনাৰ শিশুটি শুই পৰে, এয়া স্বাভাৱিক কথা। যদিহে আপোনাৰ শিশুটি কম সময় স্তন পান কৰিয়েই শুই পৰে তেতিয়া এটা কথা স্পষ্ট হৈ পৰে আপোনাৰ শিশুটি সুস্থ আৰু খাদ্যক লৈ সন্তুষ্ট। কিন্তু বহু সময় স্তন পান কৰিও যদি শিশুটোৱে নুশুৱে তেতিয়া নিত্যান্তই যত্নৰ প্ৰয়োজন। সদ্যজাত শিশু ১৪ ৰ পৰা ১৮ ঘণ্টা শুৱাটো সু-স্বাস্থ্যৰ লক্ষণ।\nস্বাস্থ্য বিশেষজ্ঞৰ মতে কিছুমান শিশুৱে পৰ্যাপ্ত পৰিমাণে গাখীৰ নাপালেও শুই পৰে। তেনে ক্ষেত্ৰত শিশুটি ভাগৰি পৰে আৰু পৰ্যাপ্ত গাখীৰৰ অভাৱত অসন্তুষ্টিত ভূগী শুই যোৱাটোকেই শ্ৰেয় বুলি ভাৱে। কিছুমান শিশু মাত্ৰ ৫ মিনিট স্তন পান কৰে আৰু পূৰ্ণতা অনুভৱ কৰে কিন্তু কিছুমান শিশু ২০ মিনিট স্তন পান কৰিও সন্তুষ্ট নহয়।\nশিশুটি স্তন পান কৰি শুই পৰাৰ সময়ত যদি হাত মুঠি নামাৰি আঙুলি খোলাকৈ ৰাখে তেন্তে বুজিব শিশুটি সন্তুষ্ট। যদি শিশুটি সন্তুষ্ট নহয় তেতিয়া শুই থকা অৱস্থাত মুখত চিন্তাৰ চাপ দেখা যায় আৰু হাতৰ আঙুলি মুঠি মাৰি থাকে।\nএনে লক্ষণ দেখিলে চিকিৎসকৰ সৈতে সোনকালে যোগাযোগ কৰক আৰু পৰামৰ্শ লওক।\nশিৱসাগৰ জিলাত যুৱ ছাত্ৰ পৰিষদৰ পথ অবৰোধ\nঅনিল ৰাজাক প্ৰদেশ কংগ্ৰেছৰ শ্ব'কজ


Search Result of Baghjan fire OIL\nএতিয়াৰ পৰা ৰে'লত ধূমপান কৰিলে যাব লাগিব কাৰাগাৰলৈ\nকেন্দ্ৰীয় ৰে'ল মন্ত্ৰী পীযুষ গোৱেলে ৰে'লৱে বৰ্ডৰ সদস্য আৰু সাধাৰণ মেনেজাৰসকলৰ সৈতে এক বৈঠকত মিলিত হৈছিল!\nMyanmar junta use snipers to fire on pro-democracy protesters, several dead, over 50 people arrested\nIndia's health sector overcame trial by fire amid COVID: PM Modi\nA day after being named in India's T20 squad for the upcoming series against England, all-rounder Rahul Tewatia on Sunday lit up the Vijay Hazare Trophy with his quickfire 73-run knock.\nবাৰেকুৰীত অইল অৱৰোধ অব্যাহত\nঅইলৰ সামাজিক দায়বদ্ধ আঁচনিৰ অধীনত অসম ভলীবল মিচনলৈ সহযোগিতা\nক্ৰীড়াক উৎসাহ প্ৰদানৰ উদ্দেশ্যে লোৱা চি.এচ.আৰ. উদ্যোগসমূহৰ এক অংশ স্বৰূপে অসম ভলীবল মিচন ১০০ ৰ সৈতে লগ হৈ এক তৃণমূল পৰ্যায়ৰ ভলীবল বিকাশত সহযোগিতা প্ৰদানৰ বাবে অইল ইণ্ডিয়া লিমিটেড ইতিমধ্যে অংগীকাৰবদ্ধ হৈছে ।\nদুলীয়াজান অইল চিকিৎসালয় আয়ুস্মান মিত্ৰ পৰ্টেলৰ উন্মোচন\nদুলীয়াজান, অইল চিকিৎসালয়, আয়ুস্মান মিত্ৰ পৰ্টেল, উন্মোচন\nবাৰেকুৰীত অইলৰ খনন, মাগুৰি মতাপুং বিলৰ কাষত তৈল খাদ স্থাপনৰ বিৰোধিতাত ৩ এপ্ৰিলৰ পৰা অৱৰোধ\nবাৰেকুৰীত অইলৰ খনন, মাগুৰি মতাপুং বিলৰ কাষত তৈল খাদ স্থাপনৰ বিৰোধিতাত তিনি এপ্ৰিলৰ পৰা অৱৰোধ\nমতাপুং মাগুৰি বিলৰ কাষত তেল খাদ স্থাপন\nডিব্ৰু ছৈখোৱা ৰাষ্ট্ৰীয় উদ্যানৰ জৈৱ সংমণ্ডলৰ অন্তৰ্গত আন্তঃৰাষ্ট্ৰীয় স্বীকৃতিপ্ৰাপ্ত পক্ষীবিল মতাপুং মাগুৰি বিলৰ উজনি অংশত বাঘজান চাহ বাগিচাৰ ৬ নং লাইনত অইল ইণ্ডিয়া লিমিটেড দুলীয়াজানে তৈল খাদ সম্প্ৰসাৰণৰ প্ৰস্তুতি চলাই থকা বিষয়টোত স্থানীয় ৰাইজ, দল সংগঠন ক্ষোভিত হৈ পৰিছে।\nনিৰ্মাণ নহ'ল " জুবিন গাৰ্গ সেতু ", অৰুণাচল সীমান্তৰ টেঙাপানীত অইল আৰু মৰাণ ছাত্ৰ সন্থাৰ নাওঁ প্ৰদান\nমাগুৰি মতাপুং বিলৰ ওপৰেদি গেছ-তেলৰ বৃহৎ পাইপ স্থাপন, অইল খাদ সম্প্ৰসাৰণৰ তীব্ৰ বিৰোধীতা\nমতাপুং মাগুৰি বিলৰ বুকুৰ পৰা তৈল আহৰণৰ উদ্দেশ্যে বাঘজান চাহ বাগিচাৰ ৬ নং লাইনত বিলৰ নিচেই কাষতে অইলে খাদ সম্প্ৰসাৰণৰ পূৰ্ণ প্ৰস্তুতি চলোৱা বিষয়টোত সদৌ মৰাণ ছাত্ৰ সন্থা ক্ষোভিত হৈ পৰিছে।\n‘অইল’ৰ খাদ সম্প্ৰসাৰণৰ বাবে দুঃচিন্তাত সৰৱ বাৰেকুৰী আঞ্চলিক যুৱ সংঘ- মহিলা সমিতি\nপ্ৰধান মন্ত্ৰীয়ে উদ্বোধন কৰা অইলৰ মধুবন টেংক ফাৰ্মত ৰাষ্ট্ৰৰ প্ৰতি সমৰ্পণ অনুষ্ঠান\nমাকুমত তেল চুৰি অব্যাহত ধৰা পৰিল তেল পৰিবাহী টেংকাৰ\nAll Rights Reserved 2021 © The Janambhumi | Total visits : 42097348


দুৰ্ভাগ্যজনক! মাঘ বিহুৰ আনন্দৰ মাজতে খেৰণিত ৰান্ধনী সন্থাৰ প্ৰতিবাদ -\nHomeআঞ্চলিকদুৰ্ভাগ্যজনক! মাঘ বিহুৰ আনন্দৰ মাজতে খেৰণিত ৰান্ধনী সন্থাৰ প্ৰতিবাদ\nদুৰ্ভাগ্যজনক! মাঘ বিহুৰ আনন্দৰ মাজতে খেৰণিত ৰান্ধনী সন্থাৰ প্ৰতিবাদ\nডিজিটেল ডেস্ক : দুৰ্ভাগ্যজনক! মাঘ বিহুৰ আনন্দৰ মাজতে নগাঁৱৰ কচুৱাৰ খেৰণিত ৰান্ধনী সন্থাৰ তীব্ৰ প্ৰতিবাদ। অভিযোগ অনুসৰি চৰকাৰী বিদ্যালয়সমূহৰ মধ্যাহ্ন ভোজনৰ ৰান্ধনী হিচাপে কৰ্মৰত হৈ আজিকোপতি তেওঁলোকে ন্যূনতম দৰমহা লাভ কৰি আহিছে। কিন্তু অতিকৈ কম দৰমহাৰে পৰিয়াল পোহপাল দিবলৈ অপৰাগ হৈ পৰিছে ৰাজ্যৰ মধ্যাহ্ন ভোজনৰ ৰান্ধনীসকল।\nউল্লেখ্য যে, অসমৰ চৰকাৰী বিদ্যালয়লৈ যোৱা অধিকাংশ শিশুৱে গ্ৰামাঞ্চলত বাস কৰা পৰিয়ালৰ। তেওঁলোকৰ প্ৰায়সংখ্যকেই দৰিদ্ৰ সীমাৰেখাৰ তলত বসবাস কৰে। এইসকল শিশুৱে পুৱাতে কিবা খায় বা অধিকাংশই নোখোৱাকৈয়ে বিদ্যালয়লৈ আহি দিনটো লঘোণে-ভোকে কটায়। আনকি এনে শিশুৱে বিভিন্ন সমস্যাৰ সন্মুখীন হোৱাৰ ফলত অভিভাৱকসকলে আধাতে বিদ্যালয় এৰাই দিবলগীয়া হোৱাৰ দৰে ঘটনাও দৈনিক বৃদ্ধি পায় আহিছে।\nইফালে, এনে পৰিস্থিতিৰ পৰা পৰিত্ৰাণ পাবলৈ আৰু অভিভাৱকসকলক উৎসাহিত কৰিবলৈ ২০০৫ চনৰ পৰা মধ্যাহ্ন ভোজন আঁচনি ৰূপায়ণ কৰে ৰাজ্য চৰকাৰে। আনহাতে, শিশুসকলৰ শাৰীৰিক-মানসিক বিকাশ আৰু পুষ্টিসাধনৰ সমান্তৰালভাৱে বিদ্যালয়ত নিয়মীয়া উপস্থিতি আৰু নামভৰ্তিৰ মান উন্নত কৰাই আছিল ইয়াৰ অন্যতম উদ্দেশ্য।\nসেই উদ্দেশ্যে ২০০৫ চনৰ পৰা চৰকাৰী বিদ্যালয়সমূহৰ মধ্যাহ্ন ভোজনৰ ৰান্ধনী হিচাপে কৰ্মৰত হৈ তেওঁলোকৰ অনুৰোধ যে অন্তত দেশৰ প্ৰধানমন্ত্ৰী আৰু অসমৰ মুখ্যমন্ত্ৰী ডাঙৰীয়াই খোৱা চাহকাপৰ দামকে দি দৰমহাৰ পৰিমাণ উন্নত কৰিবলৈ। কিয়নো বৰ্তমান যি দৰমহা পাই আছে সেয়া তেওঁলোকে খোৱা চাহকাপৰ দামতকৈও অধিক কম। প্ৰতিমাহে এই সামান্য দৰমহা পাবলৈও সক্ষম হোৱা নাছিল ৰান্ধনীসকল।\nআনহাতে, নৰেন্দ্ৰ মোদী হুঁচিয়াৰ, হিমন্ত বিশ্ব শৰ্মা গʼবেক আদি ধ্বনিৰে আকাশ-বতাহ কঁপাই তোলে ক্ষোভিত ৰান্ধনীসকলে। যদি ৰান্ধনীসকলক দৰমহা দিব নোৱাৰে তেন্তে সেই টকাকেইটা চৰকাৰে পংগু মানুহক দান কৰিব লাগে বুলিও দাবী জনাই খেৰণী ৰান্ধনী সন্থাই।\nPrevious articleইনষ্টাগ্ৰামত বিশ্বাস,ভালপোৱাৰ কেপচন শিল্পাৰ, মাজাৰেত ৰাজকুন্দ্ৰাৰে কি কৰিছিল শিল্পাই?\nNext articleঅস্ত্ৰও আহে বিএমডব্লিউতহে : ব্যৱসায়ী, ঠিকাদাৰক লুটি বিলাসী জীৱনৰ সোৱাদ!


সুখী হ’বলৈ আমাক কাৰণৰ প্রয়োজন হয় নেকি? — Vikaspedia\nআমি প্রত্যেকে নিজকে এই প্ৰশ্নটো কৰি চাওঁ আহকচোন যে সুখী হ’বলৈ আমাক কাৰণৰ প্রয়োজন হয় নেকি? অর্থাং সুখী হ'বলৈ হ’লে আমাৰ অর্থনৈতিক অৱস্থা ঠিক থাকিবই লাগিব নেকি, সকলো সম্বন্ধ ঠিক হ’বই লাগিব নেকি, মনে বিচৰা আশাবোৰ পূৰণ নহ’লে নহ’ব নেকি, বাহ্যিক পৰিৱেশ আমাৰ অনুকূলে হ’বই লাগিব নেকি ইত্যাদি। যদি আমি আমাৰ চাৰিওফালে এবাৰ চকু ফুৰাই চাওঁ, তেতিয়া দেখিম অধিকসংখ্যক মানুহেই এক অসুখী জীৱন-যাপন কৰি আছে। ইয়াৰ মূল কাৰণটো বিচাৰি চালে আমি দেখিম যে সেইসকল মানুহৰ প্ৰকৃততে সুখী হোৱাৰ কাৰকবোৰ পূৰ্ণ হোৱা নাই। কোনোবাই হয়তো বিচৰা ধৰণে চাকৰি এটা পোৱা নাই, সেইবাবে তেওঁ অসুখী, কোনোবাই হয়তো বিয়া হ’ব বা পাতিব নোৱাৰা বাবে অসুখী, মাটি এডোখৰ কিনি ঘৰ এটা বনাব নোৱাৰাটো হয়তো কাৰোবাৰ অসুখীৰ কাৰণ, কোনোবাই নতুন গাড়ী এখন কিনিব পৰা নাই সেইবাবেই হয়তো তেওঁ অসুখী, কাৰোবাৰ এখন আছে কিন্তু দুখন গাড়ী কিনিব পৰা নাই বাবে তেওঁ অসুখী। এইদৰে কৈ থাকিলে আমাৰ অসুখী হোৱাৰ কাৰণবোৰ কিজানি শেষেই নহ’ব। আচলতে আমি বহু সৰু সৰু কথাৰ মাজত সুখী হোৱাৰ কাৰণ বিচাৰি ফুৰোঁ। কেনেবাকৈ যদি সেই সৰু এটাও কাৰণ পূৰণ নোহোৱাকৈ থাকি যায়, আমি অসুখী হৈ পৰোঁ।\nএইখিনিতে গুৰুত্বপূৰ্ণ কথাটো হৈছে যে আমি জীৱনত সুখী হ’ব পাৰিছোঁ নে নাই, সেইটো যদি সম্পূৰ্ণৰূপে কাৰকৰ ওপৰত নিৰ্ভৰশীল হয় তেনেহ’লে জীৱনটোত বাৰু সঁচাকৈ আমি সুখী হ’ব পাৰিমনে? নিশ্চিতভাৱে এইক্ষেত্ৰত আমি ক’ব পাৰোঁ যে এইদৰে হয়তো সুখী হোৱাটো আমাৰ বাবে কঠিন হ'ব। কঠিন হ'ব মানে মই এইটো বুজাবলৈ যত্ন কৰিছোঁ যে যিটো কাৰকৰ ওপৰত আমাৰ সুখ নিৰ্ভৰশীল হৈ থাকে, সেই কাৰকটো পূৰ্ণ হোৱাৰ পিছত নিশ্চিতভাৱে হয়তো আমি সুখী হৈ পৰিম, কিন্তু তৎপর্যপূর্ণ কথাটো হ’ল যে সেই সুখ হ’ব একেবাৰে ক্ষন্তেকীয়া। কিয়নো এটা কাৰণ পূৰ্ণ হোৱাৰ পিছত সুখী হ’বলৈ আমাক আকৌ দহটা কাৰণৰ প্রয়োজন হ'ব। সেইকেইটা পূৰণ হোৱাৰ পিছত আকৌ দহটা। সেইবাবেই দৈনন্দিন জীৱনৰ গতানুগতিকতাৰ পৰা ফালৰি কাটি মানুহে মূলতঃ অকণমান সুখ বিচাৰি বাহিৰৰ এখন ঠাইলৈ ফুৰিবলৈ যায়। বাহিৰত থকা কালছোৱা মানুহে ঠিকেই সুখী হৈ থাকে, কিন্তু ঘূৰি আহি পুনৰ যেতিয়া গতানুগতিকতাৰ মাজত সোমাই পৰে, ইয়াৰ লগে লগে ক্রমান্বয়ে মানুহ পুনৰ দুখী হ’বলৈ আৰম্ভ কৰে। গতিকে মই যদি এনেকৈ কওঁ চাগে ভুল কোৱা নহ'ব যে অধিকসংখ্যক মানুহে গোটেই জীৱনটো আংশিকভাৱেহে সুখী হৈ কটায়। জীৱনৰ বেছিভাগ সময় কাৰণৰ অপেক্ষাতেই মানুহ ৰৈ যায়।\nআচলতে এই কথাটোৰ ভিতৰত যিটো শক্তিয়ে ক্ৰিয়া কৰি থাকে, সেয়া হৈছে সুখক কেন্দ্র কৰি থকা আমাৰ কিছুমান বিলিফ ছীষ্টেম। এই কথাটো এইখিনিতে মই উল্লেখ কৰি থ'ব খুজিছোঁ যে বিশেষজ্ঞসকলে উল্লেখ কৰা মতে আমি যিবোৰ চিন্তা কৰে, সেই চিন্তাধাৰাবোৰ একেবাৰেই মৌলিক নহয়। অতি উচ্চ পৰ্যায়ৰ সৃষ্টিশীল চিন্তাবোৰ বাদ দি বাকী সকলো চিন্তাই সমাজৰ দ্বাৰা প্ৰভাৱিত হোৱা প্ৰায় প্ৰতিটো কথাক কেন্দ্ৰ কৰি সমাজে আমাৰ মনত কিছুমান বিশ্বাস এইদৰে সুমুৱাই দিয়ে যে তাৰ পৰা ওলাই অহাটো আমাৰ বাবে অতি দুৰূহ কাম হৈ পৰে। সুখ-দুখক কেন্দ্ৰ কৰিও প্ৰত্যক্ষ বা পৰোক্ষভাৱে আমাৰ মনত তেনে কিছুমান বিশ্বাস সৰুৰে পৰাই মনত থিতাপি ল’বলৈ আৰম্ভ কৰে। সৰুৰে পৰা হয়তো আমি আমাৰ মা-দেউতাক দেখিছোঁ যে তেওঁলোকৰ সুখ-দুখবোৰ কাৰণৰ ওপৰত নিৰ্ভৰশীল হৈ থাকে বা ঘৰৰ বাহিৰত দেখা পোৱা প্ৰায় প্ৰতিজন মানুহৰেই সুখ-দুখ কাৰণৰ ওপৰত নিৰ্ভৰশীল। আমি আমাৰ সমাজত এনেকুৱা মানুহ খুব কমেই দেখিবলৈ পাওঁ, যি সুখ-সুখ সকলোতে সমানে থাকিব পাৰে, যাক সুখী হ’বৰ বাবে কোনো কাৰণৰ প্রয়োজন নহয়। পিতৃ-মাতৃ তথা সমাজৰ এনেকুৱা আচৰণে হয়তো ক’ব নোৱৰাকৈয়ে আমাৰ মনত প্ৰভাৱ বিস্তাৰ কৰে আৰু সেইবাবে ক্ৰমান্বয়ে আমিও এই ধাৰণাটোকে গ্রহণ কৰি লওঁ। তদুপৰি একেবাৰে সৰুৰে পৰা আমাৰ এই অভিজ্ঞতাটো বাৰে বাৰে হৈ আহিছে যেতিয়া বিচৰাধৰণে আমি কিবা এটা পাইছোঁ। তেতিয়া সুখী হৈ পৰিছোঁ আৰু যেতিয়াই পোৱা নাই, তেতিয়াই অসুখী হৈছো। এই প্রক্ৰিয়াটো ঠিক তেতিয়াৰ পৰাই আৰম্ভ হয় যেতিয়াৰ পৰা আমি যিকোনো খেলৰ বা আন সামগ্ৰী বিচাৰিবলৈ আৰম্ভ কৰে আৰু তাৰ পিছত সেই বস্তুটো নাপাওঁ। সেই সময়ত আমাক কোনেও আহি এই কথাটো নিশিকায় যে সুখ-দুখ সকলোতে আমি একেধৰণে থাকিব লাগে বা লাগিব।\nঅৱশ্যে এইটো ঠিক যে সমাজৰ দ্বাৰা প্ৰভাৱিত হোৱা কথাটো আমি নুই কৰিব নোৱাৰোঁ। মানুহৰ সংস্পৰ্শত যে মানুহ প্ৰভাৱিত হয় বা হ’ব সেইটো নিশ্চিত। কিন্তু জীৱনত পৰমানন্দ অনুভৱ কৰিব পৰাকৈ সকলো ধৰণৰ ঋণাত্মক প্রভাৱৰ পৰা নিজকে মুক্ত কৰিব পৰা শক্তি আমাৰ প্ৰতিজন মানুহৰ ভিতৰতে বিদ্যমান। কেৱল আমাক প্ৰয়োজন সেই শক্তিৰ কথা অনুভৱ কৰি তাক প্ৰয়োগ কৰাৰ সেই শক্তিৰ প্রয়োগ কৰি আচলতে আমি কোনো কাৰণ নোহোৱাকৈও জীৱনত সুখী হ’ব পাৰোঁ। যি মানুহক সুখী হ’বৰ কাৰণে জীৱনত কোনো কাৰণৰ প্ৰয়োজন নহয়, তেওঁহে পৰমানন্দ লাভ কৰিব পাৰে। সুখ আৰু পৰমসুখৰ মাজত পাৰ্থক্য এইখিনিতে। সুখী হ’বৰ কাৰণে আমাক কাৰণ লাগে কিন্তু পৰমসুখ পাবৰ কাৰণে কোনো কাৰণৰ প্ৰয়োজন নহয়। ইয়াতে আমাৰ মনত হয়তো এটা প্ৰশ্নৰ সৃষ্টি হ’ব পাৰে যে কাৰণ নোহোৱাকৈ সুখী হোৱাটো জানো সম্ভৱ। বহু সময়ত আমাৰ এনেকুৱাও এক ধাৰণা থাকে যে কেৱল সন্ন্যাসীয়েহে সংসাৰৰ মায়া-মোহ ত্যাগ কৰি তেনেদৰে জীৱনত সুখী হ’ব পাৰে। কিন্তু মই ভাবোঁ যে কাৰণ নোহোৱাকৈ সুখী হ’বৰ বাবে আমি সন্ন্যাসী বা বাবা হোৱাৰ প্ৰয়োজন নাই, আমি বর্তমান যিদৰে জীয়াই আছোঁ, তেনেকৈ জীয়াই থাকিয়ে পৰমানন্দ লাভ কৰিব পাৰোঁ। আমাৰ সমাজখনত চাৰিওফালে আমি যদি এবাৰ চকু ফুৰাই চাওঁ তেনেহ’লে তেনে মানুহ নিশ্চয় আমাৰ চকুত পৰিব, যিয়ে কোনো কাৰণ নোহোৱাকৈ সুখী হৈ থাকিব পাৰে। উল্লেখ্য, পৰমানন্দৰ মাজেৰে জীয়াই থকা মানে জীৱনত সমস্যা নথকাটো নুবুজায়। ইয়াৰ প্ৰকৃত অৰ্থ হৈছে সমস্যা থকা সত্ত্বেও সুখী হোৱাৰ এক অজুহাত উলিয়াই লোৱা।\nজীৱনটো পৰমানন্দৰে জীয়াই থকাৰ পৰিৱৰ্তে মানুহে কিয় যন্ত্রণা পাবলগীয়া হয়? এইটো নিশ্চিতভাৱে আমাৰ বাবে এক গুৰুত্বপূৰ্ণ প্রশ্ন। আমি প্ৰকৃততে কিয় যন্ত্রণা পাবলগীয়া হয়। সেই সম্পর্কে বেদান্তত ইয়াৰ পাঁচটা কাৰণৰ কথা উল্লেখ কৰিছে (মই এতিয়ালৈ বেদান্ত সম্পূৰ্ণৰূপে অধ্যয়ন কৰা নাই যদিও এই সম্পৰ্কত মোৰ যি এক সম্যক জ্ঞান আছে, তাৰ ওপৰত ভিত্তি কৰি কৈছোঁ)। আমাৰ যন্ত্ৰণাৰ প্ৰথম কাৰণটো হৈছে আমি নিজক ভালদৰে নাজানো বা আমি আত্মসজাগ নহয় মইনো প্ৰকৃততে কোন, দ্বিতীয় কাৰণটো হৈছে যিটো বস্তু প্রকৃততে অস্থায়ী, সেই অস্থায়ী বস্তুটোক পাবলৈ হাবিয়াস কৰা বা যাক ধৰি ৰাখিব নোৱাৰি তাক ধৰি ৰাখিবলৈ চেষ্টা কৰা, তৃতীয়তে সেইবোৰ বস্তুলৈ বা বস্তুৰ পৰা ভয়, বিৰক্তি বা ঘৃণা, অনিচ্ছা যিবোৰ ক্ষণস্থায়ী; চতুৰ্থ কাৰণটো হ’ল ইগো বা অহং ভাব আৰু পঞ্চমতে মৃত্যুৰ ভয়। 'বেদান্ত’ত উল্লেখ কৰা অনুসৰি এই পাঁচটা কাৰণৰ প্ৰথমটো কাৰণৰ ভিতৰতে বাকীকেইটা সমাহিত হৈ আছে। অর্থাং আমাৰ যন্ত্ৰণাৰ একমাত্ৰ কাৰণ হৈছে আমি নিজক নজনাটো বা এইটো নজনাটো ‘মই কোন?” হয়তো এনেকুৱা হয় যে আমি বহুতে নিজক জীৱনত কেতিয়াও এই প্রশ্নটি নকৰো বা কৰিলেও ইয়াৰ প্ৰকৃত উত্তৰটো বিচাৰি নাপাওঁ। আমি যেতিয়া নিজৰ পৰিচয় দাঙি ধৰিব লগা হয়, বহু সময়ত নিজৰ নামটোকে আমি আমাৰ পৰিচয় বুলি ধৰি লওঁ বা আমাৰ পদবীটোৱে আমাৰ পৰিচয় হৈ পৰে। প্রায়ে এনেকৈয়ো আমাৰ পৰিচয়টো হয়, মই অমুকৰ ছোৱালী বা অমুকৰ ল’ৰা। এনেধৰণে আমাৰ যিবোৰ পৰিচয় থাকে, সেইবোৰ হৈছে এক উপৰুৱা পৰিচয়। কিন্তু জীৱনটো সঁচা অৰ্থত উপভোগ কৰিবলৈ হ’লে আমি আমাৰ গভীৰ পৰিচয়ৰ সন্ধান কৰিব লাগিব। আমাৰ গভীৰ পৰিচয়টো হৈছে এনেকুৱা এক সত্তা, যাৰ দ্বাৰা সকলো পৰিচালিত হৈ আছে বা য’ত সকলো ঘটি আছে। সেই সত্তাটো হৈছে আমাৰ সচেতনতা বা কনচিয়াছনেছ। সচেতনতা বা সজাগতা হৈছে জীৱনৰ সকলো অভিজ্ঞতা লাভ কৰিব পৰা, চিন্তা কৰিব পৰা, অনুভৱ কৰিব পৰাৰ ক্ষমতা। সচেতনতাৰ বাবে আমি নিজস্বতাবোধ অনুভৱ কৰো। সচেতনতা হৈছে আৱির্ভাৱ। জীৱনৰ আমাৰ প্ৰতিটো অভিজ্ঞতাই সংঘটিত হয় সচেতনতাত। আনকি মন আৰু শৰীৰে হৈছে এক অভিজ্ঞতা, গতিকে মন আৰু শৰীৰৰ অভিজ্ঞতাও সংঘটিত হয় সচেতনতাত। আমি তাকেই অভিজ্ঞতা বুলি কওঁ, যি সৃষ্টি হৈ শেষ বা নাশ হৈ যায়, ঠিক সেইদৰে যিদৰে সাগৰৰ ঢৌ সৃষ্টি হৈ শেষ বা নাশ হৈ যায় বাবে ই এক অভিজ্ঞতা। কিন্তু সচেতনতা কেতিয়াও নাশ হৈ নাযায়। এই সচেতনতাই হৈছে ঈশ্বৰ, আত্মা, হায়াৰ ইন্টেলিজেন্স বা পৰম শক্তি, ব্ৰহ্মাণ্ডৰ শক্তি। আমি নিজৰ ধৰণে ইয়াক নামকৰণ কৰিব পাৰো। ই হয় অবিনাশী। সেইবাবে ই সকলো অভিজ্ঞতাৰ ঊৰ্ধত। কিন্তু আমি এই সত্যটোৰ বিষয়ে সচেতন নোহোৱা বাবে প্ৰায় প্ৰতিমুহূৰ্তত মন আৰু শৰীৰৰ লগতহে আমি একাত্মবোধ কৰোঁ। আমি ধৰি লওঁ যে মনটো বা শৰীৰটোৱে সর্বস্ব। এয়াও এক সচেতনতা যদিও এয়া মন শৰীৰৰ সচেতনতা। ই নিম্ন পর্যায় সচেতনতা। এই সচেতনতা বিশুদ্ধ বা পিঅ'ৰ নহয়। একেবাৰে বিশুদ্ধ সচেতনতা হৈছে সেই সচেতনতা যি সকলো নিম্ন পর্যায়ৰ সচেতনতাৰ উৰ্ধত। আমি সেই সচেতনতাৰ বিষয়ে সচেতন হ’ব পাৰিছোঁ মানে নিজক জানিছোঁ। ই অবিৰতভাৱে পৰমানন্দ। যাক ‘বেদান্ত’ত উল্লেখ কৰিছে 'চট-চিট-আনন্দ’ হিচাপে। আমি প্রতিজন ব্যক্তি ‘চট চিট আনন্দ। আমাক কেৱল প্রয়োজন এই বিষয়ে সচেতন হোৱাৰ তেতিয়া আমাক আৰু সুখী হ’বৰ কাৰণে কোনো কাৰণৰ প্ৰয়োজন নহয়। আমি ভাবিব পাৰোঁ যে এই পর্যায় পোৱাটো এটা অতি কঠিন প্রক্রিয়া। ই কঠিন নিশ্চয় হয়। পৃথিৱীৰ কোনো কথাই সহজ নহয়। মূল কথাটো হৈছে ইয়াৰ বাবে আমি চেষ্টা কৰিছোঁ নে নাই। ব্যক্তিগতভাৱে মই হয়তো এতিয়াও সেই পর্যায়টোত গৈ উপনীত হ’ব পৰা নাই কিন্তু ইয়াৰ বাবে চেষ্টা অব্যাহত ৰাখিছোঁ।\nলিখক: পলাশ কলিতা।


ইলুটি-সিলুটি কান্দুলি লুটি সুবিধাবাদী যতীনৰ!: সংবাদমেল পাতি বিজেপিক কাকূতি-মিনতি\nইলুটি-সিলুটি কান্দুলি লুটি সুবিধাবাদী যতীনৰ!: বিজেপিৰ শৰণ পাবলৈ সংবাদমেল পাতি নিজকে কৰিলে জাহিৰ\n‘বিজেপিৰ দলত মই আগতেও আছিলো, এতিয়াও আছো, ভৱিষ্যৎলৈও থাকিম’ যতীন বৰা\nগুৱাহাটী , August 17, 2020 10:34 pm\nসকলো অসমবাসীৰ মনতে এটাই কথা ‘সুবিধাবাদী যতীন বৰা’। CAA বিৰোধী আন্দোলনৰ সময়ত অসমবাসীৰ কাষত সদায় থাকিম বুলি বিজেপি ত্যাগ কৰা বুলি ঘোষণা কৰা যতীন বৰাই এতিয়া পুনৰ ৰাজ্যিক বিজেপিৰ নেতৃত্বৰ ওচৰত ক্ষমা-ভিক্ষা বিচাৰি বিজেপিৰ শৰণাপন্ন হ’বলৈ বিচাৰিছে।\nআজি খ্ৰীষ্টানবস্তিস্থিত হোটেল গেটৱে গ্ৰেণ্ডত এক সংবাদমেল সম্বোধন কৰি অভিনেতাজনে বিজেপিত থকাৰ কথা ঘোষণা কৰাৰ লগতে আৱেগিক সিদ্ধান্ত লৈহে কা আন্দোলনত জপিয়াই পৰি বিজেপি ত্যাগ কৰাৰ কথা কয়।\n‘কা’ আন্দোলনত ভাগ লোৱাতো মোৰ আবেগিক সিদ্ধান্ত। কা আন্দোলনৰ পৰিৱেশ আছিল সম্পূৰ্ণ সুকীয়া। সমগ্ৰ অসমবাসীয়ে সেই সময়ত আৱেগিক আছিল।এজন ৰাইজৰ মাজৰ শিল্পী হিচাপে ময়ো ব্যতিক্ৰম নাছিলো। সমগ্ৰ ৰাজ্যত প্ৰচাৰ চলাইছিল যে ট্ৰাকে ট্ৰাকে বাংলাদেশী অসমলৈ আহিব। খেতি-মাটি-ভেটিৰ স্বত্ব যাব বাংলাদেশীৰ হাতলৈ। এজন আবেগপ্ৰৱণ শিল্পী হিচাপে সেই সোঁতত আমিও উটি গৈছিলো।‘ সংবাদমেলত এইদৰে নিজকে জাহিৰ কৰে অভিনেতা যতীন বৰাই।\nতেওঁ আৰু কয় ‘জাপানৰ প্ৰধান মন্ত্ৰী অসমলৈ অহাৰ পূৰ্বে সজাই পৰাই তোলা গুৱাহাটীখন সুন্দৰকৈ সজাই পৰাই তুলিছিল কিন্তু কা আন্দোলনে সুন্দৰকৈ সজাই পৰাই তোলা গুৱাহাটীখন বিধ্বস্ত কৰি পেলালে। আনকি ইয়াৰ পৰা শংকৰদেৱ কলাক্ষেত্ৰইয়ো ৰেহাই নাপালে।‘\n‘এনে পৰিৱেশ আৰু পৰিস্থিতি আমি অসম আন্দোলনৰ সময়তো দেখা নাছিলো। এনে আন্দোলন অসমত কোনেও কাহানিও দেখা নাছিল। তাৰ পৰিণতিত গুৱাহাটীত কাৰ্ফিউ প্ৰৱৰ্তন হৈছিল আৰু ৫ জনকৈ যুৱকে মৃত্যুক আকোৱালি লৈছিল।‘ আৱেগিক যতীন বৰাই এনেদৰে কয়।\nউল্লেখ কৰিব পাৰি যে, ‘আবেগিক’ যতীন বৰা কিছুদিন ধৰি নিমাত হৈ আছিল যদিও ফেচবুকৰ জৰিয়তে বিভিন্ন পোষ্টৰ জৰিয়তে প্ৰধান মন্ত্ৰী নৰেন্দ্ৰ মোদী আৰু ৰাজ্যিক বিজেপিৰ নেতৃত্বক শুভেচ্ছাৰে উপচাই আছিল। তাৰ ফলত তেওঁ কৰা পোষ্টৰ তলত বিভিন্নজনে বিভিন্নধৰণে প্ৰতিক্ৰিয়া প্ৰকাশ কৰি তেওঁক সুবিধাবাদী আখ্যা দিছিল।\nশেহতীয়াকৈ ফেইচবুকত কৰি অহা ৰিহাৰ্ছেলসমূহ আজি নাটক আকাৰত মঞ্চস্থ কৰি নৰেন্দ্ৰ মোদী আৰু সোণাৱালৰ প্ৰশংসাত গদ গদ হৈ পৰে যতীন বৰাই।\nতেওঁ কয় ‘‘বিজেপিৰ দলত মই আগতেও আছিলো, এতিয়াও আছো, ভৱিষ্যতলৈও থাকিম। আজিৰ মুহূৰ্তত মোৰ সন্মুখত বিজেপিক বাদ কৰি অন্য কোনো বিকল্প নাই। কেৱল শিল্পী আৰু কলা-কুশলীৰ স্বাৰ্থত কাম কৰাৰ বাবে বিজেপিলৈ মই ঘূৰি অহাৰ প্ৰয়োজন আছে। মই আশা ৰাখিছো এই লৈ কোনেও বিতৰ্ক নকৰিব। প্ৰধান মন্ত্ৰী নৰেন্দ্ৰ মোদী নেতৃত্বাধীন কেন্দ্ৰীয় চৰকাৰ আৰু সৰ্বানন্দ সোণোৱাল নেতৃত্বাধীন ৰাজ্য চৰকাৰখনে কোনো দিনে অসমীয়া জাতি, অসমীয়া সংস্কৃতিৰ বিৰুদ্ধে কোনো কাম কৰা নাছিল আৰু নকৰে।‘\nইপিনে, তেওঁ বক্তব্য জাহিৰ কৰাৰ অন্তত সাংবাদিকৰ প্ৰশ্নোত্তৰ শিতান আৰম্ভ কৰোতেই তেওঁ মূৰ পুলুকা মাৰি পলায়নবাদী স্থিতি গ্ৰহণ কৰে।


দীপিকাৰ দৰে মেদহীন, লাহী শৰীৰ নালাগেনেঃ গধুৰ শৰীৰচৰ্চা নে যোগাভ্যাস কৰিব - নিয়মীয়া বাৰ্তা\nদীপিকাৰ দৰে মেদহীন, লাহী শৰীৰ নালাগেনেঃ গধুৰ শৰীৰচৰ্চা নে যোগাভ্যাস কৰিব\nBy নিয়মীয়া বাৰ্তা On May 7, 2022\nবিশেষ বাৰ্তা, ৭ মেঃ বলীউডৰ জনপ্ৰিয় অভিনেত্ৰী দীপিকা পাডুকোনৰ শৰীৰচর্চাৰ ৰুটিন জানেনে? শুনিলে উৎসাহ পাব আপুনিও। নিজৰ ফিটনেছক লৈ অত্যন্ত সচেতন দীপিকা। কিক বক্সিং, যোগাসন, ৰোপ ট্রেইনিং — সকলো থাকে অভিনেত্রীগৰাকীৰ ফিটনেছ ৰুটিনত। সদায় শৰীৰচর্চা কৰাৰ আগেয়ে স্ট্রেচিং কৰিবলৈ নাপাহৰে। শৰীৰচর্চাৰ সমান্তৰালকৈ চলে কঢ়া ডায়েট। তাৰ মাজতে কেতিয়াবা নিজৰ প্রিয় চকলেট কেক আৰু আইচক্রীমো খাই নিদিয়া নহয়। ডায়েট আৰু শৰীৰচর্চাৰ সঠিক ভাৰসাম্যই মোহময়ীগৰাকীৰ ফিট হৈ থকাৰ মন্ত্র।\nকেনেধৰণৰ শৰীৰচর্চা কৰে দীপিকাই?\nৰোপ ট্রেইনিং: দীপিকাৰ ফিটনেছ বিশেষজ্ঞ য়াছমিন কৰাচিৱালাই তেওঁৰ ইনষ্টাগ্রামত এটি ভিডিঅ’ শ্বেয়াৰ কৰিছে। সেই ভিডিঅ’ত দেখা গৈছে পুৱা ছবজাতে দীপিকাই বৰ উৎসাহেৰে ৰোপ ট্রেইনিং কৰিছে। আগতে মূলতঃ ফুটবল খেলুৱৈ আৰু মাৰ্ছিয়েল আর্ট যিসকলে কৰে তেওঁলোকেই ৰোপ ট্রেইনিং কৰিছিল। এতিয়া বহুতেই শৰীৰচর্চা কৰিবলৈ ৰোপ ট্রেইনিঙৰ ওপৰতে ভৰসা কৰে। এই শৰীৰচর্চা কৰিলে যেনেকৈ কেলৰী হ্ৰাস পায়, তেনেকৈ পেশীৰ জোৰ আৰু শৰীৰৰ কমনিয়তা বঢ়োৱাত এই ব্যায়ামৰ সমান আন একো নাই।\nযোগাসন: পুৱা ৪টাৰ পৰা ৬টালৈ দীপিকাই যোগাসন কৰে। শীর্ষাসন, চক্রাসন আৰু মলাসন হ’ল অভিনেত্ৰীগৰাকীৰ পছন্দৰ কিছু যোগ ভংগী। শৰীৰৰ নমনীয়তা বঢ়াবলৈ, মানসিক ক্লান্তি দূৰ কৰিবলৈ, পেশীৰ জোৰ বঢ়াবলৈ দীপিকাই ভৰসা কৰে যোগাসনৰ ওপৰতেই।\nশৰীৰৰ কোনো নির্দিষ্ট অংগ জোৰ দিয়া: সাপ্তাহিক শৰীৰচর্চাৰ ৰুটিনখনত দীপিকাই এটা দিন সুকীয়াকৈ ৰাখে কেৱল ভৰিৰ বাবে। ভৰিৰ পেশীৰ জোৰ বঢ়াবলৈ, মেদ কমাবলৈ, পিঠিৰ বিষ কমাবলৈ বিশেষ ধৰণৰ ভৰিৰ ব্যায়াম কৰে।\nপার্টনাৰ ৱর্কআউট: ৱেইট ট্রেইনিং, স্পটিং ইত্যাদি গধুৰ শৰীৰচর্চা কৰাৰ সময়ত আন এজনৰ সহায়ৰ প্রয়োজন হয়। দীপিকাকো দেখা গৈছে অনন্যা পাণ্ডেৰ সৈতে যৌথভাৱে শৰীৰচর্চা কৰা। এজন সংগী থাকিলে অৱশ্যই শৰীৰচর্চা কৰাত উৎসাহ আহে। এইক্ষেত্রত আপুনিও ফিটনেছ বিশেষজ্ঞৰ সহায় ল’ব পাৰে।\nআজিৰে পৰা কাজিৰঙা ৰাষ্ট্ৰীয় উদ্যানত আৰম্ভ হৈছে ১৮ সংখ্যক দল হৰিণৰ গননা\nমাজুলী-যোৰহাট সংযোগী দলংৰ বিসংগতি পূৰ্ণ খুঁটাৰ পৰ্যবেক্ষণ কাৰিকৰী বিশেষজ্ঞৰ দলৰ


মূল:তৰুণৰ প্ৰতি উপদেশ,লেখক :মাৰ্ক টোৱেইন,ভাৱানুবাদ-অভিজিত কলিতা – ফটাঢোল\nApril 1, 2021 অনুবাদ\t2 Comments\nমূল:তৰুণৰ প্ৰতি উপদেশ,লেখক :মাৰ্ক টোৱেইন,ভাৱানুবাদ-অভিজিত কলিতা\nমোক যেতিয়া এই সভাত দু-আষাৰ ক’ব লাগিব বুলি জনোৱা হ’ল, মই কিছু অনুসন্ধান কৰিলোঁ- কেনে ধৰণৰ কথা কোৱা ভাল হ’ব! উদ্যোক্তাসকলে জনালে যে মোৰ কথাখিনি কিশোৰ আৰু যুৱক-যুৱতীৰ বাবে উপযুক্ত হ’ব লাগিব৷ অলপ পথ নিদৰ্শন ধৰণৰ- মানে ভাল উপদেশ কিছুমান থাকিলে ভাল আৰু। বঢ়িয়া। আচলতে মোৰ মনত এনে কিছুমান উপদেশমূলক কথাই বহুদিনৰ পৰাই খেলি আছিল। যিহেতু এই সময়খিনি ব্যক্তিত্ব গঢ় লৈ উঠাৰ সময়, আৰু এই সময়ত শিকা ভাল কথাবিলাকেহে মনৰ গভীৰতালৈ শিপাই আৰু চিৰস্থায়ী হয়। তেনে আহা, মই প্ৰথমতেই মোৰ তৰুণ-তৰুণী বন্ধুসকলক সকলোতকৈ জৰুৰী কথাটো শিকাই লওঁ, সদায় নিজৰ পিতৃ-মাতৃৰ কথা মানি চলিবা, বিশেষকৈ যেতিয়া তেওঁলোক সমুখত থাকে। এইটো অতি উত্তম উপায়, যদি তোমালোকে পিতৃ-মাতৃৰ কথা নুশুনা তেওঁলোকেও ভালদৰে জানে কিদৰে সন্তানক কথা মনাব লাগে। তেওঁলোকে তোমাক কথা মনাইহে এৰিব। তোমালোক সকলোৰে পিতৃ-মাতৃয়েভাৱে যে তেওঁলোকে তোমালোকতকৈ বেছি কথা জানে, তেওঁলোক তোমালোকতকৈ বেছি অভিজ্ঞ; আৰু দেখা যায়, এই অন্ধবিশ্বাসটো মানি চলা, নিজে ভাৱি চিন্তি কিবা কৰাতকৈ বেছি লাভজনক।\nবয়সীয়াল লোকক শ্ৰদ্ধা কৰিবা, যদি তেনে কোনোবা তোমাৰ ঘৰত আছে- যদি নাই, বাহিৰৰ অচিনাকি বয়স্ক মানুহক সন্মান কৰিলেও হ’ব। যদি কোনোবা মানুহে তোমাক অশান্তি দিয়ে আৰু তুমি ঠিক ধৰিব নোৱাৰা যে মানুহজনে ইচ্ছা কৰিয়েই কৰিছে নে ভুলতে কৰিছে তেনে হঠাতে কোনো চৰম সিদ্ধান্ত লৈ নেপেলাবা। কেৱল সময় সুবিধা চাই থাকিবা আৰু প্ৰথম সুবিধাতে তেওঁক ইটা এটুকুৰাৰে বজাই দিবা আৰু বেছি একো কৰিব নেলাগে। পিছত যদি তুমি গম পোৱা যে তেওঁৰ কামটো ইচ্ছাকৃত নাছিল তেনে খোলাখুলিকৈ নিজৰ ভুল স্বীকাৰ কৰিবা- ক’বা যে তেওঁক ইটাচপৰাৰে মাৰি তুমি ভুল কৰিছা। ভাল মানুহৰ দৰে নিজৰ ভুল মানি ল’বা আৰু ক্ষমা খুজিবা। হয়, সদায় হিংসা পৰিহাৰ কৰি চলিবা, আজি এই সভ্য সমাজত হিংসাৰ কোনো স্থান নাই। ডিনামাইটবোৰ অসভ্য আৰু বৰ্বৰ লোকসকললৈ এৰি দিয়া।\nসোনকালে শুবা সোনকালে উঠিবা এইটো জ্ঞানী লোকৰ কাম। কোনোবাই কয় সূৰ্যৰ সৈতে উঠিব লাগে, কোনোবাই আন কিবাকিবিৰ কথা কয়- কিন্তু মোৰ মতে শুই উঠিবলৈ সকলোতকৈ ভাল ব্যৱস্থা হ’ল কুকুৰা ডাকতে উঠা। তুমি যদি কুকুৰা ডাকতে শুই উঠা তোমাক সকলোৱে ভাল পাব, প্ৰশংসা কৰিব, তুমি জনাজাত হৈ পৰিবা আৰু যদি তুমি উপযুক্ত কুকুৰা এটা বিচাৰি পোৱা আৰু তাক ভাল প্ৰশিক্ষণ দিব পাৰা- তেনে সহজেই তাক তুমি পুৱা চাৰে ন বজাত ডাক দিবলৈ শিকাই ল’ব পাৰিবা, একেবাৰে সহজ কাম।\nএতিয়া মিছা কথাৰ কথা আলোচনা কৰোঁ৷ মিছা কওঁতে অতি সাৱধান হ’বা- ইয়াত ধৰা পৰাৰ সম্ভাৱনা অতি বেছি আৰু যদি এবাৰ মিছা কথা কৈ ধৰা পৰা- তেনে জীৱনৰ কাৰণে তোমাৰ ৰেপুটেচন শেষ..কোনেও তোমাক বিশ্বাস নকৰিব। তোমালোকৰ দৰে বহু যুৱক-যুৱতীয়ে এটা মাত্ৰ দুৰ্বল আৰু অসম্পূৰ্ণ মিছা কথাৰ বাবেই আজীৱন জীয়াতু ভুগিব লগা হৈছে। এনে হৈছে কেৱল তেওঁলোকৰ মিছা কোৱাৰ অসমাপ্ত প্ৰশিক্ষণ সম্ভূত অসাৱধানতাৰ বাবে। কিছু লোকে ক’ব খোজে- তৰুণসকলে মিছা কথা একেবাৰেই ক’ব নেলাগে। সেইটো বাৰু অলপ চৰমপন্থী ধৰণৰ কথা; মই ইমান কঠোৰ হ’ব নোখোজোঁ; তথাপিও কওঁ, বিশ্বাস কৰোঁ, আৰু মই জানো মই সঁচা কথাই কৈছোঁ, যে মিছা কোৱাৰ মহান কলাটি ব্যৱহাৰৰ ক্ষেত্ৰত তৰুণসকল যিমান পাৰি সংযত হ’ব লাগে, যেতিয়ালৈকে অনুশীলন আৰু অভিজ্ঞতাই তেওঁলোকক আত্মবিশ্বাস, লালিত্য, আৰু নিৰ্ভুলতা প্ৰদান নকৰে; তেতিয়াহে এই কলা সুন্দৰ আৰু লাভজনক হ’ব। ধৈৰ্য, পৰিশ্ৰম, সূক্ষ্মাতিসূক্ষ্ম বস্তুবোৰৰ ওপৰত কষ্টসাধ্য মনোনিবেশ- এইবোৰ অতি প্ৰয়োজন; এইবোৰেহে ছাত্ৰজনক নিখুঁত কৰি তুলিব। কেৱল এই গুণকেইটাৰ ওপৰতহে তেওঁ নিজৰ ভৱিষ্যত প্ৰতিষ্ঠাৰ বুনিয়াদ তৈয়াৰ কৰিব পাৰিব। ভাৱাচোন সেই বৃদ্ধ গুৰুজনে কিমান সাধনা, অধ্যয়ন, অনুশীলন আৰু অভিজ্ঞতা কষ্টসাধ্য পথ অতিক্ৰম কৰি গোটেই পৃথিৱীৰ মানুহৰ ওপৰত “সত্যৰ সদায় জয়” এই প্ৰবচনষাৰ জাঁপি দিবলৈ সক্ষম হৈছিল৷ তথ্যৰ এনে এটা গোলমলীয়া ৰূপ, যাক আজিলৈকে কোনো ইতৰ নৰ মনিচে উপলব্ধি কৰিব পৰা নাই, প্ৰমাণ কৰিব পৰা নাই। মানৱ জাতিৰ ইতিহাস আৰু আমাৰ ব্যক্তিগত অভিজ্ঞতাসমূহ এনে বহুতো প্ৰমাণেৰে গধুৰ হৈ আছে, যে সত্যক হত্যা কৰা একো কঠিন কাম নহয় আৰু খুব ভালকৈ ক’ব পৰা মিছা, অজৰ-অমৰ। বষ্টনত এনাস্থেছিয়া আৱিষ্কাৰ কৰা মানুহজনৰ এটা প্ৰকাণ্ড স্মৃতিচিহ্ন আছে। এতিয়া বহুত মানুহে জানে যে তেওঁ আচলতে এনাস্থেছিয়া উদ্ভাৱন কৰাই নাছিল- সেইটো ফৰ্মুলা তেওঁ আন এজনৰ পৰা চুৰহে কৰিছিল। এয়া কি এক শক্তিশালী সত্য, যি চিৰ কালৰ বাবে থাকি যাব? নহয়হে মোৰ শ্ৰোতাবন্ধুসকল, মুঠেও নহয়। হয় এই মূৰ্তিটো খুব উচ্চমানৰ সামগ্ৰীৰে নিৰ্মিত কিন্তু এই মিছাষাৰ এই মূৰ্তিটোতকৈয়ো বহু বেছি দিন জীয়াই থাকিব। বিশ্ৰী, দূৰ্বল, ধৰা পৰা মিছাৰ পৰা আঁতৰি থাকিবলৈ তুমি অহৰহ কঠোৰ অধ্যয়ন আৰু অনুশীলন কৰি থাকিব লাগিব। এনেবোৰ মিথ্যাৰ জীৱনকাল সাধাৰণতে আমি কৈ থকা সত্যবিলাকৰ সমানেই। এনে অদৰকাৰী মিছা কোৱাতকৈ তুমি যি হ’ল হ’ল বুলি সঁচা কথাকে কৈ দিয়া ভাল। এটা দূৰ্বল, বুৰ্বক মিছা কথা খুব বেছি দুবছৰমান বাচি থাকিব পাৰে যদিহে ইয়াৰ অপবাদ আন কাৰোবাৰ ওপৰত জাঁপি দিয়া নহয়। অপবাদ দিব পাৰিলে অৱশ্যে মিছাটো অজৰ অমৰ হয় কিন্তু তাত তোমাৰ একো শ্ৰেয় নেথাকে। শেষত কওঁ- এই সুন্দৰ, সুকুমাৰ কলাবিধৰ চৰ্চা যিমান পাৰি সোনকালেই আৰম্ভ কৰিব লাগে- মইতো কওঁ, আজিৰ পৰাই কৰা। মই যদি সঠিক সময়ত চৰ্চা কৰিলোঁহেঁতেন, তেনে ময়ো ইতিমধ্যে মিছা মাতিবলৈ শিকি গ’লোঁহেঁতেন।\nআগ্নেয়াস্ত্ৰ সদায় সাৱধানে ব্যৱহাৰ কৰিবা, যুৱ প্ৰজন্মই যধেমধে নেজানি নুশুনি আগ্নেয়াস্ত্ৰ ব্যৱহাৰ কৰাৰ বাবে বহুলোকৰ অশান্তি অসুবিধা হৈছে! মাত্ৰ চাৰিদিনৰ আগতে- মোৰ গ্ৰীষ্মকালীন আবাসটোৰ কাষৰ পামঘৰ এটাত এটা ঘটনা হ’ল- যত এগৰাকী অতি মৰমীয়াল, পবিত্ৰ অন্তৰৰ, পকা-চুলীয়া, মিঠামুখৰ বৃদ্ধাই বাস কৰিছিল৷ তেওঁৰ নাতিল’ৰাটোৱে ক’ৰবাৰ পৰা আওপুৰণি মামৰে ধৰা, কেতিয়াও ব্যৱহাৰ নকৰা বন্দুক এটা পাই আনি ধেমালিতে বৃদ্ধাৰফালে টোঁৱাই গুলীয়াই দিম বুলি কৈ আছিল হাঁহি হাঁহি। বৃদ্ধাই ভয়তে টেঁটুফলা চিঞৰ লগাই ঘৰৰ দুৱাৰখনৰ ফালে দৌৰি পলাই যাওঁতেই- মানে ল’ৰাটোৰ কাষেদি পাৰ হৈ যাওঁতেই সি বুঢ়ীৰ বুকুতে বন্দুকটো লগাই ট্ৰিগাৰ ডবাই দিলে৷ সি ভাৱিছিলে বন্দুকটোত গুলী নাই…… ভুল ভৱা নাছিল বাৰু সি, আচলতে গুলী নাছিলেই তাত। সেয়ে একো দুৰ্ঘটনা নঘটিল। মই শুনা এনেধৰণৰ ঘটনাবোৰৰ মাজত এইটোৱেই ব্যতিক্ৰম, আনবোৰত ….। সেইকাৰণে কৈছোঁ পুৰণা গুলী নথকা বন্দুকবোৰ লৈ খেলা ধূলা নকৰিবা৷ এইবোৰ আচলতে মানুহে সাজি উলিওৱা ভয়ংকৰ বস্তুবোৰৰ এটা। তোমালোকে এইবোৰ ঝামেলাত সোমাবৰ দৰকাৰ নাই, এইবোৰৰ ফালে চাবৰো দৰকাৰ নাই আৰু টোঁৱাবৰো দৰকাৰ নাই। বচ কোনো এজন আত্মীয়ক বাচি লৈ ট্ৰিগাৰ দবাই দিলেই হ’ল, তেওঁৰ কাম তামাম হৈ যাব। ত্ৰিশগজ দূৰৰ পৰা গীৰ্জাৰ চূড়াটোত গুলী লগাব নোৱাৰা তৰুণ এজনে এশৰ ভিতৰত এশবাৰ খালী বন্দুক এটাৰে নিজৰ আইতাকৰ চিকাৰ কৰিব পাৰিব। ভাৱাচোন, যদি ৱাটাৰলুৰ যুদ্ধত এফালে এই পুৰণা গুলী নোহোৱা বন্দুক লৈ এই কিশোৰসকল থাকিলেহেঁতেন আৰু আন ফালে তেওঁলোকৰ বুঢ়ীমাক বিলাক!! ভাৱিলেই গা শিয়ঁৰি উঠে।\nআজিকালি বহুত ধৰণৰ কিতাপ পোৱা যায়, তাৰ ভিতৰত যুৱপ্ৰজন্মই পঢ়াবিলাকেই উত্তম মনত ৰাখিবা। এইবিলাক উন্নতিৰ একো একোটি দুৰ্দান্ত, অনিবাৰ্য আৰু অবৰ্ণনীয় উপায়। সেয়ে কিতাপ নিৰ্বাচনৰ ক্ষেত্ৰত সাৱধান হ’বা, মোৰ যুৱ বন্ধুসকল, অতি বেছি সাৱধান; নিজকে ৰবাৰ্টচনৰ ‘ধৰ্মোপদেশ’, বেক্সটাৰৰ ‘সন্তৰ বিশ্ৰাম’, ’ইনোচেণ্টচ এব্ৰ’ড’ বা তেনেধৰণৰ গ্ৰন্থৰ মাজতে সীমাৱদ্ধ ৰাখিবা।\nআজি বহুত কথা ক’লোঁ। আশা কৰিছোঁ, তোমালোকে মোৰ উপদেশসমূহ হৃদয়ৰ গভীৰতম কোণত সঞ্চিত কৰি ৰাখিবা আৰু সেইবোৰৰ দ্বাৰাই সদায় বোধগম্যতাৰ দিশে আগুৱাই যাবা। এইবিলাকৰ মনোজ্ঞ আৰু পৰিশ্ৰমশীল অনুশীলনেৰে তোমালোকে নিজৰ চৰিত্ৰ নিৰ্মাণ কৰিবা আৰু এদিন যদি তুমি এনেধৰণে নিজৰ চৰিত্ৰ নিৰ্মাণ কৰিব পাৰা তেনে বুজি উঠিবা, যে তোমাৰ চৰিত্ৰ কিমান ধুনীয়া আৰু শুদ্ধকৈ আন সকলোৰে সৈতে মিলি পৰিছে।\nঅনুবাদকৰ একাষাৰ : মাৰ্ক টোৱেইনক আমেৰিকাৰ সৰ্বশ্ৰেষ্ঠ ব্যংগ সাহিত্যিক বুলি কোৱা হয়। তেওঁৰ কোনো কোনো ব্যংগত ডাৰ্ক হিউমাৰৰ ছাঁ দেখা পোৱা যায়। আমেৰিকাত তেওঁৰ সময়ত, আনকি আজিৰ দিনতো, কিশোৰসকলৰ দ্বাৰা আগ্নেয়াস্ত্ৰৰ ব্যৱহাৰ এক বৰ জটিল সামাজিক সমস্যা। টোৱেইনে এই লেখাটিত ব্যংগৰ মাধ্যমেৰে সেই সমস্যাটো উপস্থাপন কৰিছে৷ যি হয়তো আমাৰ পৰিবেশৰ পাঠকৰ বাবে সহজে গ্ৰহণযোগ্য নহ’ব। তথাপিও মহান লেখকজনৰ প্ৰতি শ্ৰদ্ধা জনাই সেইখিনি কথা মূলৰ দৰেই ৰখা হ’ল।\n« আফ্ৰুজা আখটাৰ\nবহুত ভাল লাগিল পঢ়ি দাদা। বিশেষকৈ কুকুৰা পোহাটো।\nসুন্দৰ ব্যংগ। বৰ ভাল লাগিল অভিজিত দা।


অসম আৰক্ষীত ব্যাপক ৰদবদল-পদোন্নতি\nজি প্লাছ নিউজডেস্ক | January 10, 2019 19:22 hrs\nগুৱাহাটী, ১০ জানুৱাৰী - আজি ৰাজ্যৰ গৃহ আৰু ৰাজনৈতিক বিভাগে প্ৰকাশ কৰা এক নিৰ্দেশনা অনুসৰি অসম আৰক্ষীত ব্যাপক ৰদ-বদল কৰা হৈছে। ইয়াৰ লগতে একাধিক বিষয়াক পদোন্নতিও দিয়া হৈছে।\nঅসম আৰক্ষীৰ উপ আৰক্ষী অধীক্ষক পদৰ পৰা অতিৰিক্ত আয়ুক্ষী অধীক্ষক পদলৈ পদোন্নতি দিয়া হৈছে ৩জন বিষয়াক। ভেৰগাওঁৰ এছডিপিঅ’ বৰুণ পুৰকায়স্থক হাইলাকান্দিলৈ অতিৰিক্ত আৰক্ষী আয়ুক্ত পদসহ বদলি কৰা হৈছে। ইফালে হাইলাকান্দিৰ অতিৰিক্ত আৰক্ষী অধীক্ষক জগদীশ দাসক কাছাৰলৈ বদলি কৰা হৈছে।\nমাইবংৰ এছডিপিঅ’ মায়াংক কুমাৰক ওদালগুৰিলৈ বদলিসহ উপ আৰক্ষী অধীক্ষক পদৰ পৰা পদোন্নতি দিয়া হৈছে অতিৰিক্ত আৰক্ষী অধীক্ষক পদলৈ। বোকাজানৰ এছডিপিঅ স্বেতাংগ মিশ্ৰক অতিৰিক্ত আৰক্ষী অধীক্ষক পদলৈ পদোন্নতিসহ ধেমাজিলৈ বদলি কৰা হৈছে।\nৰঙিয়াৰ এছডিপিঅ’ সুমিত শৰ্মাক অতিৰিক্ত আৰক্ষী অধীক্ষক পদলৈ পদোন্নতিসহ নলবাৰীলৈ বদলি, অতিৰিক্ত আৰক্ষী অধীক্ষক জ্যোতিৰঞ্জন নাথক মৰিগাঁৱলৈ, অতিৰিক্ত আৰক্ষী অধীক্ষক মানৱেন্দ্ৰ গগৈক ডিমা হাছাওলৈ, উপ আৰক্ষী অধীক্ষক পদ্মনাভ বৰুৱাক মাংবাঙৰ এছ ডি পি অ’ পদলৈ আৰু উপ আৰক্ষী অধীক্ষক শুভ্ৰজিত বৰাক তিতাবৰৰ এছ ডি পি অ’ পদলৈ বদলি।\nতিতাবৰৰ এছডিপিঅ’ লুণা সোণোৱালক তৃতীয় অসম আৰক্ষী বেটেলিয়নলৈ সহকাৰী কমাণ্ডেণ্ট হিচাপে বদলি, উপ আৰক্ষী অধীক্ষক কংকনজ্যোতি নাথক ৰঙিয়াৰ এছ ডি পিঅ’ পদলৈ, উপ আৰক্ষী অধীক্ষক নিৰ্মল ঘোষক ভেৰগাঁৱৰ এছ ডি পিঅ’ পদলৈ, উপ আৰক্ষী অধীক্ষক পি কে পেগুক বোকাজানৰ এছ ডি পিঅ’ পদলৈ, উপ আৰক্ষী অধীক্ষক এম এল মীনাক ঢকুৱাখনাৰ এছ ডি পিঅ’ পদলৈ, উপ আৰক্ষী অধীক্ষক চেনীৰাম শইকীয়াক ২৫ অসম আৰক্ষী বেটেলিয়নলৈ, উপ আৰক্ষী অধীক্ষক বিৰিঞ্চি বৰাক বজালীৰ এছ ডি পিঅ’ পদলৈ আৰু উপ আৰক্ষী অধীক্ষক তিলেশ্বৰ শইকীয়াক ৩য় অসম আৰক্ষী বেটেলিয়নলৈ বদলি কৰা হৈছে।\nপূৰ্বৱৰ্তী 123 .. 81\nগড়চুক আৰক্ষীৰ সাফল্য, ৬ ডকাইতক গ্ৰেপ্তাৰ\nজুবিন গাৰ্গক পুৰুষোত্তম দাস বঁটা প্ৰদান\nপাটিয়ালাত স্বৰ্ণ জয়েৰে পুনৰ উজলিল হিমা\n১০ মে'ৰ পূৰ্বে মেট্ৰিক পৰীক্ষাৰ ফলাফল!\nআজি প্ৰাৰ্থী তালিকা ঘোষণা নকৰে বিজেপিয়ে\nবছৰটোত কেন্দ্ৰ চৰকাৰে কি কি কৰিলে উত্তৰ-পূৱৰ বাবে?\nজিপ্লাছ ডেস্ক গুৱাহাটী\nপঞ্চায়ত নিৰ্বাচনত তীব্ৰ চাঁপত থাকিব বিজেপি চৰকাৰ\nজিপ্লাছ নিউজডেস্ক গুৱাহাটী


অগ্নিগৰ্ভা অৰুণাচলঃ চলচিত্ৰ মহোৎসৱলৈ যোৱা শিল্পীসকলৰ জ্বলিল ১২০ খনকৈ বাহন\nHome আঞ্চলিক অগ্নিগৰ্ভা অৰুণাচলঃ চলচিত্ৰ মহোৎসৱলৈ যোৱা শিল্পীসকলৰ জ্বলিল ১২০ খনকৈ বাহন\nBy Digital Desk Updated ফেব্ৰুৱাৰী 25, 2019 1:20 অপৰাহ্ন GMT+0530\nইটানগৰঃ পি আৰ চি প্ৰদানক লৈ অৰুণাচলত হিংসাত্মক পৰিস্থিতিৰ সৃষ্টি। ১০০ খন বাহন জ্বলাই দিয়াৰ লগতে ১২০ কোটি টকাৰ সম্পত্তিও জ্বলাই তীব্ৰ প্ৰতিবাদী কাৰ্যসূচী ৰূপায়ন কৰে প্ৰতিবাদকাৰীসকলে৷ ইটানগৰত পি আৰ চি প্ৰদানক লৈ এই প্ৰতিবাদী কাৰ্যসূচী ৰূপায়ণ কৰে।\nআৰু পঢ়িব পাৰিব: পুলৱামা সন্ত্ৰাসৰ পাচতেই ভাৰতৰ ১০০টা অতিৰিক্ত নিৰাপত্তা বাহিনী মোতায়েন\nইটানগৰৰ ছাত্ৰ সংগঠন আৰু স্থানীয় ৰাইজে অৰুণাচল চৰকাৰ সম্পৰ্কিত সকলো সামগ্ৰী ভাঙি-ছিঙি বিনষ্ট কৰে কিয়নো বহিৰাগতঃ অনুপ্ৰৱেশকাৰী সকলৰ প্ৰতি ক্ষোভ উজাৰি প্ৰতিবাদ সাব্যস্ত কৰে প্ৰতিবাদকাৰীসকলে।\nআৰু পঢ়িব পাৰিব: বিশ্বকাপ ক্ৰিকেটত পাকিস্তানৰ বিৰুদ্ধে ভাৰতে খেলিব নে? কি ক’লে বিৰাট কোহলীয়ে–?\nপ্ৰতিবাদকাৰীসকলে প্ৰথমে ’’ইটানগৰ ফিল্ম ফেষ্টিভেল’’আয়োজিত স্থানত ১২০ খনতকৈও অধিক বাহনত অগ্নি সংযোগ কৰাৰ ফলত ২০০ খনতকৈও অধিক বাহন সম্পূৰ্ণৰূপে ভস্মীভূত হৈ সমগ্ৰ এলেকাটো জুইয়ে ছাঁনি ধৰে।\n’’ইটানগৰ ফিল্ম ফেষ্টিভেল’’ স্থলীত আয়োজন কৰা সকলো প্ৰডাকশ্বন, ব্ৰোডকাষ্টিং আদিৰ সামগ্ৰীত অগ্নি সংযোগ কৰে প্ৰতিবাদকাৰীসকলে। আনকি জেনেৰেটৰ ভৰ্তি তিনিখনকৈ বাহনো সম্পূৰ্ণৰূপে ভস্মীভূত হয়।\nআৰু পঢ়িব পাৰিব: বিষাক্ত সুৰাঃ গোলাঘাট-যোৰহাটত বৰ্তমানলৈকে নিহত ৯০\nশুক্ৰবাৰে পুৱা চহৰখনত সম্পূৰ্ণৰূপে এক অশান্ত পৰিৱেশৰ পৰিলক্ষিত হয়। ঘটনাস্থলীত প্ৰশাসন উপস্থিত হোৱাৰ পূৰ্বেই গোটেই নিশা পি আৰ চি প্ৰদানক লৈ চহৰখনত অগ্নিগৰ্ভা পৰিস্থিতিৰ সৃষ্টি হৈ প্ৰতিবাদমুখৰ হৈ পৰে।\nবলীউড জগতৰ পৰিচালক সতীস কৌশিক আৰু ৰাণী লাহিৰীকে আদি কৰি কেইবাজনো শিল্পী প্ৰতিবাদকাৰীসকলে ৰূপায়ন কৰা তীব্ৰ প্ৰতিবাদী কাৰ্যসূচীত আৱদ্ধ হৈ পৰে। অসমৰ ৰাষ্ট্ৰীয় পুৰস্কাৰপ্ৰাপ্ত উৎপল বৰপূজাৰীয়ে কয় যে মুম্বাই, গোৱা, দিল্লীকে আদি কৰি উত্তৰ-পূবৰ ৫০ জন শিল্পী ইটানগৰত আৱদ্ধ হৈ আছে।\nউল্লেখযোগ্য যে হিংসাত্মক পৰিস্থিতিৰ বিৰুদ্ধে অৰুণাচলৰ মুখ্যমন্ত্ৰী পেমা খাণ্ডুৰ নেতৃত্বত বিজেপি চৰকাৰখনে ২০১৯ চনৰ ২২ ফেব্ৰুৱাৰীত ৬০ সদস্যৰে অনুষ্ঠিত বিধানসভাত পি আৰ চি প্ৰদান সন্দৰ্ভত তাৰ বিৰুধীতা কৰি প্ৰতিবাদ সাব্যস্ত কৰে।\nউচ্চ ন্যায়ালয়ৰ নিৰ্দেশত শংকিত নহ’বলৈ অবড়ো ৰাইজক আহ্বান...\nহাইস্কুল শিক্ষান্ত আৰু হাই মাদ্ৰাছাৰ আবেদন প্ৰক্ৰিয়াৰ দিন...\nশুৱালকুছিত অসম সাহিত্য সভাৰ অধিৱেশনত উপস্থিত থাকিব দেশৰ...\nচিৰাঙৰ এখন আজৱ চিকিৎসালয়\n“আৱেগিক হৈ একো লাভ নাই, সব প্ৰেক্টিকেল হব...\nছচিয়েল মিডিয়াৰ বাবেই অসম আৰক্ষীয়ে চুৰি হোৱা বাহন...\nগুৱাহাটী আন্তঃৰাষ্ট্ৰীয় চলচ্চিত্ৰ মহোৎসৱৰ মুকলি মঞ্চত চলচ্চিত্ৰ সংস্কৃতিক...\nএন ডি এফ বি (এছ)ৰ কেন্দ্ৰ আৰু ৰাজ্য...\nৰাহুল গান্ধী আহিব অসমলৈ : ২৮ ডিচেম্বৰত খানাপাৰাত...


আয়ুষ্মান খুৰানাৰ পত্নীয়ে পুত্ৰক প্ৰশ্ন কৰিলে সমকামী মানে কি? উত্তৰ শুনি ওলাল চকুপানী– News18 Assam\nআয়ুষ্মান খুৰানাৰ পত্নীয়ে পুত্ৰক প্ৰশ্ন কৰিলে সমকামী মানে কি? উত্তৰ শুনি ওলাল চকুপানী\nUpdated:January 28, 2020, 1:41 PM IST\nপিতৃৰ নতুন চিনেমাৰ ট্ৰেইলাৰ ৰীলিজ হোৱাৰ পিছত আয়ুষ্মানে নিজৰ পিতৃ–মাতৃৰ প্ৰতিক্ৰিয়াৰ বিষয়ে কৈছিল। এতিয়া পত্নী তাহিৰাই নিজৰ পুত্ৰ বিৰাজবীৰ খুৰানাক প্ৰশ্ন কৰিলে হম’চেক্সুৱেলিটীৰ বিষয়ে।\nLast Updated: January 28, 2020, 1:41 PM IST\nআয়ুষ্মান খুৰানাৰ আগন্তুক ছবি শুভমংগল জ্যাদা সাৱধান এতিয়া চৰ্চাৰ শীৰ্ষত। ছবিৰ ট্ৰেইলাৰ ৰীলিজ হোৱাৰ পিছতে ইয়াক যথেষ্ট পচন্দ কৰা হৈছে। আয়ুষ্মানে এই নতুন ছবিক লৈ নিজৰ পিতৃ–মাতৃৰ প্ৰতিক্ৰিয়াৰ বিষয়ে জনাইছিল। এতিয়া তাহিৰাই নিজৰ পুত্ৰ বীৰাজবীৰ খুৰানাৰ প্ৰতিক্ৰিয়া প্ৰকাশ কৰিছে।\nতাহিৰাই টুইট কৰি লিখিছে–পিতৃৰ আগন্তুক ছবি (শুভ মংগল জ্যাদা সাৱধান)ৰ বিষয়ে মই মোৰ ৮বছৰীয়া ল’ৰাটোক প্ৰশ্ন কৰিছিলো যে হম’ছেক্সুৱেলিটী (সমকামিতা) বা গে’ৰ বিষয়ে কি জানে? ইয়াৰ উত্তৰত সি জানে বুলি ক’লে। লগতে এইবোৰক লৈ কোনো সমস্যা নাই বুলিও ক’লে। মোৰ চকুপানী ওলাল। মই তাক লৈ গৰ্বিত’\nআনহাতে ইয়াৰ পূৰ্বে আয়ুষ্মান খুৰানাই এটা ইণ্টাৰভিউত নিজৰ অভিভাৱকৰ প্ৰতিক্ৰিয়াৰ বিষয়ে প্ৰকাশ কৰিছিল। আয়ুষ্মানে কৈছিল যে ‘মই যেতিয়া এই ছবিৰ ট্ৰেইলাৰ তেওঁলোকক দেখুৱালো তেতিয়া তেওঁলোকে এয়া যথেষ্ট ভাল পালে। তেওঁলোকে হাঁহি উঠা দৃশ্যবোৰত যথেষ্ট হাঁহিলেও। মই তেওঁলোকৰ প্ৰতিক্ৰিয়া যথেষ্ট ভালপালো। মোৰ লাগিল যে মোৰ চৰিত্ৰই তেওঁলোকক একাত্ম বোধ কৰোৱাত সহায় কৰিছে।’\nব্যতিক্ৰমী আৰু সামাজিক বিষয়ৰ চিনেমাৰ কাৰণে পৰিচিত আয়ুষ্মান খুৰানাৰ ছবিখন ২১ফেব্ৰুৱাৰীত মুক্তি লাভ কৰিব। ছবিখনত অভিনয় কৰিছে নীনা গুপ্তা, গিৰিৰাজ ৰাও আৰু জিতেন্দ্ৰই।


নিৰ্বাচনৰ আগৰ পৰিৱৰ্তনৰ শ্ল’গান : ৰাইজে কি দেখিলে?\nMay 9, 2018 9:43 am\n“অসমীয়া মানুহ অসমৰ বুকুতে নিৰাপদ নহয়। আমাৰ কৃষ্টি-সংস্কৃতি-ভাষা অসুৰক্ষিত। আনকি বাংলাদেশীৰ মাত্ৰা বৃদ্ধি পাই আছে, কংগ্ৰেছে দিনক দিনে বাংলাদেশী আনি আছে আৰু অবৈধভাৱে সংস্থাপিত কৰিছে।” -এই মন্তব্য বৰ্তমানৰ মুখ্য মন্ত্ৰী সৰ্বানন্দ সোণোৱালৰ নহয়। এই মন্তব্য নিৰ্বাচনৰ পূৰ্বৰ সৰ্বানন্দৰ।\nসৰ্বানন্দ সোণোৱালৰ নিৰ্বাচনৰ পূৰ্বে দিয়া জাতি-মাটি-ভেটিৰ সংজ্ঞা হঠাৎ সলনি হ’ল। জাতি বঞ্চিত, মাটি লাঞ্ছিত আৰু ভেটি লুণ্ঠিত হোৱাৰ পথৰে যেন ইংগিত বহন কৰিছে সোণোৱাল নেতৃত্বাধীন বিজেপি চৰকাৰৰ আমূল পৰিৱেৰ্তনে।\n“কংগ্ৰেছৰ শাসন কালত বাংলাদেশীৰ মাত্ৰা বৃদ্ধি হৈ গৈছে, কংগ্ৰেছে দিনে-নিশাই বাংলাদেশী আনিয়েই আছে। গতিকে আগন্তুক দিনত ভাৰতীয় জনতা পাৰ্টীৰ তৰফৰ পৰা আমি অসমীয়া ভূমিপুত্ৰ হিচাপে এখন বাংলাদেশীমুক্ত বিদেশী মুক্ত অসম নিৰ্মাণ কৰাটোৱেই আমাৰ প্ৰধান দায়িত্ব।” -এয়া আছিল জাতীয় নায়ক সৰ্বানন্দ সোণোৱালৰ নিৰ্বাচনী প্ৰচাৰৰ এক অংশ। কিন্তু প্ৰশ্নটো এইখিনিতেই উত্থাপন হয়- ক’ৰ পৰা আহিল নাগৰিকত্ব সংশোধনী বিধেয়ক? কাৰ অধিকাৰ আছে সংবিধানৰ প্ৰস্তাৱনাত থকা ‘ধৰ্ম নিৰপেক্ষতা’ শব্দটো মচি পেলাবলৈ? নাগৰিকত্ব সংশোধনী বিধেয়কখনে দেশৰ সংবিধানৰ মূল নীতিটোতে আঘাত কৰাটো ইংগিত কৰা নাইনে?\nভাষণৰ মাজত বৰাক-ব্ৰহ্মপুত্ৰ, পাহাৰ-ভৈয়াম নিমিত্তে সকলোতে শান্তিময় পৰিস্থিতিয়ে বিৰাজ কৰাৰ সময়তে সকলোতে ধৰ্ণা-আন্দোলন, হত্যা-লুণ্ঠন. ধৰ্ষিতাৰ কান্দোনৰ চিত্ৰ এখনহে দেখি আহিছে অসমৰ ৰাইজে।\nনিৰ্বাচনৰ পূৰ্বে সন্ত্ৰাসবাদমুক্ত অসম গঢ়ি তোলাৰ সপোনৰ বিপৰীতে পিছৰ সন্ত্ৰাসবাদ জৰ্জৰিত ৰাজ্যৰ পৰিৱেশ। আগদিনা আলফাৰ গুলীত নিহত হৈছিল ভাস্কৰ কলিতা, তাৰ পিছৰদিনা শ্ৰীমন্ত শংকৰদেৱ কলাক্ষেত্ৰত মুখ্য মন্ত্ৰীৰ ভাষণৰ ফুলজাৰি, ‘আমি দিয়া প্ৰতিশ্ৰুতি মৰ্মে সন্ত্ৰাসবাদমুক্ত অসম গঢ়ি তুলিবলৈ সক্ষম হৈছো।‘\nনিৰ্বাচনৰ পিছত কোনো লোক চহিদ হ’লে অথবা অনাকাংক্ষিত কাৰণত মৃত্যুক সাৱটি ল’লে গভীৰ শোক প্ৰকাশ কৰা আৰু মৃতকৰ পৰিয়াললৈ সাহায্য প্ৰদানতে ক্ষান্ত থকা সৰ্বানন্দ সোণোৱালে এনেধৰণে সাহায্য প্ৰদান অথবা শ্ৰদ্ধাঞ্জলি জ্ঞাপন কৰিলে সন্ত্ৰাসবাদমুক্ত অসম গঠন কৰিব পাৰিবনে? নে আপুনি কোনো আৰক্ষী বিষয়া চহিদ হ’লেই সন্ত্ৰাসবাদ কঠোৰ হাতেৰে দমন কৰা হ’ব বুলি ক’লে সন্ত্ৰাসবাদীয়ে আপোনাৰ কণ্ঠস্বৰত কম্পমান হৈ হত্যাযজ্ঞ বন্ধ কৰি শান্তি আলোচনালৈ ঘূৰি আহিব?\nবিজয় বৰ্ষপূৰ্তি অনুষ্ঠানত মুখ্য মন্ত্ৰী সৰ্বানন্দ সোণোৱালে কৈছিল, “আমি নিৰ্বাচনৰ পূৰ্বে কৈছিলো, অসমৰ উন্নয়নৰ বাবে অসমৰ প্ৰতিটো জাতি-জনগোষ্ঠী, ধৰ্মাৱলম্বী লোকৰ নিৰাপত্তাৰ স্বাৰ্থত আমাক এইবাৰ সহায় কৰক। আমাৰ কথা ৰাইজে মানি ল’লে বাবেই এনেধৰণৰ ঐতিহাসিক পৰিৱৰ্তন হ’ল। আমি অসমৰ ৰাইজৰ ওচৰত প্ৰতিজ্ঞাবদ্ধ অসমখন বিদেশীমুক্ত কৰিব লাগিব, দুৰ্নীতিমুক্ত কৰিব লাগিব আৰু প্ৰদূষণ মুক্ত কৰিব লাগিব। অসমৰ সম্পদৰ ভিত্তি কৰি অসমখনক ভাৰতবৰ্ষৰ সকলো ৰাজ্যৰ ভিতৰত জাকত-জিলিকা কৰি তুলিব লাগিব। বৰাক-ব্ৰহ্মপুত্ৰ উপত্যকাৰ ৰাইজে বৃহত্তৰ অসমীয়া জাতিৰ স্বাৰ্থৰ ক্ষেত্ৰত একেলগে যুঁজ দি যাম। অসমৰ প্ৰতিগৰাকী লোকে যাতে সামাজিক নিৰাপত্তা সঠিকভাৱে পাব পাৰে, তাৰ বাবে আপোনালোকৰ আশীৰ্বাদ লৈ আমাৰ চৰকাৰে কাম কৰি যাব।”\nউপৰোক্ত কথাখিনি এইবাবেই উল্লেখ কৰিলো যাতে নতুন চৰকাৰে কি কি পৰিৱৰ্তন কৰিলে সেই বিষয়ত অসমবাসী ৰাইজ অৱগত হওক। মুখ্য মন্ত্ৰীৰ বক্তব্যত স্থান পোৱা ঐতিহাসিক পৰিৱৰ্তন সঁচাকৈয়ে হ’বলৈ গৈ আছে নেকি? অসমৰ অসমীয়া ভাষাটো নিঃশেষ কৰিব বিচৰাটোৱেই আপোনাৰ ঐতিহাসিক পৰিৱৰ্তন নেকি? আৰ এছ এছৰ হিন্দুত্ববাদৰ পাঠ পঢ়ি আপুনি কেনেকৈ ক’ব পৰা হ’ল সকলো জাতি-ধৰ্ম ভাষা নিৰ্বিশেষে আমাক এইবাৰ সহায় কৰক। আৰ এছ এছত জানো হিন্দুত্বৰ পাঠেই শিকোৱা নহয়? এটা কথা ঠিক কিন্তু- কংগ্ৰেছৰ দিনত দুৰ্নীতিৰ পাহাৰ গঢ়াসকলক গ্ৰেপ্তাৰ কৰি জেইল-হাজোতলৈ প্ৰেৰণ কৰাত আপোনাৰ গৃহ বিভাগৰ তৎপৰতা লেখত ল’ব লগীয়া।\nআপোনাৰ ভাষণত ঠাই পোৱা বিদেশীমুক্ত অসম গঢ়ি তোলা কথাষাৰ গোকাট মিছা যেন অনুভৱ হ’ল। জাতীয় নায়ক হিচাপে ব্যক্তিগত হিচাপে আপুনিও নাগৰিকত্ব সংশোধনী বিধেয়কখনৰ বিৰোধিতা কৰিব পাৰিলেহেঁতেন। কিন্তু দুৰ্ভাগ্যৰ কথা কংগ্ৰেছৰ দিনত যেনেকৈ হাইকামাণ্ডৰ হাতত ৰাজ্য চৰকাৰৰ চাবিপাট থাকে, ঠিক তেনেকৈ আপোনাৰ চৰকাৰৰ চাবিপাটো নিশ্চয় অমৃত শ্বাহ নাইবা মোহন ভগৱতৰ হাতত আছে। ফলত আপুনি নিশ্চয় মনে বিচাৰিলেও আপুনি ভবা মতে একোকে কৰিব নোৱাৰে। আপোনাৰ অন্যতম গুণ হ’ল- অসমীয়াৰ অস্তিত্ব ৰক্ষাৰ বাবে আপুনি সুন্দৰভাৱে সজাই-পৰাই উদাত্ত কণ্ঠেৰে ভাষণ দিব পাৰে।\nশেষত আপোনাৰ ভাষণৰ আঁত ধৰিয়েই এষাৰ কথা কওঁ:- আপোনাৰ আহ্বান শুনিলে ৰাইজে। আপুনি কোৱাৰ দৰে অসমীয়া ৰাইজে ৭ মে’ত নাগৰিকত্ব সংশোধনী বিধেয়কৰ বিৰোধিতা কৰিবৰ বাবে হিল-দ’ল ভাঙি খানাপাৰা প্ৰশাসনিক পদাধিকাৰী মহাবিদ্যালয়লৈ ওলাই আহিল। আপোনাৰ ভাষণত স্থান পোৱা অস্তিত্ব ৰক্ষাৰ বাবে সকলোৱে যুঁজ দিব লাগিব বুলি কোৱা কথাষাৰ বাৰুকৈয়ে অসমৰ ৰাইজে বুজি পালে।


টাইম কেপচুল কি? মাটিৰ তলতে কিয় ৰখা হয় টাইম কেপচুল? – নিয়মীয়া বাৰ্তা\nটাইম কেপচুল কি? মাটিৰ তলতে কিয় ৰখা হয় টাইম কেপচুল?\nনিয়মীয়া বাৰ্তা ২৮ জুলাইঃ অযোধ্যাত নির্মাণ কৰিবলগীয়া ৰাম মন্দিৰৰ ২০০০ ফুট তলত ৰাখিব টাইম কেপচুল৷ শ্রীৰাম জন্মভূমি তীর্থক্ষেত্র ন্যাসৰ সদস্য ৰামেশ্বৰ চৌপালে ঘোষণা কৰা মতে, তামৰ পাত্রৰ ভিতৰত টাইম কেপচুলটো ভৰাই তামৰ পাত্রটো নির্মীয়মাণ ৰাম মন্দিৰৰ তলত ২০০০ ফুটত ৰাখিব৷ নির্মীয়মাণ ৰাম মন্দিৰৰ তলত ৰাখিবলগীয়া এই টাইম কেপচুলটো নির্মাণৰ লগতে ৰাম জন্মভূমিৰ ইতিহাসসমৃদ্ধ তথ্য ৰখা হ’ব৷\nউল্লেখ্য যে কেৱল ৰাম মন্দিৰতে নহয় টাইম কেপচুল ৰাখিব এনে নহয় আমাৰ দেশৰ বিভিন্ন স্থানতো টাইম কেপচুল ৰখা হৈছে। লাল কিল্লা, কানপুৰৰ আই আই টি কলেজ আৰু চন্দ্ৰশেখৰ আজাদ কৃষি বিশ্ব বিশ্ব বিদ্যালয়ত টাইম কেপচুল ৰখা হৈছে। টাইম কেপচুলৰ ব্যৱহাৰ বিশ্ব অন্য দেশতো কৰা হয়।\nপ্ৰকৃততে টাইম কেপচুল কি? ইয়াক কেৱল ভূ-গৰ্ভতে কিয় ৰখা হয়?\nদৰাচলতে টাইম কেপচুল এটা কন্টেইনাৰৰ দৰে হয়। য’ত বিশেষ প্ৰকাৰৰ তামেৰে বনোৱা হয়। টাইম কেপচুল প্ৰায় তিনিফুট দীঘল হয়। এই তামৰ বিশেষত্ব এইটো যে বহু বহু বছৰ ধৰি কোনো ধৰণৰ ক্ষতি সাধন নহয়। যেতিয়া হাজাৰ বছৰৰ পিছত ইয়াক উদ্ধাৰ কৰা হ’ব তেতিয়া সকলো বোৰ তথ্য সুৰক্ষিত হৈ থাকিব।\nটাইম কেপচুল প্ৰতিটো বতৰতে সন্মুখীন হবলৈ সক্ষম হয়। বহু মাটিৰ তলত ইয়াক পুতি থোৱা হয়। মাটিৰ বহু তলত থকাৰ বাবেও হাজাৰ হাজাৰ বছৰলৈকে টাইম কেপচুলটো কোনো ধৰণৰ ক্ষতি নহয়। টাইম কেপচুল এই কাৰণে মাটিত পুতি থোৱা হয় কাৰণ কোনো সমাজ, দেশৰ ইতিহাস সুৰক্ষিত ৰাখিবৰ কাৰণে। যাতে ভৱিষ্যত প্ৰজন্মই সেই খন সমাজ, দেশৰ বিষয়ে জানিব পাৰে।\nভাৰতত টাইম কেপচুলৰ ইতিহাস\nভাৰতত টাইম কেপচুলৰ ইতিহাস বেছি পুৰণি নহয়। দেশ স্বাধীন হোৱা ২৫ বছৰ উপলক্ষে সেই সময়ৰ প্ৰধান মন্ত্ৰী ইন্দিৰা গান্ধীয়ে দেশৰ ২৫ বছৰীয়া উপলব্ধি আৰু সংঘৰ্ষৰ কথা লাল কিল্লাত এটা টাইম কেপচুল ৰখা হৈছিল। কিন্তু সেই টাইম কেপচুল বিবাদৰ বিষয় হৈ পৰিছিল সেই সময়ত দেশত জৰুৰী কালীন অৱস্থা চলি আছিল।\nইয়াৰ পিছত মোৰাজী দেশাই প্ৰধান মন্ত্ৰী হোৱাত সেই টাইম কেপচুলটো খান্দি পেলাই বাহিৰ উলিয়াইছিল, কিন্তু সেই টাইম কেপচুলত কি আছিল সেইটো আজিও বিবাদিত বিষয় হৈ আছে।\n২০১০ চনত প্ৰাক্তন ৰাষ্ট্ৰপতি প্ৰতিভা পাটিলে আই আই টি কানপুৰত এটা টাইম কেপচুল মাটিৰ তলত ৰাখিছিল। এইটো টাইম কেপচুলত কানপুৰ আই আই টিৰ মেপ, ছীল এটা, ৰূপালী জয়ন্তী আৰু সোণালী জয়ন্তী আদি সন্নিবিষ্ট হৈ আছিল।\nৰাম মন্দিৰৰ ২০০০ ফুট তলত ৰাখিব টাইম কেপচুল\nদুলীয়াজান আৰক্ষী থানাৰ ১০ গৰাকী যোদ্ধা ক’ভিড আক্ৰান্ত